
Αμοιβαία Κεφάλαια Ακίνητης Περιουσίας - Εταιρείες Επεν¬ 
δύσεων σε Ακίνητη Περιουσία και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΕκδΙδομε τον ακόλουθο νόμο που ψήφισε η Βουλή; 

ΚΕΦΑΛΑΙΟ Α' 

ΑΜΟΙΒΑΙΑ ΚΕΦΑΛΑΙΑ ΑΚΙΝΗΤΗΣ ΠΕΡΙΟΥΣΙΑΣ 
Άρθρο 1 

Ορισμός αμοιβαίου κεφαλαίου ακίνητης περιουσίας 

Το αμοιβαίο κεφάλαιο ακίνητης περιουσίας είναι ομάδα 
περιουσίας, η οποία σχηματίζεται από ακίνητα, κινητές 
αξίες και μετρητά και της οποίας τα επί μέρους στοιχεία 
ανήκουν εξ αδιαιρέτου σε περισσότερα πρόσωπα. 

Άρθρο 2 

Διαχείριση του αμοιβαίου κεφαλαίου 

1. Το αμοιβαίο κεφάλαιό ακίνητης περιουσίας δεν έχει 
νομική προσωπικότητα. Η διαχείρισή του ασκείται από 
Ανώνυμη Εταιρία Διαχείρισης Αμοιβαίων Κεφαλαίων 
(Α.Ε.Δ.Α.Κ.), που συνιστάται και λειτουργεί σύμφωνα με 
τα οριζόμενα σπς επόμενες παραγράφους του παρό¬ 
ντος άρθρου ή είναι εταιρία διεπόμενη από πς διατάξεις 
του V. 1969/1991 (ΦΕΚ 167 Α ) που πληροί πς προϋ¬ 
ποθέσεις της παρ. 7 του παρόντος άρθρου. Για τους 
σκοπούς του παρόντος νόμου με τον όρο ·Α.Ε.Δ.Α.Κ.· 
νοούνται εταιρίες και των δύο ανωτέρω κατηγοριών. 

2. Η Α.Ε.Δ.Α.Κ. λαμβάνει υποχρεωπκά τη μορφή της 
ανώνυμης εταιρίας και έχει ως αποκλειστικό σκοπό τη 
διαχείριση αμοιβαίων κεφαλαίων, στην οποία περιλαμ¬ 
βάνεται και η διαχείριση ενός ή περισσοτέρων αμοιβαίων 
κεφαλαίων ακίνητης περιουσίας. Για τη σύστασή της 
εφαρμόζονται ανάλογα οι διατάξεις των παραγράφων 
1, 2 και 5 του άρθρου 27 του ν. 1969/1991, όπως 
ισχύουν. Για τη χορήγηση της άδειας λειτουργίας της 
Α.Ε.Δ.Α.Κ.. η Επιτροπή Κεφαλαιαγοράς εξετάζει αν η 
εταιρία, τα μέλη της διοίκησής της και τα διευθυντικά 
της στελέχη διαθέτουν εμπειρία στον τομέα των επεν¬ 
δύσεων σε ακίνητα. Αν η Α.Ε.Δ.Α.Κ. ζητήσει και τη 
σύσταση αμοιβαίων κεφαλαίων του ν. 1969/1991, η 
Επιτροπή Κεφαλαιαγοράς εξετάζει αν τα ανωτέρω πρό¬ 


σωπα διαθέτουν επίσης εμπειρία στον τομέα των ε¬ 
πενδύσεων σε κινητές αξίες. 

3. Για την τροποποίηση του καταστατικού της 
Α.Ε.Δ.Α.Κ.. καθώς και για την αύξηση του κεφαλαίου 

’ της, απαιτείται άδεια της Επιτροπής Κεφαλαιαγοράς. 

Άδεια της Επιτροπής Κεφαλαιαγοράς απαιτείται και για 
' τη συμβατική μεταβί^ση μετοχών της Α.Ε.Δ.Α.Κ., ε- 
, φόσον ο αποκτών πς μετοχές συγκεντρώνει με τη 
μεταβίβαση αυτήν, ποσοστό τουλάχιστον δέκα τοις ε¬ 
κατό (10%) του κεφαλαίου της εταιρίας. Για τη χορήγηση 
της άδειας εφαρμόζεται το τελευταίο εδάφιο της παρ. 
6 του άρθρου 27 του ν. 1969/1991. Η παράλειψη της 
άδειας της Επιτροπής Κεφαλαιαγοράς συνεπάγεται την 
απόλυπι ακυρότητα της μεταβίβασης. 

4. Οποιαδήποτε άλλη μεταβολή της μετοχικής σύν¬ 
θεσης της Α.Ε.Δ.Α.Κ., εκτός αυτής που προβλέπεται 
στην προηγούμενη παράγραφο, όπως και οποιαδήποτε 
μεταβολή της σύνθεσης του διοικητικού της συμβουλίου 
και των προσώπων που χαράσσουν την επιχειρηματιι^ 
της πολιτική ή εκπροσωπούν την εταιρία, γνωστοποιού¬ 
νται στην Επιτροπή Κεφαλαιαγοράς χωρίς καθυστέρηση. 
Η διάταξη της Παρ. 5 του άρθρου 27 του ν. 1969/1991 
εφαρμόζεται αναλόγως. 

5. Το μετοχικό κεφάλαιο της Α.Ε.Δ.Α.Κ. ανέρχεται 
τουλάχιστον σε ένα δισεκατομμύριο (1.000.000.000) 
δραχμές, που καταβάλλεται ολοσχερώς κατά τη ^- 
στασή της. Το ποσό αυτό μπορεί^ αναπροσαρμόζεται 
με απόφαση της Επιτροπής Κεφαλαιαγοράς. Οι μετοχές 
της Α.Ε.Δ.Α.Κ. είναι ονομασηκές. Τουλάχιστον τα δύο 
πέμπτα (2/5) τδυ μετοχικού κεφαλαίου της Α.Ε.Δ.Α.Κ. 
πρέπει να ανήκουν σε νομικό πρόσωπο δημοσίου δικαίου 
ή ασφαλιστικό ταμείο ή ανώνυμη εταιρία με μετοχικό 
κεφάλαιο ύψους τουλάχιστον πέντε δισεκατομμυρίων 
(5.000.000.000) δραχμών ολοσχερώς καταβεβλημένο. 
Το ύψος του ανωτέρω ποσού μπορεί να αναπροσαρ¬ 
μόζεται με απόφαση του Υπουργού Εθνικής Οικονομίας, 
ύστερα από εισήγηση της Επιτροπής Κεφαλαιαγοράς. 
Δεν επιτρέπεται η συμμετοχή στο μετοχικό κεφάλαιο 
της Α.Ε.Δ.Α.Κ. φυσικού ή νομικού προσώπου σε ποσοστό 
που υπερβαίνει το πενήντα τοις εκατό (50%) τού κε¬ 
φαλαίου της εταιρίας. 

6. Δεν επιτρέπεται η συμμετοχή στο κεφάλαιο της 
Α.Ε.Δ.Α.Κ. εταιριών με κύριο αντικείμενο δραστηριότη¬ 
τας την κατασκευή ή εκμετάλλευση ακινήτων σε πο¬ 
σοστό που υπερβαίνει το δέκα τοις εκατό (10/ο) για 

χαθεμία από αυτές και το είκοσι τοις εκατό (20%) για 
το σύνολο εταιριών με το παραπάνω αντικείμενο δρα¬ 
στηριότητας. 

7. Ανώνυμες εταιρίες διαχείρισης αμοιβαίων κεφα¬ 
λαίων, που συνιστώνται και λειτουργούν σύμφωνα με 
τις διατάξεις του ν. 1969/1991, μπορούν να διαχειρί¬ 
ζονται αμοιβαία κεφάλαια ακίνητης περιουσίας εφόσον: 
α) πληρούν τις προϋποθέσεις που προβλέπονται στο 
παρόν άρθρο για τη σύσταση και λειτουργία των 
Α.Ε.Δ.Α.Κ., β) έχουν λάβει από την Επιτροπή Κεφα¬ 
λαιαγοράς άδεια για τη διαχείριση και αμοιβαίων κεφα¬ 
λαίων ακίνητης περιουσίας και γ) η διαχείριση των 
αμοιβαίων κεφαλαίων ακίνητης περιουσίας περιλαμβά¬ 
νεται στο σκοπό των εταιριών αυτών. 

Άρθρο 3 

Εκπροσώπηση μεριδιούχων 

Οι μεριδιούχοι του αμοιβαίου κεφαλαίου ακίνητης πε¬ 
ριουσίας εκπροσωπούνται δικαστικά και εξώδικα από 
την Α.Ε.Δ.Α.Κ.. Οι μεριδιούχοι δεν ευθύνονται για πρά¬ 
ξεις ή παραλείψεις της εταιρίας αυτής ή του θεματο- 
φύλακα σχετικές με την ενταγμένη στο αμοιβαίο κε¬ 
φάλαιο περιουσία. 

Άρθρο 4 

Έδρα αμοιβαίου κεφαλαίου 

Το αμοιβαίο κεφάλαιο του παρόντος νόμου θεωρείται 
όπ έχει την έδρα του στην Ελλάδα, εφόσον η Α.Ε.Δ.Α.Κ. 
έχει την έδρα της στην Ελλάδα. Στην περίπτωση αυτήν 
η κεντρική διοίκηση του αμοιβαίου κεφαλαίου είναι υ¬ 
ποχρεωτικά στην Ελλάδα. 

Άρθρο 5 

Σύσταση αμοιβαίου κεφαλαίου 

1. Το αμοιβαίο κεφάλαιο του παρόντος νόμου συνι- 

στάται ύστερα από άδεια που χορηγείται από την 
Επιτροπή Κεφαλαιαγοράς. Η άδεια χορηγείται ύστερα 
από αίτηση της Α.Ε.Δ.Α.Κ., εφόσον συντρέχουν οι 
ακόλουθες προϋποθέσεις: ν - ··,. ■ 

α) Η Επιτροπή Κεφαλαιαγοράς έχει προηγουμένως 
χορηγήσει άδεια λειτουργίας στην Α.Ε.Δ.Α.Κ. και έχει 
εγκρίνει την εκλογή του θεματοφύλακα και τον κανο¬ 
νισμό του αμοιβαίου κεφαλαίου. 

β) Οι διευθύνοντες την Α.Ε.Δ.Α.Κ. και ο θεματοφύ- 
λακας διαθέτουν εμπειρία στον τομέα των επενδύσεων 
σε ακίνητα και ανταποκρίνονται στα κριτήρια καταλλη¬ 
λότητας που προβλέπονται στην παράγραφο 3 του 
άρθρου 17α του ν. 1969/1991. Οι διατάξεις της παρα¬ 
γράφου αυτής εφαρμόζονται αναλόγως. 

γ) Στο σχέδιο κανονισμού του αμοιβαίου κεφαλαίου 
ακίνητης περιουσίας λομβάνεται επαρκής μέριμνα για 
τη διαφύλαξη των συμφερόντων των μεριδιούχων του. 

2. Με την αίτηση για τη χορήγηση της άδειας συ- 
στάσεως των αμοιβαίων κεφαλαίων ακίνητης περιουσίας, 
η Α.Ε.Δ.Α.Κ. υποβάλλει: 

α) Αναλυτικό κατάλογο των στοιχείων του αρχικού 
ενεργητικού του αμοιβαίου κεφαλαίου ακίνητης περιου¬ 
σίας, τα οποία πρέπει να είναι συνολικής αξίας του¬ 
λάχιστον δέκα δισεκατομμυρίων (10.000.000.000) δραχ¬ 
μών. Το ύψος του ποσού αυτού μπορεί να αναπροσαρ¬ 
μόζεται με απόφαση της Επιτροπής Κεφαλαιαγοράς. 
Τα στοιχεία του ενεργητικού είναι μετρητά ή ακίνητα 
και η αποτίμησή τους διενεργείται σύμφωνα με τις 
διατάξεις των παραγράφων 7 έως και 9 του άρθρου 6 
του παρόντος. 


β) Δήλωση πιστωτικού ιδρύματος που λειτουργεί νό¬ 
μιμα στην Ελλάδα ότι δέχεται να ασκεί καθήκοντα 
θεματοφύλακα του αμοιβαίου κεφαλαίου ακίνητης πε¬ 
ριουσίας. . 

γ) Σχέδιο κανονισμού του αμοιβαίου κεφαλαίου ακί¬ 
νητης περιουσίας, το οποίο υπογράφεται από την 
Α.Ε.Δ.Α.Κ. και το θεματοφύλακα. 

δ) Επενδυτικό σχέδιο με τον ειδικότερο επενδυτικό 
προσανατολισμό του αμοιβαίου κεφαλαίου. Η Επιτροπή 
Κεφαλαιαγοράς δύναται, με κανονιστική απόφαοή της, 
να καθορίσει το ειδικότερο περιεχόμενο του επενδυ¬ 
τικού σχεδίου. 

3. Εντός έξι (6) μηνών από τη χορήγηση της άδειας 
σύστασης του αμοιβαίου κεφαλαίου ακίνητης περιουσίας, 
πρέπει να κατατεθεί οπτο θεματοφύλακα το αρχικό ε¬ 
νεργητικό του αμοιβαίου κεφαλαίου, πλην αυτού που 
αποτελείται από ακίνητα. Η κατάθεση πιστοποιείται από 
το θεματοφύλακα, με ειδική βεβαίωση, η οποία υπο¬ 
βάλλεται στην Επιτροπή Κεφαλαιαγοράς από την 
Α.Ε.Δ.Α.Κ. εντός της ανωτέρω περιόδου των έξι (6) 
μηνών. Ο θεματοφύλακας πιστοποιεί ομοίως ότι έχουν 
τηρηθεί οι νόμιμες διαδικασίες μεταβίβασης στο αμοιβαίο 
κεφάλαιο των ακινήτων που εισφέρθηκαν στο αρχικό 
ενεργητικό αυτού. 

4. Το αργότερο εντός έξι (6) μηνών από την υποβολή 
στην Επιτροπή Κεφαλαιαγοράς της βεβαίωσης κατάθε¬ 
σης της ανωτέρω παραγράφου 2, το ενεργητικό αυτό 
πρέπει να επενδυθεί, κατά τα οριζόμενα στο άρθρο 6 
του παρόντος νόμου και σύμφωνα με το επενδυτικό 
πρόγραμμα της παρ. 2 περίπτωση δ' του παρόντος 
άρθρου. Η Α.Ε.Δ.Α.Κ. καταρτίζει αναλυτική κατάσταση 
των επενδύσεων του αμοιβαίου κεφαλαίου, σύμφωνα με 
την παρ. 6 του άρθρου 9 του παρόντος νόμου στο 
τέλος του εξαμήνου ή όταν θα έχει γίνει η προσαρμογή 
του ενεργητικού του αμοιβαίου κεφαλαίου με τις δια¬ 
τάξεις του άρθρου 6 του παρόντος νόμου. Η Επιτροπή 
Κεφαλαιαγοράς δύναται με απόφασή της να παρατείνει 

_την προθεσμία του πρώτου εδαφίου έως δύο (2) έτη 
αν διαπιστώνει ικανοποιητική υλοποίηση του υποβλη- 
θέντος επενδυτικού σχεδίου ή και την ύπαρξη συνθηκών 
στην αγορά ακινήτων ή κινητών αξιών που δικαιολογούν 
. την παράταση της προθεσμίας αυτής. 

5. Η μη τήρηση των υποχρεώσεων που προκύπτουν 
από τις παραγράφους 3 και 4 του παρόντος άρθρου 
συνεπάγεται την υποχρεωτική ανάκληση της άδειας 
σύστασης του αμοιβαίου κεφαλαίου ακίνητης περιουσίας. 

6. Η διάθεση μεριδίων του αμοιβαίου κεφαλαίου ακί¬ 
νητης περιουσίας, καθώς και η διαφήμισή του απαγο¬ 
ρεύεται πριν τη δημοσίευση στην Εφημερίδα της Κυ- 
βερνήσεως της άδειας σύστασης του αμοιβαίου κεφα¬ 
λαίου και την τήρηση των υποχρεώσεων των παραγρά¬ 
φων 1 και 2 του παρόντος άρθρου. 

Άρθρο 6 

Ενεργητικό και κανόνες αποτίμησης 

1. Το ενεργητικό του αμοιβαίου κεφαλαίου επενδύεται 
υποχρεωτικά: 

α) Σε ποσοστό τουλάχιστον εβδομήντα τοις εκατό 
(70%), σε ακίνητη περιουσία, κατά την έννοια της 
παραγράφου 2 του παρόντος άρθρου. 

β) Σε κινητές αξίες ή άλλα στοιχεία που αναφέρονται 
στο άρθρο 32 παρ. 1 περιπτώσεις α' έως ε’ και παρ. 

4 του V. 1969/1991. Η επένδυση σε κινητές αξίες δεν 
είναι δυνατόν να υπερβεί το δέκα τοις εκατό (10%,) 
του συνολικού ενεργητικού του αμοιβαίου κεφαλαίου. 

γ) Σε ποσοστό τουλάχιστον δέκα τοις εκατό (10%) 
σε μετρητά, τραπεζικές καταθέσεις και πιστωτικούς 











ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5177 


τίτλους ισοδύναμης ρευστότητας, για το υπόλοιπο πο¬ 
σοστό. 

Το αμοιβαίο κεφάλαιο ακίνητης περιουσίας δεν επι¬ 
τρέπεται να επενδύει σε πολύτιμα μέταλλα ή σε πα¬ 
ραστατικούς τους τίτλους. 

2. Ως ακίνητη περιουσία, στην οποία μπορεί να ε¬ 
πενδύεται το ενεργητικό του αμοιβαίου κεφαλαίου ακί¬ 
νητης περιουσίας, νοούνται τα ακίνητα που ευρίσκονται 
στην Ελλάδα ή σε άλλο κράτος μέλος της Ευρωπαϊκού 
Οικονομικού Χώρου ή σε τρίτο κράτος, σύμφωνα με 
την επόμενη περίπτωση γ’, αποκτώνται κατά πλήρη ή 
ψιλή κυριότητα ή επί των οποίων συνιστάται επικαρπία 
στο όνομα του αμοιβαίου κεφαλαίου και; 

α) Μπορούν άμεσα είτε να χρησιμοποιηθούν ως ε¬ 
παγγελματική στέγη ή για άλλο εμπορικό ή βιομηχανικό 
σκοπό είτε να αποτελέσουν αντικείμενο οργανωμένης 
δόμησης, μόνα τους ή από κοινού με άλλα ακίνητα, ή 

β) Είναι υπό αποπεράτωση ή επισκευή (εργασίες 
συντήρησης ή αναπαλαίωσης ή μεταβολής χρήσης) και 
μπορούν να · χρησιμοποιηθούν για τους σκοπούς που 
αναγράφονται ανωτέρω στο στοιχείο α), στο άμεσο 
μέλλον, σύμφωνα με αναλυτικό πρόγραμμα που καταρ¬ 
τίζεται με ευθύνη της Α.Ε.Δ.Α.Κ., ειδικά προς αυτό το 
σκοπό και που κοινοποιείται στην Επιτροπή Κεφαλαια¬ 
γοράς και, επιπλέον, η αποπεράτωση ή επισκευή τους, 
είναι δυνατόν να ολοκληρωθεί εντός εύλογου, ανάλογα 
με τις περιστάσεις χρόνου και τα.έξοδα αποπεράτωσης 
ή επισκευής δεν υπερβαίνουν, στο σύνολό τους, πο¬ 
σοστό είκοσι πέντε τοις έκατό (25%) επί της συνολικής 
αξίας του ακινήτου, όπως θα υφίσταται μετά την απο¬ 
περάτωση ή επισκευή με βάση τους κανόνες αποτίμησης 
των παραγράφων 7 έως 9·,του παρόντος άρθρου. Το 
πρόγραμμα του προηγούμενου εδαφίου αναφέρει το 
χρονικό διάστημα, εντός του οποίου προβλέπεται να 
ολοκληρωθεί η αποπεράτωση ή επισκευή του ακινήτου 
και αναλυτική , πρόβλεψη των εξόδων αποπεράτωσης ή 

επισκευής, ή ί: _ ,'* " 

γ) Ακίνητα που βρίσκονται σε άλλα, εκτός από αυτά 
που αναφέρονταΐ'στην περίτττωση α' κράτη και είναι 
δυνατόν να χρησιμοπριηθούν άμεσα για.κάποιον .από 
τους σκοπούς που, αναγράφονται .στην -περίπτωση α' 
εφόσον, στο σύνολό τους, δεν υπερβαίνουν σε αξία 
το δέκα τοις εκατό (10%) του συνόλου των επενδύσεων 
του αμοιβαίου κεφαλαίου σε ακίνητα. 

Με την επιφύλαξη του αμέσως επόμενου εδαφίου, η 
αξία του συνόλου των ακινήτων, τα οποία δεν' έχουν 
αποκτηθεί κατά πλήρη κυριότητα στο όνομα του αμοι¬ 
βαίου κεφαλαίου, δεν πρέπει να υπερβαίνει το δέκα 
τοις εκατό (10%) του συνόλου των επενδύσεων του 
αμοιβαίου κεφαλαίου σε ακίνητη περιουσία. Επιτρέπεται 
η απόκτηση στο όνομα του αμοιβαίου κεφαλαίου δι¬ 
καιωμάτων από χρηματοδοτική μίσθωση επί ακινήτων, 
κατά την έννοια των περιπτώσεων α' και β' της παρούσας 
παραγράφου, εφόσον το σύνολο αυτών των δικαιωμάτων 
δεν υπερβαίνει, σε αξία, το είκοσι πέντε τοις εκατό 
(25%) του ενεργητικού του αμοιβαίου κεφαλαίου και 
καθένα από αυτά τα δικαιώματα δεν υπερβαίνει το δέκα 
τοις εκατό (10%) του ενεργητικού αυτού. 

3. Η αξία κάθε ακινήτου κατά την έννοια των περι¬ 
πτώσεων α' και β' της προηγούμενης παραγράφου, δεν 
επιτρέπεται να υπερβαίνει, κατά το χρόνο της απόκτη¬ 
σης, το δεκαπέντε τοις εκατό (15%) της αξίας του 
συνόλου του ενεργητικού του αμοιβαίου κεφαλαίου. 
Ακίνητα, που συνδέονται άμεσα μεταξύ τους, κατά τρόπο 
ώστε αυτά τα ακίνητα να μην είναι δυνατόν να χρησι¬ 
μοποιηθούν χωριστά, θεωρούνται, για την εφαρμογή 
του προηγούμενου εδαφίου, ως ενιαία ακίνητα. Το όριο 
του πρώτου εδαφίου αυξάνεται σε είκοσι πέντε τοις 


εκατό (25%), εάν πρόκειται για ακίνητο, το οποίο μπορεί 
να διαχωριστεί σε περισσότερα ακίνητα που μπορούν 
να χρησιμοποιηθούν αυτοτελώς για κάποιον από τους 
σκοπούς που αναφέρονται στην περίπτωση α' της πα¬ 
ραγράφου 2 του παρόντος άρθρου. 

4. Οι επενδύσεις σε κινητές αξίες από αμοιβαίο 
κεφάλαιο ακίνητης περιουσίας υπόκεινται οτους ακό¬ 
λουθους περιορισμούς: 

α) Η επένδυση σε κινητές αξίες του ίδιου εκδότη 
δεν επιτρέπεται να υπερβαίνει ποσοστό τρία τοις εκατό 
(3%) επί του ανώτατου επιτρεπόμενου ποσοστού ε¬ 
πενδύσεων του αμοιβαίου κεφαλαίου, σε κινητές αξίες. 
Το ποσοστό του προηγούμενου εδαφίου αυξάνεται σε 
πέντε τοις εκατό (5%). εάν πρόκειται για κινητές αξίες 
οι οποίες έχουν εκδοθεΐ από κράτος, από οργανισμό 
τοπικής αυτοδιοίκησης κράτους μέλους του Ευρωπαϊκού 
Οικονομικού Χώρου, από δημόσιο διεθνή οργανισμό, 
στον οποίο μετέχει κράτος μέλος του Ευρωπαϊκού 
Οικονομικού Χώρου, καθώς και όταν για αυτές τις 
κινητές αξίες έχει εγγυηθεί κάποιος από τους ανωτέρω 
οργανισμούς. 

β) Οι επενδύσεις αυτές γίνονται υποχρεωτικά σε 
. κινητές αξίες τουλάχιστον έξι εκδοτών. 

γ) Ως προς την επένδυση για το σύνολο των αμοι- 
. βαίων κεφαλαίων που διαχειρίζεται μία Α.Ε.Δ.Α.Κ., χωρίς ■ 
να εξετάζεται εάν αυτά εμπίτσουν ή όχι στο πεδίο 
εφαρμογής του παρόντος νόμου, ισχύουν τα οριζόμενα'· 
στο άρθρο 34 του ν. 1969/1991.· ·" ' ' · · 

■ δ) Οι-επενδύσεις του αμοιβαίου κεφαλαίου άκΐνήτης 
περιουσίας σε κινητές αξίες, που εκδίδονταΓαπό ετάί- 

- ρΐες'με αντικείμενο δραστηριότη-τας την κατασκευή ή- 
εκμετάλλευση ακινήτων, δεν επιτρέπεται να υπερβαί-'· 
νουν, στο σύνολό τους, το είκοσι τοις εκατό (20%) 

; των επενδύσεων του αμοιβαίου κεφαλαίου σε κινητές 
■. αξίες της παρ. 1 περίπτωση β' του άρθρου αυτού. ■ 

ε) Η επένδυση σε μερίδια άλλων οργανισμών συλ- 
λογικών επενδύσεων επιτρέπεται μόνο εφόσον οι συ- 

- γκεκριμένοι οργανισμοί εμπίπτουν είτε στο πεδίο ε-' 
τ φαρμογής Ήις οδηγίας 85/611 του Ευρωπαϊκού Οικο-' 

. νομικού Χώρου, όπως ισχύει είτε στο πεδίο εφαρμογής 

του παρόντος νόμου ή αντίστοιχης νομοθετικής ή κά- 
. νονιστικής ρύθμισης άλλου κράτους μέλοϋς του Ευρω¬ 
παϊκού Οικονομικού Χώρου. Σε κάθε περίπτωση, η 

- επένδυση σε καθένα από τους ανωτέρω οργανισμούς 
, δεν πρέπει να υπερβαίνει το τρία τοις εκατό (3%) του 
. ανώτατου επιτρεπόμενου ορίου επένδυσης σε κινητές 

αξίες και το σύνολο των επενδύσεων σε τέτοιους 
οργανισμούς δεν επιτρέπεται να υπερβαίνει το πέντε 
■ τοις εκατό (5%) του ανωτέρω ορίου. 

στ) Οι προϋποθέσεις για τη διενέργεια επενδύσεων," ■ 
καΤ εφαρμογή του άρθρου 32 παρ. 4 του ν. 1969/1991, - 
καθορίζονται με απόφαση της Επιτροπής Κεφαλαιαγο- ■ 
ράς. 

' Οι διατάξεις των άρθρων 35 και 36 του ν. 1969/1991 
εφαρμόζονται και στα αμοιβαία κεφάλαια του παρόντος 
νόμου, ως προς τις επενδύσεις τους σε κινητές αξίες. 
Σε περίπτωση μη τήρησης του ορίου επένδυσης σε 
ακίνητη περιουσία, για λΙ&γους ανεξάρτητους από τη 
βούληση της Α.Ε.Δ.Α.Κ., αυττ) οφείλει να προβεί στις 
αναγκαίες ενέργειες, ώστε, κατά την αποτίμηση της 
ακίνητης περιουσίας του αμοιβαίου κεφαλαίου στο τρίτο 
τρίμηνο από τη διαπίστωση της μη τήρησης να μην 
υφίσταται αυτή. 

5. Απαγορεύεται η απόκτηση από αμοιβαίο κεφάλαιο 
δικαιώματος σε ακίνητο, το οποίο έχει ενταχθεί στα 
αποθεματικά ασφαλιστικών εταιριών. 

6. Τα ακίνητα στα οποία επενδύει η εταιρία επενδύ¬ 
σεων σε ακίνητη περιουσία ασφαλίζονται υποχρεωτικά. 

Με απόφαση της Επιτροπής Κεφαλαιαγοράς καθορίζεται 
το ελάχιστο περιεχόμενο των ασφαλιστικών συμβο¬ 
λαίων. 

7. Με την επιφύλαξη των όσων ορίζονται στις πα¬ 
ραγράφους 8 και 9 του παρόντος, με κοινή απόφαση 
των Υπουργών Εθνικής Οικονομίας και Οικονομικών, 
ορίζονται ο τρόπος και τα μέσα αποτίμησης της αξίας 
των στοιχείων της ακίνητης περιουσίας του ενεργητικού 
του αμοιβαίου κεφαλαίου ακίνητης περιουσίας και ρυθ¬ 
μίζεται κάθε σχετικό θέμα. Η αποτίμηση των κινητών 
αξιών, που περιλαμβάνονται στο ενεργητικό του αμοι¬ 
βαίου κεφαλαίου, γίνεται σύμφωνα με τα οριζόμενα στα 
άρθρα 32 παρ. 2 και 43 παρ. 1 του ν. 1969/1991, όπως 
ισχύει. 

8. Η αποτίμηση της αξίας του ενεργητικού του αμοι¬ 
βαίου κεφαλαίου ακίνητης περιουσίας διενεργείται από 
την Α.Ε.Δ.Α.Κ.. ως προς μεν τα στοιχεία της ακίνητης 
περιουσίας στο τέλος κάθε ημερολογιακού τριμήνου, 
ως προς δε τα λοιπά στοιχεία καθημερινά. Η Α.Ε.Δ.Α.Κ., 
για την αποτίμηση των στοιχείων της ακίνητης περιου¬ 
σίας, δεσμεύεται από ειδική τακτική έκθεση, που συ- 
ντάσσεται κάθε φορά για το σκοπό αυτόν, από εκπμητή 
του Σώματος Ορκωτών Εκτιμητών του άρθρου 15 του 
V. 820/1978, όπως εκάστοτε ισχύει. Ο εκπμητής του 
προηγούμενου εδαφίου ορίζεται από την Α.Ε.Δ.Α.Κ.. Με 
απόφαση της Επιτροπής Κεφαλαιαγοράς, που δημο¬ 
σιεύεται στην Εφημερίδα της Κυβερνήσεως, μπορεί να 
ορίζονται περιπτώσεις κατά τις οποίες συντάσσονται 
και έκτακτες εκθέσεις εκτίμησης των στοιχείων της 
ακίνητης περιουσίας. Με την ίδια απόφαση μπορεί να 
οοίζεται η προθεσμία μέσα στην οποία μπορεί να πε- 
ρατωθεΐ η εκτίμηση αυτή και ρυθμίζεται κάθε άλλο 
ειδικότερο θέμα. Μέχρι να ολοκ^ρωθεί η έκτακτη 
εκτίμηση των στοιχείων της ακίνητης περιουσίας ανα¬ 
στέλλεται η εξαγορά των μεριδίων. 

9. Η ένταξη ακινήτου ή δικαιώματος επί ακινήτου στο 
ενεργητικό του αμοιβαίου κεφαλαίου προϋποθέτει προη¬ 
γούμενη εκτίμηση της αξίας του από τον εκπμητή του 
Σώματος Ορκωτών Εκπμητών της προηγούμενης πα¬ 
ραγράφου, η οποία θα διενεργείται ειδικά για αυτό το 
σκοπό και θα λαμβάνει υπόψη κάθε γεγονός το οποίο, 
μέχρι την ημερομηνία ένταξης του ακινήτου στο ενερ- 
γηπκό του άμοιρου κεφαλαίου, μπορεί να επηρεάσει 
την αξία του συγκεκριμένου ακινήτου. Η εκτίμηση είναι 
δεσμευτική. Επιτρέπεται το τίμημα που θα καταβληθεί 
από το αμοιβαίο κεφάλαιο, για την απόκτηση του ακι¬ 
νήτου ή του δικαιώματος επί ακινήτου, να είναι χαμη¬ 
λότερο από την αξία του ακινήτου ή του δικαιώματος, 
όπως αυιή θα έχει προσδιοριστεί από τον εκπμητή. Οι 
διατάξεις των προηγούμενων εδαφίων εφαρμόζονται 
και για τη μεταβίβαση στοιχείων της ακίνητης περιουσίας 
του αμοιβ.ιίου κεφαλαίου. Δεν επιτρέπεται όμως το 
τίμημα που θα λάβει το αμοιβαίο κεφάλαιο, για τη 
μεταβίβαση να είναι μικρότερο από την αξία του ακι¬ 
νήτου, που αναφέρεται στην εκτίμηση του εκπμητή. Σε 
κάθε περίπτωση δεν επιτρέπεται η μεταβίβαση ακινήτου, 
το οποίο έχει ενταχθεί στο ενεργητικό του αμοιβαίου 
κεφαλαίου, πριν από την πάροδο τριετίας από την 
απόκτησή τ^υ. 

10. Οι εγγραφές και καταχωρήσεις στα επίσημα αρ¬ 
χεία, ιδίοις στο Κτηματολόγιο και στα Υποθηκοφυλακεία, 
σχεπί'.ά με την απόκτηση.ή μεταβίβαση ακινήτων ή 
άλλων εμπμογμάτων δικαιωμάτων από αμοιβαίο κεφά¬ 
λαιο ακίνητης περιουσίας γίνονται με ευθύνη της 
Α.Ε.Δ.Α.Κ. '-το όνομα του αμοιβαίου κεφαλαίου, όπως 
αυτό προσδιορίζεται στην άδεια λειτουργίας του που 
χορηγήθηκε από την Επιτροπή Κεφαλαιαγοράς. 


11. Η μη τήρηση των όρων του παρόντος άρθρου 
σχετικά με την απόκτηση ακινήτου από αμοιβαίο κεφά¬ 
λαιο ακίνητης περιουσίας ή τη μεταβίβαση ακινήτου από 
το αμοιβαίο κεφάλαιο δεν συνεπάγεται την ακυρότητα 
της απόκτησης ή μεταβίβασης του ακινήτου. 

12. Ο προσδιορισμός της καθαρής αξίας του ενερ¬ 
γητικού του αμοιβαίου κεφαλαίου ακίνητης περιουσίας 
διενεργείται σύμφωνα με τις διατάξεις των παραγράφων 
7 έως και 8 του παρόντος άρθρου. Για τον προσδιορισμό 
της καθαρής αξίας του αμοιβαίου κεφαλαίου ακίνητης 
περιουσίας αφαιρούνται από το ενεργητικό του οι α¬ 
μοιβές και προμήθειες της Α.Ε.Δ.Α.Κ. και του θεματο- 
φύλακα, οι αμοιβές άλλων προσώπων για πράξεις που 
ανάγονται στη λειτουργία του αμοιβαίου κεφαλαίου, οι 
δαπάνες του αμοιβαίου κεφαλαίου που σύμφωνα με τα 
οριζόμενα στον κανονισμό βαρύνουν αυτό και τα δια¬ 
νεμόμενα στους μεριδιούχους κέρδη. 

13. Για τον προσδιορισμό της αξίας κάθε μεριδίου 
του αμοιβαίου κεφαλαίου ακίνητης περιουσίας διαιρείται 
το σύνολο της καθαρής αξίας του ενεργητικού του 
αμοιβαίου κεφαλαίου με τον αριθμό των μεριδίων. Η 
πμή διάθεσης και η πμή εξαγοράς του μεριδίου επι¬ 
τρέπεται να υπερβαίνει την αξία του ή να υπολείπεται, 
αντίστοιχα, της αξίας αυτού κατά την προμήθεια της 
Α.Ε.Δ.Α.Κ.. 

Άρθρο 7 
Θεματοφύλακας 

1. Τα στοιχεία του ενεργητικού του αμοιβαίου κεφα¬ 
λαίου ακίνητης περιουσίας, εκτός αυτών που αποτελούν 
την ακίνητη περιουσία του, κατατίθενται προς φύλαξη 
σε πιστωτικό ίδρυμα, που λειτουργεί νόμιμα στην Ελ¬ 
λάδα; με φυσική εγκατάσταση. Ο θεματοφύλακας ασκεί 
καθήκοντα ταμία του αμοιβαίου κεφαλαίου. 

2. Ο θεματοφύλακας διενεργεί έλεγχο της δραστη¬ 
ριότητας της Α.Ε.Δ.Α.Κ. σχετικά με κάθε ζήτημα που 
αφορά στη νομιμότητα της διαχείρισης και στην απο¬ 
τίμηση των στοιχείων του ενεργητικού του αμοιβαίου 
κεφαλαίου. Συνυπογράφει τις ετήσιες και εξαμηνιαίες 
εκθέσεις του αμοιβαίου κεφαλαίου ακίνητης περιουσίας, 
καθώς και πς εξαμηνιαίες καταστάσεις επενδύσεων του 
αμοιβαίου κεφαλαίου. Ελέγχει το νόμιμο υπολογισμό 
της αξίας των μεριδίων του αμοιβαίου κεφαλαίου και 
διασφαλίζει την καταβολή του αντιτίμου της συμμετοχής 
στο αμοιβαίο κεφάλαιο εντός των νόμιμων ή συνήθων 
προθεσμιών. Ως προς τα στοιχεία ακίνητης περιουσίας, 
ο θεματοφύλακας παρακολουθεί και ελέγχει τη διενέρ¬ 
γεια των αναγκαίων καταχωρήσεων και εγγραφών στα 
οικεία βιβλία των εμπραγμάτων, κατά την έννοια του 
άρθρου 6 παρ. 2 του παρόντος νόμου, δικαιωμάτων επί 
των ακινήτων του αμοιβαίου κεφαλαίου, καθώς και των 
απαιτούμενων πράξεων για τη σύσταση δικαιωμάτων 
από χρηματοδοτική μίσθωση ακινήτου στο όνομα του 
αμοιβαίου κεφαλαίου. 

3. Ο θεματοφύλακας μπορεί να αναθέτει τη φύλαξη 
κινητών αξιών σε άλλο πρόσωπο, κατά τα ειδικότερα 
οριζόμενα στην παρ. 1 του άρθρου 30 του ν. 1969/1991. 
Οι σχετικές με τον έλεγχο υποχρεώσεις του θεματο- 
φύλακα δεν επιτρέπεται να ανατεθούν σε άλλο πρό¬ 
σωπο. 

Άρθρο 8 

Κανονισμός του αμοιβαίου κεφαλαίου 

1. Ο κανονισμός του αμοιβαίου κεφαλαίου ακίνητης 
περιουσίας συντάσσεται από την Α.Ε.Δ.Α.Κ. και το 

θεματοφύλακα και περιέχει τουλάχιστον τα ακόλουθα 
στοιχεία: 

α) Την ονομασία του αμοιβαίου κεφαλαίου και την 
επωνυμία της Α.Ε.Δ.Α.Κ. και του θεματοφύλακα. 

β) Το σκοπό του αμοιβαίου κεφαλαίου από τον οποίο 
πρέπει να προκύπτουν οι επενδυτικοί στόχοι του, η 
επενδυτική του πολιτική και οι μέθοδοι δανειοδότησής 
του, κατά τα οριζόμενα στο άρθρο 13 του παρόντος 
νόμου. I 

γ) Το είδος και τις κατηγορίες των στοιχείων στα 
οποία επιτρέπεται να επενδύεται το ενεργητικό του 
αμοιβαίου κεφαλαίου. 

δ) Την τιμή των μεριδίων του αμοιβαίου κεφαλαίου 
κατά το χρόνο σύστασής του. 

ε) Τις προμήθειες και λοιπές αμοιβές που καταβάλλει 
ο μεριδιούχος στην Α.Ε.Δ.Α.Κ. και το θεματοφύλακα, 
καθώς και τον τρόπο υπολογισμού αυτών των αμοιβών, 
στ) Το χρόνο και τη διαδικασία διανομής των κερδών 
του αμοιβαίου κεφαλαίου στους μεριδιούχους. 

ζ) Τους όρους διάθεσης και εξαγοράς μεριδίων του 
αμοιβαίου κεφαλαίου. 

η) Μνεία της διάρκειας του αμοιβαίου κεφαλαίου, η 
οποία μπορεί να είναι ορισμένου ή αορίστου χρόνου. 

2. Ο κανονισμός του αμοιβαίου κεφαλαίου ακίνητης 
περιουσίας τροποποιείται από την Α.Ε.Δ.Α.Κ. και το 
θεματοφύλακα, από κοινού, σύμφωνα με τη διαδικασία 
του άρθρου 23 παράγραφοι 2 και 3 του ν. 1969/1991. 

Άρθρο 9 

Ενημερωτικό δελτίο^ εκθέσεις και καταστάσεις 
του αμοιβαίου κεφαλαίου 

1. Η Α.Ε.Δ.Α.Κ. συντάσσει ενημερωτικό δελτίο του 
αμοιβαίου κεφαλαίου ακίνητης περιουσίας, το οποίο 
περιέχει υποχρεωτικά τα παρακάτω στοιχεία: · 
α) Τον κανονισμό τού αμοιβαίου κεφαλαίου και το 
επενδυτικό του πρόγραμμα. 

β) Την ημερομηνία σύστασης του αμοιβαίου κεφαλαίου 
και παρουσίαση της επενδυτικής πολιτικής του, του 
τρόπου διάθεσης των μεριδίων του και των σημείων 
διάθεσης και εξαγοράς τους και απολογιστικά οικονομικά 
στοιχεία του αμοιβαίου κεφαλαίου. 

γ) Το περιεχόμενο της ανακοίνωσης της αρμόδιας 
αρχής για τη σύσταση και την έγκριση του καταστατικού 
της Α.Ε.Δ.Α.Κ., όπου αναγράφεται η επωνυμία και ο 
αριθμός μητρώου αυτής της εταιρίας. 

δ) Σύντομη εξειδίκευση του φορολογικού καθεστώτος 
που διέπει το αμοιβαίο κεφάλαιο. 

ε) Την ταυτότητα των προσώπων που είναι αρμόδια 
για τον έλεγχο των εκθέσεων του αμοιβαίου κεφαλαίου 
και του ορκωτού εκτιμητή του άρθρου 6 παρ. 8 του 
παρόντος νόμου. { . 

στ) Τη νομική φύση του δικαιώματος που αντιπροσω¬ 
πεύει το μερίδιο. 

ζ) Την έδρα, διεύθυνση, ημερομηνία σύστασης και 
διάρκεια, τα ίδια κεφάλαια και το μετοχικό κεφι^αιο 
της Α.Ε.Δ.Α.Κ., καθώς και την ταυτότητα και τα καθή¬ 
κοντα των μελών των οργάνων διοίκησης, διεύθυνσης 
και εποπτείας και μνεία των κυριότερων δραστηριοτήτων 
που ασκούν αυτά τα πρόσωπα, εκτός εταιρίας, εφόσον 
αυτές οι δραστηριότητες έχουν σημασία για αυτή. 

η) Την ταυτότητα των μελών της Επενδυτικής Επι¬ 
τροπής της Α.Ε.Δ.Α.Κ.. ' 

θ) Τα αμοιβαία κεφάλαια που διαχειρίζεται η Α.Ε.Δ.Α.Κ.. 
ι) Τη νομική μορφή, επωνυμία και έδρα του θεματο¬ 
φύλακα. 

ια) Την επωνυμία και ιδιότητα εξωτερικού συμβούλου 
επενδύσεων του αμοιβαίου κεφαλαίου, καθώς και, εφό¬ 


σον η αμοιβή του καταβάλλεται από το αμοιβαίο κεφά¬ 
λαιο, τα κύρια σημεία της σύμβασης μεταξύ αυτού και 
της εταιρίας, με εξαίρεση τα στοιχεία που αφορούν την 
αμοιβή του. 

ιβ) Κάθε άλλο αναγκαίο για τον επενδυτή στοιχείο, 
που θα του επιτρέψει να λάβει πλήρη και τεκμηριωμένη 
γνώμη για την επένδυση στο αμοιβαίο κεφάλαιο. 

Στο ενημερωτικό δελτίο προσαρτώνται η τελευταία 
ετήσια ή εξαμηνιαία έκθεση ή έκθεση του λογιστικού 
τους ελέγχου και του εκτιμητή του άρθρου 6 παρ. 8 
του παρόντος νόμου. 

Εάν το αμοιβαίο κεφάλαιο διαθέτει μερίδια σε άλλο 
κράτος μέλος του Ευρωπαϊκού Οικονομικού Χώρου, στο 
ενημερωτικό δελτίο πρέπει να αναγράφονται πληρο¬ 
φορίες για τα μέτρα που λαμβάνονται σε αυτό το 
κράτος, ώστε να διενεργούνται οι πληρωμές στους 
μεριδιούχους, η εξαγορά, η εξόφληση των μεριδίων και 
οι δημοσιεύσεις που αφορούν το αμοιβαίο κεφάλαιο. 

2. Η Α.Ε.Δ.Α.Κ. συντάσσει απλοποιημένο ενημερωτικό 
δελτίο του αμοιβαίου κεφαλαίου ακίνητης περιουσίας, 
στο οποίο περιέχονται υποχρεωτικά τα παρακάτω στοι¬ 
χεία: 

Α. ΓΕΝΙΚΕΣ ΠΛΗΡΟΦΟΡΙΕΣ 

1. Επενδυτικοί στόχοι του αμοιβαίου κεφαλαίου. 

2. Τόπος όπου θεωρείται όπ το αμοιβαίο κεφάλαιο 

έχει την έδρα του. ; ^ 

3. Αναφορά για ποιον επενδυτή έχει σχεδιαστεί το 
αμοιβαίο κεφάλαιο. 

4. Ενημέρωση για τον επενδυτικό κίνδυνο. 

5. Περιγραφή του φορολογικού συστήματος του α¬ 
μοιβαίου κεφαλαίου. 

6. Κόστος και δαπάνες που βαρύνουν τον επενδυτή 
στο αμοιβαίο κεφάλαιο. 

7. Συχνότητα δημοσίευσης τιμής των μεριδίων του 
αμοιβαίου κεφαλαίου. 

Β. ΔΙΟΙΚΗΤΙΚΕΣ ΠΛΗΡΟΦΟΡΙΕΣ 

1. Λεπτομερής ανάλυση για τον τρόπο και τόπο ' 
διάθεσης και εξαγοράς μεριδίων και ρυθμίσεις πληρωμών ; 
προς τους μεριδιούχους. 

2. Κανόνες αποτίμησης των στοιχείων του ενεργή- 
τικού του αμοιβαίου κεφαλαίου. 

3. Λεπτομέρειές για τις περιοδικές εκθέσεις του 
αμοιβαίου κεφαλαίου. 

Γ. ΝΟΜΙΚΕΣ ΠΛΗΡΟΦΟΡΙΕΣ 
α) Αμοιβαίο Κεφάλαιο 

1. Ημερομηνία έναρξης λειτουργίας. 

2. Κανονισμός αμοιβαίου κεφαλαίου ή τόπος όπου 
είναι δυνατόν να τον προμηθευτεί ο επενδυτής. 

3. Ημερομηνίες λογιστικών καταστάσεων. 

4. Ορκωτοί ελεγκτές. 

5. Θεματοφύλακας και υπο-θεματοφύλακας. 
β) Α.Ε.Δ.Α.Κ. 

1. Επωνυμία, διεύθυνση. 

2. Ημερομηνία σύστασης. 

3. Άλλα αμοιβαία κεφάλαια που διαχειρίζεται. 

4. Λεπτομερείς πληροφορίες για μέλη διοικητικού 
συμβουλίου και για ανώτερα στελέχη. 

5. Ύψος μετοχικού κεφαλαίου και ιδίων κεφαλαίων. 

3. Με απόφαση της Επιτροπής Κεφαλαιαγοράς που 

δημοσιεύεται στην Εφημερίδα της Κυβερνήσεως, μπορεί 
να ορίζονται επιπλέον στοιχεία, τα οποία περιέχονται 
στο ενημερωτικό δελτίο ή στο απλοποιημένο ενημε¬ 
ρωτικό δελτίο του αμοιβαίου κεφαλαίου ακίνητης πε¬ 
ριουσίας. 

4. Εντός δύο (2) μηνών από το πέρας κάθε ημερο¬ 
λογιακού εξαμήνου ή από το πέρας κάθε διαχειριστικού 
έτους, η Α.Ε.Δ.Α.Κ. συντάσσει, αντίστοιχα, εξαμηνιαία 
ι;αι ετήσια έκθεση του αμοιβαίου κεφαλαίου ακίνητης 
περιουσίας, το περιεχόμενο των οποίων καθορίζεται με 
απόφαση της Επιτροπής Κεφαλαιαγοράς. Η πρώτη ε¬ 
τήσια έκθεση του αμοιβαίου κεφαλαίου μπορεί να κα¬ 
λύπτει διάστημα μεγαλύτερο του ημερολογιακού έτους 
ώστε η ημερομηνία κατάρπσής της να συμπέσει με το 
πέρας π-,ς πρώτης διαχειριστικής χρήσης. Εάν το πέρας 
του πρώτου ημερολογιακού εξαμήνου του έτους κατά 
το οποίο συστάθηκε το αμοιβαίο κεφάλαιο απέχει λι¬ 
γότερο από τρεις (3) μήνες από την ημερομηνία σύ¬ 
στασης του αμοιβαίου κεφαλαίου, επιτρέπεται να πα- 
ραλειφθεί. για το εξάμηνο αυτό, η κατάρπση της εξα¬ 
μηνιαίας έΐ'.θεσης. Στις περιπτώσεις των δύο προηγού¬ 
μενων εδαφίων δεν επιτρέπεται η εξαγορά μεριδίων 
του αμοιβαίου κεφαλαίου μέχρι τη δημοσίευση ετήσιας 
ή εξαμηνιαίος έκθεσης. Η ετήσια και η εξαμηνιαία έκθεση 
ελέγχονται από ορκωτό ελεγκτή, ο οποίος δεσμεύεται 
από την έκθεση του ορκωτού εκτιμητή ως προς την 
εκτίμηση '.ης αξίας των ακινήτων του αμοιβαίου κεφα¬ 
λαίου. 

5. Αν η Α.Ε.Δ.Α.Κ. διαχειρίζεται και αμοιβαία κεφάλαια 
του V. Ιθδθ/ΐθθΐ. στο ενημερωτικό δελτίο του αμοιβαίου 
κεφαλαίου ακίνητης περιουσίας, στο απλοποιημένο ε¬ 
νημερωτικό δελτίο και τις ετήσιες και εξαμηνιαίες εκ¬ 
θέσεις γίνεται υποχρεωτικά σχετική αναφορά. Επιτρέ¬ 
πεται η σΐ'νταξη ενημερωτικού δελτίου ή απλοποιημένου 
ενημερωπκού δελτίου, καθώς και ετήσιας ή εξαμηνιαίας 
έκθεστις. που θα περιλαμβάνουν το σύνολο των αμοι¬ 
βαίων κεφαλαίων που διαχειρίζεται η Α.Ε.Δ.Α.Κ.. εφόσον 
στα δελτία ή τις εκθέσεις περιέχεται το σύνολο των 
στοιχείων που απαιτούνται για κάθε τύπο αμοιβαίου 
κεφαλαίου και αυτά τα στοιχεία εξειδικεύονται χωριστά 
για κάθε αμοιβαίο κεφάλαιο. 

6. Η Α.Ε.Δ.Α.Κ. στο τέλος κάθε ημερολογιακού εξα¬ 
μήνου καταρτίζει εξαμηνιαία κατάσταση επενδύσεων του 
αμοιβαίου κεφαλαίου ακίνητης περιουσίας, με χωριστή 
αναφορά'σττς κατηγορίες επενδύσεων. Κατ' εξαίρεση, 
εφόσον η πρώτη κατάσταση επενδύσεων του αμοιβαίου 
κεφαλαίου, κα^ εφαρμογή του άρθρου 5 παρ. 4 του 
παρόντος νόμου, καταρτιστεί με ημερομηνία που δεν 
θα συιιπίπτει με το πέρας ημερολογιακού εξαμήνου, η 
δεύτερη κατάσταση επενδύσεων του αμοιβαίου κεφα¬ 
λαίου μπορεί να συνταχθεί στο τέλος του αμέσως 
επόμενου ημερολογιακού εξαμήνου, εφόσον, από την 
ημερομηνία κατάρτισης της πρώτης κατάστασης μέχρι 
την ημερομηνία της δεύτερης μεσολαβεί διάστημα μι¬ 
κρότερο των εννέα (9) μηνών. Η εξαμηνιαία κατάσταση 
επενδύσεων περιλαμβάνει, ως προς τα ακίνητα, την 
περιγραφή του καθενός από αυτά, το σκοπό για τον 
οποίο προορίζεται να χρησιμοποιηθεί, την εμπορική του 
αξία, σε σχέση με την αντικειμενική του αξία, εφόσον 
αυτή έχει ορισθεί, καθώς και οποιοδήποτε άλλο στοιχείο 
κρίνεται χρήσιμο για την αξιολόγηση των επενδύσεων 
του αμοιβαίου κεφαλαίου. Ως προς τα δικαιώματα επι¬ 
καρπίας ή ψιλής κυριότητας ακινήτων, όπως και ως 
προς τα δικαιώματα από χρηματοδοτική μίσθωση ακι¬ 
νήτου, η εξαμηνιαία κατάσταση επενδύσεων περιέχει 
υποχρεωτικά περιγραφή του δικαιώματος, την πραγμα¬ 
τική αξία του. σε σχέση με την πραγματική και την 
αντίί-,ειμενική αξία του ακινήτου στο οποίο αναφέρεται, 
καθώς και οποιοδήποτε άλλο πρόσφορο στοιχείο για 
την αξιολόγηση των συγκεκριμένων επενδύσεων. Στην 
κατάσταση αυτή γίνεται αναφορά στα ακίνητα των δύο 
τελευταίων εδαφίων της παρ. 3 του άρθρου 6 του 
παρόντος νόμου και κυρίως στις προοπτικές χρησιμο¬ 


ποίησής τους ως χωριστά ακίνητα. Η αξία των στοιχείων 
του ενεργητικού του αμοιβαίου κεφαλαίου προσδιορί¬ 
ζεται με βάση τα οριζόμενα στο άρθρο 6 παράγραφοι 
7 έως και 9 του παρόντος νόμου. Η Επιτροπή Κεφα¬ 
λαιαγοράς μπορεί, με απόφασή της. να καθορίζει το 
ειδικότερο περιεχόμενο της εξαμηνιαίας κατάστασης 
επενδύσεων του αμοιβαίου κεφαλαίου. Η εξαμηνιαία 
κατάσταση επενδύσεων ελέγχεται από ορκωτό ελεγκτή, 
ο οποίος δεσμεύεται από την έκθεση του ορκωτού 
εκτιμητή ως προς την εκτίμηση της αξίας των ακινήτων 
του αμοιβαίου κεφαλαίου. 

7. Το ενημερωτικό δελτίο, το απλοποιημένο ενημε¬ 
ρωτικό δελτίο, οι ετήσιες και εξαμηνιαίες εκθέσεις του 
αμοιβαίου κεφαλαίου ακίνητης περιουσίας, όπως και οι 
εξαμηνιαίες καταστάσεις επενδύσεων, υποβάλλονται 
στην Επιτροπή Κεφαλαιαγοράς και τίθενται στην διά¬ 
θεση του κοινού στα σημεία διάθεσης των μεριδίων του 
αμοιβαίου κεφαλαίου. Κάθε διαφήμιση του αμοιβαίου 
κεφαλαίου ακίνητης περιουσίας που περιέχει άμεσα ή 
έμμεσα πρόσκληση προς διάθεση μεριδίων, πρέπει να 
αναφέρει τον τόπο στον οποίο διατίθεται στο κοινό το 
ενημερωτικό δελτίο του αμοιβαίου κεφαλαίου, καθώς 
και την ένδειξη όπ η επένδυση σε αμοιβαίο κεφάλαιο 
ακίνητης περιουσίας δεν έχει εγγυημένη απόδοση. 

8. Η καθαρή αξία του ενεργητικού του αμοιβαίου 
κεφαλαίου ακίνητης περιουσίας, όπως προσδιορίζεται 
με βάση τις παραγράφους 7 έως 9 και 11 του άρθρου 
6 του παρόντος νόμου, ο αριθμός των μεριδίων του, 
η αξία του μεριδίου, η τιμή διάθεσης και η τιμή εξαγοράς 
του, υπολογίζονται κάθε εργάσιμη ημέρα και δημοσιεύο¬ 
νται σε δύο τουλάχιστον ημερήσιες οικονομικές και μία 
ημερήσια πολιτική εφημερίδα της αμέσως επόμενης 
ημέρας με μέριμνα της Α.Ε.Δ.Α.Κ.. 

9. όι δαπάνες δημοσιεύσεων που δεν είναι υποχρεω¬ 
τικές από το νόμο ή από απόφαση της Επιτροπής 
Κεφαλαιαγοράς, βαρύνουν την Α.Ε.Δ.Α.Κ.. 

Άρθρο 10 
Διαχειριστική χρήση 

Η διαχειριστική χρήση του αμοιβαίου κεφαλαίου ακί¬ 
νητης περιουσίας συμπίπτει με το ημερολογιακό έτος. 
Ειδικά η πρώτη διαχειριστική χρήση, μπορεί να υπερβεί 
το ημερολογιακό έτος και να επεκταθεί μέχρι το πέρας 
του αμέσως επόμενου από τη σύσταση του αμοιβαίου 
κεφαλαίου έτους. 

Άρθρο 11 

Μερίδια του αμοιβαίου κεφαλαίου 

1. Η περιουσία του αμοιβαίου κεφαλαίου ακίνητης 
περιουσίας διαιρείται σε ισάξια μερίδια ή κλάσματα 
μεριδίου. Η αρχική αξία των μεριδίων πρέπει να είναι 
τουλάχιστον πέντε εκατομμυρίων (5.000.000) δραχμών. 

2 Τα μερίδια του αμοιβαίου κεφαλαίου ακίνητης πε¬ 
ριουσίας είναι άυλα. Η συμμετοχή στο αμοιβαίο κεφάλαιο 
καταχωρείται από την Α.Ε.Δ.Α.Κ. σε ειδικό μητρώο 
μεριδιούχων. Όλες οι εγγραφές (κο μητρώο αυτό γί¬ 
νονται και παρακολουθούνται από την Α.Ε.Δ.Α.Κ.. Οι 
καταχωρήσεις στο μητρώο μεριδιούχων περιλαμβάνουν 
υποχρεωτικά τα στοιχεία του άρθρου 19 παρ. 3 του ν. 
1969/1991. ρ μεριδιούχος λαμβάνει βεβαίωση συμμε¬ 
τοχής του στο αμοιβαίο κεφάλαιο, εφόσον ζητήσει αυτή. 
Η βεβαίωση συμμετοχής του προηγούμενου εδαφίου 
δεν είναι αξιόγραφο και έχει απλώς αποδεικτική ισχύ. 

3. Οι διατάξεις του ν. 5638/1932 "περί καταθέσεως 
εις κοινόν λογαριασμόν" εφαρμόζονται ανάλογα και στα 
μερίδια του αμοιβαίου κεφαλαίου ακίνητης περιουσίας. 

4. Για τη μεταβίβαση των μεριδίων εφαρμόζεται η 
παρ. 5 του άρθρου 19 του ν. 1969/1991. Η ενεχυρίαση 
των μεριδίων διενεργείται με τους κανόνες της παρ. 7 
του άρθρου 19 του ν. 1969/1991. 

5. Η διάθεση των μεριδίων του αμοιβαίου κεφαλαίου 
ακίνητης περιουσίας πραγματοποιείται με τους όρους 
των άρθρων 20 και 21 του ν. 1969/1991. που εφαρ¬ 
μόζονται ανάλογα. Επιτρέπεται το αντίτιμο της συμμε¬ 
τοχής στο αμοιβαίο κεφάλαιο να καταβληθεί με τη 
μορφή ακίνητης περιουσίας, κατά την έννοια του άρθρου 
6 παρ. 2 του παρόντος νόμου, εφόσον η Α.Ε.Δ.Α.Κ. 
δεχθεί αυτή την καταβολή. Η Α.Ε.Δ.Α.Κ. για να δεχθεί 
την καταβολή του προηγούμενου εδαφίου εξετάζει και 
κατά πόσο το συγκεκριμένο ακίνητο ανταποκρίνεται 
στους όρους που έχει θέσει το επενδυτικό σχέδιο του 
αμοιβαίου κεφαλαίου. Σε κάθε περίπτωση, η καταβολή 
του αντιτίμου με εισφορά ακινήτου στο αμοιβαίο κεφά¬ 
λαιο προϋποθέτει την προηγούμενη αποτίμησή του, με 
τους όρους του άρθρου 6 παράγραφοι 7 έως και 9 του 
παρόντος νόμου. 

6. Εφόσον το αντίτιμο της συμμετοχής στο αμοιβαίο 
κεφάλαιο ακίνητης περιουσίας καταβληθεί με εισφορά 
ακινήτου, με τους όρους της προηγούμενης παραγρά¬ 
φου. ο μεριδιούχος που εισέφερε αυτό δεν δικαιούται 
να ζητήσει την εξαγορά των μεριδίων του για πέντε 
(5) έτη από την ημερομηνία της αποδοχής της αίτησης 
συμμετοχής του στο αμοιβαίο κεφάλαιο. 

•Αρθρο 12 
Εξαγορά μεριδίων 

1. Η εξαγορά των μεριδίων του αμοιβαίου κεφαλαίου 
ακίνητης περιουσίας, εφόσον ζητηθεί από μεριδιούχο, 
είναι υποχρεωτική για την Α.Ε.Δ.Α.Κ. και προϋποθέτει 
την υποβολή γραπτής αίτησης προς την Α.Ε.Δ.Α.Κ. 
σύμφωνα με τους όρους που καθορίζονται στον κανο¬ 
νισμό. Η αίτηση εξαγοράς των μεριδίων αμοιβαίου κε¬ 
φαλαίου ακίνητης περιουσίας μπορεί να υποβληθεί ο¬ 
ποτεδήποτε. Σε καμία περίπτωση δεν επιτρέπεται η 
εξαγορά των μεριδίων του αμοιβαίου κεφαλαίου, πριν 
από την κατάρτιση της κατάστασης επενδύσεων που 
προβλέπεται στο άρθρο 5 παρ. 4 του παρόντος νόμου. 

2. Τα μερίδια εξαγοράζονται στην τιμή εξαγοράς 
μεριδίων της ημέρας υποβολής της αίτησης για την 
εξαγορά. Η τιμή εξαγοράς προσδιορίζεται σύμφωνα με 
το άρθρο 6 παράγραφοι 8 έως και 12 του παρόντος 
νόμου, με βάση την αξία του μεριδίου της ίδιας ημέρας. 
Η αξία των μεριδίων που εξαγοράζονται καταβάλλεται 
σε μετρητά, εντός δεκαπέντε (15) ημερολογιακών η¬ 
μερών, από την ημερομηνία υποβολής της αίτησης. 

3. Για την αναστολή εξαγοράς των μεριδίων εφαρ¬ 
μόζεται ανάλογα η παρ. 4 του άρθρου 25 του ν. 
1969/1991. 

Άρθρο 13 

Δάνεια, πιστώσεις και εγγυήσεις 

1. Επιτρέπεται η σύναψη δανείων για λογαριασμό 
αμοιβαίου κεφαλαίου ακίνητης περιουσίας και η παροχή 
πιστώσεων σε αυτό για ποσά τα οποία, στο σύνολό 
τους, δεν θα υπερβαίνουν το ένα τρίτο (1/3) του 
συνόλου των επενδύσεων του αμοιβαίου κεφαλαίου σε 
ακίνητη Περιουσία. Τα δάνεια συνάπτονται και οι πι¬ 
στώσεις παρέχονται από πιστωτικό ίδρυμα. Τα δάνεια 
αυτά μπορούν να χρησιμοποιηθούν μόνο για την αξιο¬ 
ποίηση ακινήτων που περιλαμβάνονται στο ενεργητικό 
του αμοιβαίου κεφαλαίου ή για την ικανοποίηση αιτήσεων 
εξαγοράς μεριδίων του αμοιβαίου κεφαλαίου. Οι πιστώ¬ 


σεις μπορούν να δίδονται μόνο για την αξιοποίηση 
ακινήτων που περιλαμβάνονται στο ενεργητικό του α¬ 
μοιβαίου κεφαλαίου. Το σύνολο των δανείων, που θα 
λαμβάνονται και των πιστώσεων που θα δίδονται για 
την αποπεράτωση ακινήτων του αμοιβαίου κεφαλαίου, 
δεν επιτρέπεται να υπερβαίνει το ποσό που θα ανα¬ 
γράφεται στο πρόγραμμα της παρ. 2 περίπτωση β' του 
άρθρου 6 του παρόντος νόμου. 

2. Για την εξασφάλιση των δανείων και πιστώσεων 
της προηγούμενης παραγράφου επιτρέπεται να συνι- 
στώνται βάρη επί των κινητών ή ακινήτων του αμοιβαίου 
κεφαλαίου. 

3. Το άρθρο 31α του ν. 1969/1991 εφαρμόζεται ανα- 
λόγως στις περιπτώσεις των προηγούμενων παραγρά¬ 
φων. 

Άρθρο 14 

Η διανομή των κερδών του αμοιβαίου κεφαλαίου 

1. Με την επιφύλαξη της επόμενης παραγράφου, οι 
κάθε είδους πρόσοδοι του αμοιβαίου κεφαλαίου ακίνητης 
περιουσίας διανέμονται στο τέλος κάθε διαχειριστικής 
χρήσης σύμφωνα με τα οριζόμενα στον κανονισμό του, 
αφού προηγηθεί η αφαίρεση των δαπανών που βαρύνουν 
το αμοιβαίο κεφάλαιο. 

2. Η διανομή των κερδών από την πώληση κινητών 
αξιών διενεργείται μόνο εφόσον αυτά τα κέρδη δεν 
εξουδετερώνονται από ενδεχόμενες κεφαλαιακές ζη¬ 
μίες, οι οποίες πραγματοποιήθηκαν μέχρι το τέλος της 
χρήσης. 

Άρθρο 15 

Απαγόρευση μεταβίβασης ακινήτων του αμοιβαίου 
κεφαλαίου σε συγκεκριμένα πρόσωπα 

Απαγορεύεται η μεταβίβαση ακινήτων του αμοιβαίου 
κεφαλαίου ακίνητης περιουσίας σε ιδρυτές, μετόχους, 
μέλη του διοικηπκού συμβουλίου, γενικούς διευθυντές 
ή διευθυντές της Α.Ε.Δ.Α.Κ., συζύγους και συγγςνείς 
τους μέχρι και τρίτου βαθμού εξ αίματος ή αγχιστείας. 

Άρθρο 16 

Συνέλευση των μεριδιούχων - Διάλυση του 
αμοιβαίου κεφαλαίου 

1. Οι διατάξεις του άρθρου 45 του ν. 1969/1991 
εφαρμόζονται και στα αμοιβαία κεφάλαια ακίνητης πε¬ 
ριουσίας. Για την εφαρμογή της παραγράφου 2 αυτού 
του άρθρου, το χρονικό διάστημα των τριμήνων, με 
βάση το οποίο υπολογίζεται η περίοδος αναφοράς, 
ορίζεται σε εξάμηνο. 

2. Σε περίπτωση διάλυσης του αμοιβαίου κεφαλαίου 
ακίνητης περιουσίας, εκτός από την έκθεση του ορ¬ 
κωτού ελεγκτή που προβλέπεται στην παρ. 3 του άρθρου 
45 του V. 1969/1991, συντάσσεται και έκθεση εκτιμητή 
του Σώματος Ορκωτών Εκτιμητών, για τα ακίνητα του 
αμοιβαίου κεφαλαίου, η οποία δεσμεύει τον ορκωτό 
ελεγκτή. 

Άρθρο 17 

Συγχώνευση αμοιβαίων κεφαλαίων 

1. Επιτρέπεται η συγχώνευση αμοιβαίων κεφαλαίων 
ακίνητης περιουσίας με τους όρους που ορίζονται στις 
διατάξεις του άρθρου 45α του ν. 1969/1991, που ε¬ 
φαρμόζονται ανάλογα. 

2. Σε περίπτωση συγχώνευσης αμοιβαίων κεφαλαίων 
ακίνητης περιουσίας, συντάσσεται και έκθεση εκτιμητή 
του Σώματος Ορκωτών Εκτιμητών, ως προς τα ακίνητα 

των αμοιβαίων κεφαλαίων, που δεσμεύει τον ορκωτό 
ελεγκτή. 

3. Η αναστολή της εξαγοράς των μεριδίων των 
αμοιβαίων κεφαλαίων που μετέχουν στη. συγχώνευση, 
μπορεί να αποφασιστεί και να ισχύσει για το διάστημα 
από την ημερομηνία λήψης της απόφασης για τη συγ¬ 
χώνευση μέχρι το πέρας της διαδικασίας της συγχώ¬ 
νευσης. 

Άρθρο 18 

Ευθύνη και παραίτηση της Α.Ε.Δ.Α.Κ. και του 
θεματοφύλακα 

1. Η Α.Ε.ΔΆ.Κ. και ο θεματοφύλακας οφείλουν να 
ενεργούν, κατά την άσκηση των καθηκόντων τους, κατά 
τρόπο ανεξάρτητο μεταξύ τους και αποκλειστικά προς 
το συμφέρον των μεριδιούχων. Η Επιτροπή Κεφαλαια¬ 
γοράς, με απόφασή της. ορίζει τον τρόπο και τις 
ειδικότερες υποχρεώσεις για τη διασφάλιση της τήρη¬ 
σης των όρων του προηγούμενου εδαφίου. 

2. Η Α.Ε.ΔΆ.Κ. και ο θεματοφύλακας ευθύνονται, 
έναντι των μεριδιούχων και μεταξύ τους, για κάθε 
αμέλεια, ως προς την εκτέλεση των καθηκόντων τους. 

3. Η διάταξη του άρθρου 29 του ν. 1969/1991 έχει 
εφαρμογή και για την παραίτηση της Α.Ε.Δ.Α.Κ. από 
τη διαχείριση του αμοιβαίου κεφαλαίου. 

4. Σε περίπτωση παραίτησης του θεματοφύλακα από 
τα καθήκοντά του, εφαρμόζονται οι διατάξεις του άρ¬ 
θρου 31 του V. 1969/1991. 

Άρθρο 19 

ΕποπτεΙα - Κυρώσεις 

1. Οι διατάξεις των άρθρων 46,. 47 και 49δ, 49στ του 
V. 1969/1991 εφαρμόζονται ανάλογα. Όπου σε αυτές 
γίνεται αναφορά σε άλλες διατάξεις του ν. 1969/1991 
νοούνται οι αντίστοιχες διατάξεις του παρόντος νόμου. 
Επίσης όπου γίνεται αναφορά σε αποφάσεις της Επι¬ 
τροπής Κεφαλαιαγοράς νοούνται οι αντίστοιχες απο.- 
φάσεις της Επιτροπής που προβλέπονται στον παρόντα 
νόμο. 

2. Οι διατάξεις του άρθρου 15 του ν. 1969/1991 
εφαρμόζονται ανάλογα και στις Α.Ε.Δ.Α.Κ.. 

Άρθρο 20 

Φορολογία αμοιβαίων κεφαλαίων ακινήτων 

1. Η διάθεση και εξαγορά των μεριδίων αμοιβαίου 
κεφαλαίου ακίνητης περιουσίας και η διάλυσή του. καθώς 
και η μεταβίβαση ακινήτου από το αμοιβαίο κεφάλαιο, 
απαλλάσσονται από κάθε φόρο, τέλος, τέλος χαρτο¬ 
σήμου, εισφορά, δικαίωμα ή οποιαδήποτε άλλη επιβά¬ 
ρυνση υπέρ του Δημοσίου, νομικών προσώπων δημοσίου 
δικαίου και γενικά τρίτων. Οι μεταβιβάσεις ακινήτων 
προς το αμοιβαίο κεφάλαιο απαλλάσσονται κατά πο¬ 
σοστό είκοσι τοις εκατό (20%) από του εκάστοτε 
ισχύοντος φόρου μεταβίβασης,ακινήτων. 

2. Η φορολόγηση των κερδών του'αμοιβαίου κεφα¬ 
λαίου ακινήτων γίνεται σύμφωνα με το άρθρο 48 πα¬ 
ράγραφοι 2 και 3 του ν. 1969/1991 όπως ισχύει. Με 
τη φορολογία αυτήν εξαντλείται κάθε φορολογική υ¬ 
ποχρέωση του αμοιβαίου κεφαλαίου και των μεριδιούχων 
του. 

3 Δεν οφείλεται Φόρος Μεγάλης Ακίνητης Περιουσίας 
του άρθρου 24 του ν. 2459/1997 (ΦΕΚ 17 Α' /18.2.1997) 
για τα ακίνητα που συμπεριλαμβάνονται στο ενεργητικό 
του αμοιβαίου κεφαλαίου. 

4. Η πρόσθετη αξία, που προκύπτει από την εξαγορά 
μεριδίων αμοιβαίου κεφαλαίου ακίνητης περιουσίας σε 


τιμή ανώτερη από την τιμή κτήσης τους από τον 
μεριδιούχο, απαλλάσσεται από κάθε φόρο, τέλος, τέλος 
χαρτοσήμου, εισφορά, δικαίωμα ή οποιαδήποτε άλλη 
επιβάρυνση υπέρ του Δημοσίου, νομικών προσώπων 
δημοσίου δικαίου και γενικά τρίτων. 

ΚΕΦΑΛΑΙΟ Β’ 

ΕΤΑΙΡΙΕΣ ΕΠΕΝΔΥΣΕΩΝ ΣΕ ΑΚΙΝΗΤΗ ΠΕΡΙΟΥΣΙΑ 
Άρθρο 21 

Σκοπός και σύσταση της εταιρίας 

1. Η εταιρία επενδύσεων σε ακίνητη περιουσία είναι 
ανώνυμη εταιρία με αποκλειστικό σκοπό τη διαχείριση 
χαρτοφυλακίου κινητών αξιών και ακίνητης περιουσίας, 
κατά την έννοια του άρθρου 22 παρ. 2 του παρόντος 
νόμου. Ως κινητές αξίες, για την εφαρμογή του παρό¬ 
ντος νόμου, νοούνται οι αξίες που αναφέρονται στην 
παρ. 1 του άρθρου 1 του ν. 1969/1991. 

2. Το μετοχικό κεφάλαιο της εταιρίας έχει ελάχιστο 
ύψος δέκα δισεκατομμυρίων (10.000.000.000) δραχμών, 
που εισφέρονται ολοσχερώς κατά τη σύσταση της 
εταιρίας. Το ύψος του ποσού αυτού μπορεί να ανα¬ 
προσαρμόζεται με απόφαση της Επιτροπής Κεφαλαια¬ 
γοράς. Το μετοχικό κεφάλαιο της εταιρίας συγκροτείται 
από εισφορές μετρητών, κινητών αξιών και ακινήτων, 
κατά την έννοια του άρθρου 22 παρ. 2 του παρόντος 
νόμου, καθώς και άλλων κινητών ή ακινήτων, τα οποία 
εξυπηρετούν τις λειτουργικές ανάγκες της εταιρίας. Η 
εισφορά κατά τη σύσταση της εταιρίας άλλων, εκτός 
από μετρητά, στοιχείων δεν επιτρέπεται να υπερβαίνει, 
ως προς την αξία τους, τα όρια που τίθενται από τον 
παρόντα νόμο για τις επενδύσεις της εταιρίας. Η 
αποτίμηση των εισφορών σε είδος διενεργείται κατ' 
εφρρ'μογή του άρθρου 9 του κ.ν. 2190/1920, ενώ. ως 
προς πς κι\ήτές αξίες, εφαρμόζονται ανάλογα οι δια¬ 
τάξεις του άρθρου 4 παρ. 2 του ν. 1969/1991. 

3. Για να εκδοθεί άδεια σύστασης της εταιρίας ε¬ 
πενδύσεων σε ακίνητη περιουσία απαιτείται να έχει 
χορηγηθεί προηγουμένως από την Επιτροπή Κεφαλαια¬ 
γοράς άδεια λειτουργίας της. σύμφωνα με τις διατάξεις 
του παρόντος νόμου. Αντίστοιχη άδεια απαιτείται και 
για τη μετατροπή υφιστάμενης εταιρίας σε εταιρία 
επενδύσεων σε ακίνητη περιουσία. Για τη χορήγηση 
από την Επιτροπή Κεφαλαιαγοράς της άδειας λειτουρ¬ 
γίας εκτιμώνται το επενδυτικό σχέδιο, η οργάνωση, τα 
τεχνικά και οικονομικά μέσα της εταιρίας, η αξιοπιστία 
και η πείρα των προσώπων που πρόκειται να τη διοι¬ 
κήσουν και η καταλληλότητα των ιδρυτών για τη δια¬ 
σφάλιση της χρηστής διαχείρισης της εταιρίας. Η Ε¬ 
πιτροπή Κεφαλαιαγοράς, για τη χορήγηση της άδειας, 
εξετάζει επίσης κατά πόσο η εταιρία, τα μέλη της 
διοίκησής της και τα διευθυντικά της στελέχη διαθέτουν 
εμπειρία στον τομέα των επενδύσεων σε ακίνητα. Τα 
κριτήρια αυτά μπορούν να εξειδικεύονται με απόφαση 
της Επιτροπής Κεφαλαιαγοράς. 

4. Η εταιρία υποβάλλει, με την αίτηση για τη χορήγηση 
άδειας λειτουργίας στην Επιτροπή Κεφαλαιαγοράς, ε¬ 
πενδυτικό σχέδιο, το οποίο περιέχει υποχρεωτικά α¬ 
ναλυτική περιγραφή των τεχνικών και χρηματοοικονο¬ 
μικών στοιχείων σχετικά με το επενδυτικό της πρό¬ 
γραμμα, των στοιχείων της αγοράς στα οποία βασίζεται 
η στρατηγική της και των μέσων που αυτή προτίθεται 
να χρησιμοποιήσει για την επίτευξη των αναπτυξιακών 
της στόχων. Με απόφαση της Επιτροπής Κεφαλαια¬ 
γοράς καθορίζεται το ειδικότερο περιεχόμενο του ε¬ 
πενδυτικού σχεδίου. 

5. Για κάθε τροποποίηση του καταστατικού της, όπως 

και για κάθε αύξηση του μετοχικού της κεφαλαίου, 
απαιτείται προηγούμενη άδεια της Επιτροπής Κεφα¬ 
λαιαγοράς. 

6. Κάθε δημοσίευση, κατά την έννοια του άρθρου 7β 
του κ.ν. 2190/1920, που αφορά σε τροποποίηση του 
καταστατικού ή σε αύξηση του μετοχικού της κεφαλαίου 
γνωστοποιείται στην Επιτροπή Κεφαλαιαγοράς. 

7. Η εταιρία υποχρεούται να αναγράφει κάτω από 
την εταιρική της επωνυμία τον αριθμό της άδειας 
λειτουργίας της. 

8. Οι μετοχές των εταιριών είναι υποχρεωτικά ονο¬ 
μαστικές. 

9. Απαγορεύεται η εταιρία να εκδίδει ιδρυτικούς τίτ¬ 
λους. 

Άρθρο 22 

Επενδύσεις της εταιρίας 

1. Τα διαθέσιμα της εταιρίας επενδύονται μόνο: 

α) Σε ποσοστό τουλάχιστον εβδομήντα τοις εκατό 
(70%), σε ακίνητη περιουσία, κατά την έννοια της 
παραγράφου 2 του παρόντος άρθρου. 

β) Σε κινητές αξίες ή άλλα στοιχεία που αναφέρονται 
στο άρθρο 4 παρ. 1 περιπτώσεις α’ έως γ' και ε' έως 
στ' και 32 παρ. 5 του ν. 1969/1991, καθώς και σε 
μετρητά, τραπεζικές καταθέσεις και πιστωτικούς τίτλους 
ισοδύναμης ρευστότητας. Οι επενδύσεις σε κινητές 
αξίες δεν είναι δυνατόν να υπερβούν το δέκα τοις 
εκατό (10%) των διαθεσίμων. 

γ) Σε άλλα κινητά πράγματα, τα οποία εξυπηρετούν 
τις λειτουργικές ανάγκες της εταιρίας και τα οποία, 
μαζί με τα ακίνητα που αποκτά η εταιρία για την 
εξυπηρέτηση τέτοιων αναγκών, δεν επιτρέπεται να 
υπερβαίνουν το δέκα τοις εκατό (10%) αυτών κατά την 
απόκτησή τους. 

Η εταιρία δεν επιτρέπεται να επενδύει σε πολύτιμα 
μέταλλα ή σε παραστατικούς τους τίτλους. 

2. Ως ακίνητη περιουσία, στην οποία μπορεί να ε¬ 
πενδύει η εταιρία επενδύσεων σε ακίνητη περιουσία, 
νοούνται τα ακίνητα που ευρίσκονται στην Ελλάδα ή 
σε άλλο κράτος - μέλος του Ευρωπαϊκού Οικονομικού 
Χώρου ή σε τρίτο κράτος σύμφωνα με την επόμενη 
παράγραφο γ). αποκτώνται κατά πλήρη ή ψιλή κυριότητα 
ή επί των οποίων συνιοτάται επικαρπία υπέρ της εταιρίας 
και: 

α) Μπορούν άμεσα να χρησιμοποιηθούν ως επαγγελ¬ 
ματική στέγη ή για άλλο εμπορικό ή βιομηχανικό σκοπό, 
ή να αποτελέσουν αντικείμενο οργανωμένης δόμησης, 
μόνα τους ή από κοινού με άλλα ακίνητα ή 

β) Είναι υπό αποπεράτωση ή επισκευή (εργασίες 
συντήρησης ή αναπαλαίωσης ή μεταβολής χρήσης) και 
μπορούν να χρησιμοποιηθούν για τους σκοπούς που 
αναγράφονται ανωτέρω στην περίπτωση α', στο άμεσο 
μέλλον, σύμφωνα με αναλυτικό πρόγραμμα που καταρ¬ 
τίζεται με ευθύνη του διοικητικού συμβουλίου της εται¬ 
ρίας. ειδικά προς αυτόν το σκοπό και που κοινοποιείται 
στην Επιτροπή Κεφαλαιαγοράς και επιπλέον η αποπε¬ 
ράτωση ή επισκευή τους είναι δυνατόν να ολοκληρωθεί 
εντός εύλογου, ανάλογα με τις περιστάσεις χρόνου και 
τα έξοδα αποπεράτωσης ή επισκευής δεν υπερβαίνουν, 
στο σύνολό τους, ποσοστό είκοσι πέντε τοις εκατό 
(25%) επί της συνολικής αξίας του ακινήτου, όπως θα 
υφίσταται μετά την αποπεράτωση ή επισκευή με βάση 
τους κανόνες αποτίμησης των παραγράφων 6 έως και 
8 του παρόντος άρθρου. Το πρόγραμμα του προηγού¬ 
μενου εδαφίου αναφέρει το χρονικό διάστημα εντός 
του οποίου προβλέπεται να ολοκληρωθεί η αποπερά¬ 
τωση ή επισκευή του ακινήτου και αναλυτική πρόβλεψη 


των εξόδων αποπεράτωσης ή επισκευής ή 

γ) Ευρίσκονται σε άλλα από αυτά που αναφέρονται 
στην περίπτωση α' κράτη και είναι δυνατόν να χρησι¬ 
μοποιηθούν άμεσα για κάποιον από τους σκοπούς που 
αναγράφονται στην περίπτωση α', εφόσον, στο σύνολό 
τους, δεν υπερβαίνουν σε αξία το δέκα τοις εκατό 
(10%) του συνόλου των επενδύσεων της εταιρίας σε 
ακίνητα. 

Με την επιφύλαξη του αμέσως επόμενου εδαφίου, η 
αξία του συνόλου των ακινήτων, που δεν έχουν απο¬ 
κτηθεί κατά πλήρη κυριότητα από την εταιρία, ως 
επενδύσεις, δεν πρέπει να υπερβαίνει το δέκα τοις 
εκατό (10%) του συνόλου των επενδύσεων της εταιρίας, 
σε ακίνητη περιουσία. Επιτρέπεται εξάλλου η απόκτηση 
από την εταιρία, ως επένδυσης, δικαιωμάτων από χρη¬ 
ματοδοτική μίσθωση ακινήτων, κατά την έννοια των 
περιπτώσεων α' και β' της παρούσας παραγράφου, 
εφόσον το σύνολο αυτών των δικαιωμάτων δεν υπερ¬ 
βαίνει, σε αξία, το είκοσι πέντε τοις εκατό (25%) των 
ιδίων κεφαλαίων της εταιρίας και καθένα από αυτά τα 
δικαιώματα δεν υπερβαίνει, σε αξία, το δέκα τοις εκατό 
(10%) των ιδίων κεφαλαίων της εταιρίας. « 

3. Η αξία κάθε ακινήτου κατά την έννοια των περι¬ 
πτώσεων α' και β' της προηγούμενης παραγράφου, το 
οποίο περιλαμβάνεται στις επενδύσεις της εταιρίας, 
δεν επιτρέπεται να υπερβαίνει, κατά το χρόνο της 
απόκτησης, το δεκαπέντε τοις εκατό (15%) της αξίας 
του συνόλου των επενδύσεών της. Ακίνητα που συν¬ 
δέονται άμεσα μεταξύ τσυς, κατά τρόπο ώστε αυτά τα 
ακίνητα να μην είναι δυνατόν να χρησιμοποιηθούν χω¬ 
ριστά. θεωρσύνται, για την εφαρμογή του προηγούμενου 
εδαφίου, ως ενιαία ακίνητα. Το όριο του πρώτου εδαφίου 
αυξάνεται σε είκοσι πέντε τοις εκατό (25%), εάν πρό¬ 
κειται για ακίνητο το οποίο μπορεί να διαχωριστεί σε 
περισσότερα ακίνητα, τα οποία θα χρησιμοποιηθούν 
αυτοτελώς για κάποιον από τους σκοπούς που ανα- 
φέρονται στην περίπτωση α' της παραγράφου 1 του 
παρόντος άρθρου. 

4. Οι επενδύσεις σε κινητές αξίες από αυτήν την 
εταιρία υπόκεινται στους ακόλουθους περιορισμούς: 

α) Η επένδυση σε κινητές αξίες του ίδιου εκδότη 
δεν επιτρέπεται να υπερβαίνει ποσοστό τρία τοις εκατό 
(3%) επί του ανώτατου επιτρεπόμενου ποσοστού ε¬ 
πενδύσεων της εταιρίας, σε κινητές αξίες. Το ποσοστό 
του προηγούμενου εδαφίου αυξάνεται σε πέντε τοις 
εκατό (5®/ο), εάν πρόκειται για κινητές αξίες οι οποίες 
έχουν εκδοθεί από κράτος, από οργανισμό τοπικής 
αυτοδιοίκησης τέτοιου κράτους - μέλους του Ευρω¬ 
παϊκού Οικονομικού Χώρου, από δημόσιο διεθνή οργα¬ 
νισμό, στον οποίο μετέχει κράτος του Ευρωπαϊκού 
Οικονομικού Χώρου, καθώς και όταν για αυτές τις 
κινητές αξίες έχει εγγυηθεί κάποιος από τους ανωτέρω 
οργανισμούς. 

β) Οι επενδύσεις αυτές γίνονται υποχρεωτικά σε 
κινητές αξίες τουλάχιστον έξι εκδοτών. 

γ) Οι διατάξεις του άρθρου 6 του ν. 1969/1991 
εφαρμόζονται και στις εταιρίες επενδύσεων σε ακίνητη 
περιουσία. 

δ) Οι επενδύσεις της εταιρίας σε κινητές αξίες, που 
εκδίδονται από εταιρίες με αντικείμενο δραστηριότητας 
την κατασκευή ή εκμετάλλευση ακινήτων, δεν επιτρέ¬ 
πεται να υπερβαίνουν, οτο σύνολό τους, το είκοσι τοις 
εκατό (20%) των επενδύσεων της εταιρίας σε κινητές 
αξίες, κατά την έννοια της παραγράφου 1 περίπτωση 
β' του παρόντος άρθρου. 

ε) Η επένδυση σε μερίδια άλλων ομγανιομών συλ¬ 
λογικών επενδύσεων επιτρέπεται μόνο εφόσον οι συ¬ 
γκεκριμένοι οργανισμοί εμπίπτουν είτε στο πεδίο ε- 

φαρμογής της οδηγίας 85/611 του Ευρωπαϊκού Οικο¬ 
νομικού Χώρου είτε στο πεδίο εφαρμογής του παρόντος 
νόμου ή αντίστοιχης νομοθετικής ή κανονιστικής ρύθ¬ 
μισης άλλου κράτους - μέλους του Ευρωπαϊκού Οικο¬ 
νομικού Χώρου. Σε κάθε περίπτωση, η επένδυση σε 
καθέναν από τους ανωτέρω οργανισμούς δεν πρέπει 
να υπερβαίνει το τρία τοις εκατό (3%) του ανώτατου 
επιτρεπόμενου ορίου επένδυσης σε κινητές αξίες και 
το σύνολο των επενδύσεων σε τέτοιους οργανισμούς 
δεν επιτρέπεται να υπερβαίνει το πέντε τοις εκατό 
(5%) του ανωτέρω ορίου. 

στ) Οι προϋποθέσεις για τη διενέργεια επενδύσεων. 
καΤ εφαρμογή του άρθρου 4 παρ. 5 του ν. 1969/1991, 
καθορίζοντα με απόφαση της Επιτροπής Κεφαλαιαγο¬ 
ράς. 

Οι διατάξεις του άρθρου 7 του ν. 1969/1991 εφαρ¬ 
μόζονται και στις εταιρίες επενδύσεων σε ακίνητη πε¬ 
ριουσία, ως προς τις επενδύσεις τους σε κινητές αξίες. 
Σε περίπτωση μη τήρησης του ορίου επένδυσης σε 
ακίνητη περιουσία, για λόγους ανεξάρτητους από τη 
βούληση της εταιρίας, αυτή οφελει να προβεί στις 
αναγκαίες ενέργειες, ώστε, κατά την αποτίμηση της 
ακίνητης περιουσίας της εταιρίας επενδύσεων στο τέ¬ 
λος της επόμενης διαχειριστικής χρήσης να μην υφί- 
σταται η μη τήρηση. 

5. Απαγορεύεται η απόκτηση από εταιρία επενδύσεων 
σε ακίνητη περιουσία δικαιώματος σε ακίνητο, το οποίο 
είναι ενταγμένο στα αποθεματικά ασφαλιστικών εται¬ 
ριών, σύμφωνα με την ισχύουσα σε αυτές τις εταιρίες 
νομοθεσία. 

6. Με την επιφύλαξη των όσων ορίζονται στις πα¬ 

ραγράφους 6 έως και 8 του παρόντος άρθρου, με κοινή 
απόφαση των Υπουργών Εθνικής Οικονομίας και Οικο¬ 
νομικών, ορίζονται ο τρόπος και τα μέσα αποτίμησης 
της αξίας των επενδύσεων σε ακίνητα και ρυθμίζεται 
κάθε ειδικότερο θέμα για την αποτίμηση της αξίας των 
επενδύσεων σε ακίνητα. Η αποτίμηση των κινητών αξιών 
στις οποίες επενδύει η εταιρία γίνεται σΐΛίφωνά με τα 
οριζόμενα στο άρθρο 4 παρ. 2 του ν. 1969/1991, όπως 
ισχύει. - . 

7. Η αποτίμηση της αξίας των επενδύσεων της ε¬ 
ταιρίας διενεργείται, στο τέλος κάθε εταιρικής χρήσης, 
από ορκωτό ελεγκτή, ο οποίος δεσμεύεται από την 
ειδική τακτική έκθεση που συντάσσεται κάθε φορά για 
το σκοπό αυτόν, από εκτιμητή του Σώματος Ορκώτών 
Εκτιμητών του άρθρου 15 του ν. 820/1978, όπως εκά- 
στοτε ισχύει. Ο εκτιμητής του προηγούμενου εδαφίου 
ορίζεται από τη γενική συνέλευση της εταιρίας, μαζί 
με τον ορκωτό ελεγκτή της εταιρίας. 

8. Η επένδυση των διαθεσίμων της εταιρίας σε ακίνητο 
ή σε δικαίωμα επί ακινήτου, κατά τα οριζόμενα στην 
παράγραφο 2 του παρόντος άρθρου, προϋποθέτει 
προηγούμενη εκτίμηση της αξίας του από τον εκτιμητή 
του Σώματος Ορκωτών Εκτιμητών της προηγούμενης 
παραγράφου. Ο εκτιμητής διενεργεί εκτίμηση της αξίας 
του ακινήτου πριν την απόκτησή του από την εταιρία. 
Η εκτίμηση θα λαμβάνει υπόψη κάθε γεγονός το οποίο 
μέχρι την ημερομηνία ένταξης του ακινήτου στα ίδια 
κεφάλαια της εταιρίας επενδύσεων μπορεί να επηρεάσει 
την αξία του συγκεκριμένου ακινήτου. Η εκτίμηση αυτή 
είναι δεσμευτική. Επιτρέπεται το τίμημα που θα κατα¬ 
βληθεί από την εταιρία επενδύσεων σε ακίνητη περιου¬ 
σία για την απόκτηση του ακινήτου ή του δικαιώματος 
επί ακινήτου να είναι χαμηλότερο από την αξία του 
ακινήτου, όπως αυτή θα έχει προσδιοριστεί από τον 
εκπμητή. Οι διατάξεις των προηγούμενων εδαφίων ε¬ 
φαρμόζονται και στη μεταβίβαση στοιχείων της ακίνητης 
περιουσίας, τα οποία έχουν ενταχθεί στις επενδύσεις 


της εταιρίας. Δεν επιτρέπεται το τίμημα που θα λάβει 
η εταιρία για τη μεταβίβαση να είναι μικρότερο από την 
αξία του ακινήτου που αναφέρεται στην εκτίμηση του 
εκτιμητή. Σε κάθε περίπτωση δεν επιτρέπεται η μετα¬ 
βίβαση ακινήτου, στο οποίο έχουν επενδυθεί τα δια¬ 
θέσιμα της εταιρίας, πριν από την πάροδο τριετίας από 
την απόκτησή του. 

9. Η αποτίμηση της αξίας των κινητών και ακινήτων 
που αποκτά η εταιρία, για την εξυπιιρέτηση των λει¬ 
τουργικών της αναγκών, κάθε φορά που αυτή η απο¬ 
τίμηση απαιτείται, γίνεται με τον τρόπο που προβλέπεται 
από τον κανονισμό της Επιτροπής Κεφαλαιαγοράς, 
σύμφωνα με τα άρθρα 78 και 80 του ν. 1969/1991. 

10. Η μη τήρηση όρου του παρόντος άρθρου, σχετικά 
με την απόκτηση ή τη μεταβίβαση ακινήτου από εταιρία 
επενδύσεων σε ακίνητη περιουσία δεν συνεπάγεται την 
ακυρότητα αυτών. 

11. Τα ακίνητα στα οποία επενδύει η εταιρία ασφα¬ 
λίζονται υποχρεωπκά. Με απόφαση της Επιτροπής Κε¬ 
φαλαιαγοράς καθορίζεται το ελάχιστο περιεχόμενο των 
ασφαλιστικών συμβολαίων. 

Άρθρο 23 

Εισαγωγή των μετοχών της εταιρίας 
σε οργανωμένη αγορά 

1. Η εταιρία υποχρεούται να υποβάλλει αίτηση εισα¬ 
γωγής των μετοχών της στο Χρηματιστήριο Αξιών 
Αθηνών ή σε άλλη οργανωμένη αγορά κατά την έννοια 
του άρθρου 4 παρ. 1 περιπτώσεις α’ και β' του ν, 
1969/1991, εντός ενός (1) έτους από τη σύοταοή της. 
Η εισαγωγή των μετοχών της εταιρίας πραγματοποιείται 
σύμφωνα με τις διατάξεις που κάθε φορά ισχύουν για 
την εισαγωγή μετοχών στο Χρηματιστήριο Αξιών Αθη¬ 
νών Α.Ε. ή σε άλλη οργανωμένη αγορά, κατά την έννοια 
του προηγούμενου εδαφίου, με εξαίρεση την παρ. 1.3 
του άρθρου 3 του π.δ. 350/1985 και με την πρόσθετη 
προϋπόθεση όπ το μετοχικό κεφάλαιο της εταιρίας θα 
έχει επενδυθεί, κατά το χρόνο της εισαγωγής, σύμφωνα 
με τους όρους του άρθρου 22 του παρόντος νόμου. 
Σε περίπτωση μετατροπής εταιρίας σε εταιρία επεν¬ 
δύσεων σε ακίνητη περιουσία, η υποχρεωτική υποβολή 
αίτησης εισαγωγής των μετοχών της σε οργανωμένη 
αγορά, κατά τα ανωτέρω, πρέπει να πραγματοποιείται 
μέσα σε διάστημα ενός (1) έτους από την ολοκλήρωση 
της διαδικασίας μετατροπής. 

2. Εάν η εταιρία, εντός ενός (1) έτους από τη σύστασή 
της, δεν έχει υποβάλλει αίτηση εισαγωγής των μετοχών 
της στο Χρηματιστήριο Αξιών Αθηνών ή σε άλλη ορ¬ 
γανωμένη αγορά, κατά την έννοια της προηγούμενης 
παραγράφου του παρόντος άρθρου, η Επιτροπή Κεφα¬ 
λαιαγοράς ανακαλεί υποχρεωτικά την άδεια λειτουργίας 
της και η εταιρία τίθεται υπό εκκαθάριση. Η Επιτροπή 
Κεφαλαιαγοράς δύναται, μετά από αίτηση της εταιρίας, 
να παρατείνει την προθεσμία της παραγράφου 1 μία ή 
περισσότερες φορές και μέχρι δύο (2) έτη αυνολικά 
κατ' ανώτατο όριο, σε περίπτωση ανωτέρας βίας ή εάν 
κρίνει ότι αι συνθήκες της αγοράς θέτουν σε κίνδυνο 
την κάλυψη της αυξήσεως του κεφαλαίου και την πραγ¬ 
ματοποίηση της απαιτουμένης διασποράς των μετοχών. 

Άρθρο 24 
Θεματοφύλακας 

1. Οι επενδύσεις της εταιρίας, με εξαίρεση αυτές 
που αποτελούν την ακίνητη περιουσία της, κατατίθενται 
προς φύλαξη σε πιστωτικό ίδρυμα, που λειτουργεί νόμιμα 
στην Ελλάδα, με φυσική εγκατάσταση. 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5185 


2. Ο θεματοφΟλακας μπορεί να αναθέτει τη φύλαξη 
κινητών αξιών σε άλλο πρόσωπο, κατά τα ειδικότερα 
οριζόμενα στην παρ. 1 του άρθρου 8 του ν. 1969/1991. 

3. Ο θεματοφύλακας ευθύνεται έναντι της εταιρίας 
και των μετόχων της για κάθε πταίσμα κατά την ενά¬ 
σκηση των καθηκόντων του. 

Άρθρο 25 

Εξαμηνιαία κατάσταση επενδύσεων 

1. Η εταιρία-δημοσιεύει στο τέλος κάθε ημερολογιακού 

εξαμήνου εξαμηνιαία κατάσταση επενδύσεων των δια¬ 
θεσίμων της, με χωριστή αναφορά στις κατηγορίες 
επενδύσεων. Η πρώτη κατάσταση επενδύσεων επιτρέ¬ 
πεται να καλύπτει περίοδο μεγαλύτερη του εξαμήνου, 
ώστε η ημερομηνία της να συμπέσει με το πέρας 
ημερολογιακού εξαμήνου, χωρίς όμως αυτή η περίοδος 
να μπορεί να υπερβεί το έτος. Η κατάσταση περιλαμ¬ 
βάνει την περιγραφή κάθε ακινήτου, το σκοπό για τον 
οποίο προορίζεται να χρησιμοποιηθεί, την εμπορική του 
αξία, σε σχέση με την αντικειμενική, εφόσον έχει οριστεί 
αυτή, καθώς και οποιοδήποτε άλλο στοιχείο κρίνεται 
χρήσιμο για να επιτρέψει την αξιολόγηση των επενδύ¬ 
σεων της εταιρίας. Ως προς τα δικαιώματα επικαρπίας 
ή ψιλής κυριότητας ακινήτων, όπως και ως προς τα 
δικαιώματα από χρηματοδοτική μίσθωση ακινήτου, η 
εξαμηνιαία κατάσταση επενδύσεων περιέχει υποχρεω¬ 
τικά περιγραφή του δικαιώματος, την πραγματική αξία 
του, σε σχέση με την πραγματική και την αντικειμενική 
αξία του ακινήτου στο οποίο αναφέρεται, καθώς και 
οποιοδήποτε άλλο χρήσιμο στοιχείο για την αξιολόγηση 
των συγκεκριμένων επενδύσεων. Ειδική αναφορά γίνεται 
υποχρεωτικά στην κατάσταση επενδύσεων των προη¬ 
γούμενων εδαφίων, στα ακίνητα των δύο τελευταίων 
εδαφίων της παρ. 3 του άρθρου 22 του παρόντος νόμου 
και κυρίως στις προοπτικές χρησιμοποίησής τους ως 
χωριστά ακίνητα. Η αξία των στοιχείων του ενεργητικού 
της εταιρίας προσδιορίζεται με βάση τους κανόνες του 
άρθρου 22 παράγραφοι 6 έως και 8 του παρόντος 
νόμου. ' " ■ ; - - ■ 

2. Η εξαμηνιαία κατάσταση επενδύσεων βασίζεται σε 
έκθεση εκτιμητή του Σώματος Ορκωτών Εκτιμητών και 
ελέγχεται από ορκωτό ελεγκτή. Υποβάλλεται στην Ε¬ 
πιτροπή Κεφαλαιαγοράς και δημοσιεύεται σε δύο ημε¬ 
ρήσιες οικονομικές εφημερίδες των Αθηνών. 

3. Η Επιτροπή Κεφαλαιαγοράς μπορεί, με απόφασή 
της, να ορίσει το ειδικότερο περιεχόμενο της εξαμη¬ 
νιαίας κατάστασης επενδύσεων της εταιρίας επενδύ¬ 
σεων σε ακίνητη περιουσία. 

Άρθρο 26 

Δάνεια, πιστώσεις και εγγυήσεις 

1. Επιτρέπεται η σύναψη δανείων από την εταιρία 
επενδύσεων σε ακίνητη περιουσία και η παροχή πιστώ¬ 
σεων σε αυτή, για ποσά τα οποία, στο σύνολό τους, 
δεν θα υπερβαίνουν το ένα τέταρτο (1/4) των επεν¬ 
δύσεων της εταιρίας σε ακίνητη περιουσία. Τα δάνεια 
συνάπτονται και οι πιστώσεις παρέχονται από πιστωτικό 
ίδρυμα. Τα δάνεια αυτά μπορούν να χρησιμοποιηθούν 
και οι πιστώσεις μπορούν να δοθούν μόνο για την 
αξιοποίηση ακινήτων στα οποία έχουν επενδυθεί τα 
διαθέσιμα της εταιρίας. Το σύνολο των δανείων που 
λαμβάνονται και των πιστώσεων που παρέχονται για 
την αποπεράτωση ακινήτων της εταιρίας, δεν επιτρέ¬ 
πεται να υπερβαίνει το ποσοστό που αναγράφεται στο 
πρόγραμμα της παραγράφου 2 περίπτωση β' του άρθρου 
22 του παρόντος νόμου. 


2. Για την εξασφάλιση των δανείων και πιστώσεων 
της προηγούμενης παραγράφου επιτρέπεται να συνι- 
στώνται βάρη επί των κινητών ή ακινήτων της εταιρίας. 

3. Η εταιρία μπορεί να συνάπτει δάνεια με πιστωτικό 
ίδρυμα για π)ν απόκτηση ακινήτων που θα χρησιμο¬ 
ποιήσει για τις λειτουργικές της ανάγκες, εφόσον το 
ύψος των δανείων, στο σύνολό τους, δεν υπερβαίνει 
το δέκα τοις εκατό (10%) της αξίας του συνόλου των 
ιδίων κεφαλαίων πις εταιρίας μειουμένων κατά το συ¬ 
νολικό ποσό των επενδύσεων της εταιρίας σε ακίνητα. 
Τα ποσά των δανείων αυτών δεν συνυπολογίζονται στο 
ποσοστό της παραγράφου 1. Με τους ίδιους όρους και 
για τον ίδιο σκοπό μπορεί να παρασχεθεί πίστωση στην 
εταιρία επενδύσεων σε ακίνητη περιουσία. 

4. Για την εξασφάλιση των δανείων και πιστώσεων 
της παραγράφου 3 επιτρέπεται να αυνιστώνται βάρη 
επί του ακινήτου που αποκτά η εταιρία, για τους σκοπούς 
που ορίζονται στην ανωτέρω παράγραφο. 

Άρθρο 27 
Διανομή κερδών 

1. Η εταιρία υποχρεούται να διανέμει ετήσίως στους 
μετόχους της τουλάχιστον το τριάντα πέντε τοις εκατό 
(35%) των ε^π^σιων καθαρών κερδών της. Επιτρέπεται 
η διανομή χαμηλότερου ποσοστού ή μη διανομή μερί¬ 
σματος από την εταιρία, με απόφαση της γενικής της 
συνέλευσης, εφόσον το καταστατικό της περιέχει σχε¬ 
τική πρόβλεψη είτε προς σχηματισμό έκτακτου αφορο¬ 
λόγητου αποθεματικού από λοιπά έσοδα εκτός από 
κέρδη κεφαλαίου είτε προς δωρεάν διανομή μετοχών 
προς τους μετόχους, με αύξηση του μετοχικού κεφα- 

■ λαίου της, κατά τα οριζόμενα στις διατάξεις του κ.ν. 
2190/1920. Με απόφαση της γενικής συνέλευσης, κέρδη 
κεφαλαίου μπορούν να φέρονται σε πίστωση ειδικού 
αποθεματικού, για την αντιμετώπιση ζημιών από την 
πώληση' κινητών αξιών σε τιμή κατώτερή της τιμής 
κτήσης τους. Αυτή η κράτηση παύει υποχρεωτικά, όταν 
το αποθεματικό φθάσει στο τριακόσια τοις εκατό (300%) 
της αξίας των επενδύσεων της εταιρίας σε κινητές 
• αξίες. ■ ■ ' ' ' 

2. Με απόφαση της γενικής συνέλευσης, επιτρέπεται 
ο σχηματισμός τακτικού αποθεματικού, σύμφωνα με τις 
διατάξεις του κ.ν. 2190/1920. 

3. Εάν κατά την ετήσια αποτίμηση κάθε ακινήτου της 
εταιρίας επενδύσεων σε ακίνητη περιουσία, στο τέλος 
μιας εταιρικής χρήσης, διαπιστωθεί υποτίμηση της αξίας 
του, σε σχέση με την αξία κτήσης του. η εταιρία 
υποχρεούται να σχηματίσει πρόβλεψη για τη ζημία που 
προκύπτει από την υποτίμηση, κατά παρέκκλιση του 
άρθρου 43 παρ. 5 περίπτωση ε' του κ.ν. 2190/1920. 

4. Εάν κατά την ετήσια αποτίμηση κάθε ακινήτου της 
εταιρίας, στο τέλος μιας εταιρικής χρήσης, διαπιστωθεί 
ανατίμηση της αξίας του σε σχέση με πιν αξία κτήσης 
του, η εταιρία αναγράψει στις οικονομικές της κατα¬ 
στάσεις, ως αξία του ακινήτου, την αξία κτήσης του, 
ενώ η υπεραξία που διαπιστώνεται από την αποτίμηση, 
αναγράφεται σε ξεχωριστή πρόσθετη κατάσταση υπε¬ 
ραξιών ακινήτων, η οποία συνοδεύει τους ισολογισμούς 
της χρήσης της εταιρίας. 

5. Εφόσον στο τέλος μίας εταιρικής χρήσης προκόψει 
ζημία από την αποτίμηση των κινητών αξιών, για την 
κάλυψη της ζημίας, επιτρέπεται ο σχηματισμός πρό¬ 
βλεψης μέχρι και το σύνολο της ζημίας. 

6. Η εταιρία επενδύσεων σε ακίνΐ)τη περιουσία δεν 
επιτρέπεται να καταβάλλει, κατά τη διάρκεια μίας εται¬ 
ρικής χρήσης, στα μέλη του διοικητικού της συμβουλίου 
αμοιβές που υπερβαίνουν συνολικά το δέκα τοις εκατό 

(10%) των κερδών που διανεμήθηκαν στο τέλος της 
χρήσης ή το είκοσι τοις εκατό (20%) της υπεραξίας 
του συνόλου των επενδύσεων της, στο τέλος της 
χρήσης. 

Άρθρο 28 

Απαγόρευση μεταβίβασης ακινήτων της εταιρίας 
σε συγκεκριμένα πρόσωπα 

Απαγορεύεται η μεταβίβαση ακινήτων της εταιρίας σε 
ιδρυτές, μετόχους, μέλη του διοικητικού συμβουλίου, 
γενικούς διευθυντές ή διευθυντές της, συζύγους και 
συγγενείς τους μέχρι και τρίτου βαθμού εξ αίματος ή 
αγχιστείας. 

Άρθρο 29 

Η μετατροπή εταιρίας επενδύσεων σε ακίνητη 
περιουσία σε αμοιβαίο κεφάλαιο ακίνητης 
περιουσίας 

1. Επιτρέπεται η μετατροπή εταιρίας επενδύσεων σε 
ακίνητη περιουσία σε αμοιβαίο κεφάλαιο ακίνητης πε¬ 
ριουσίας, με την τήρηση των όσων ορίζονται στο άρθρο 
12α του ν. 1969/1991. 

2. Σε περίπτωση μετατροπής εταιρίας επενδύσεων 
σε ακίνητη περιουσία σε αμοιβαίο κεφάλαιο ακίνητης 
περιουσίας, συντάσσεται και έκθεση εκτιμητή του Σώ¬ 
ματος Ορκωτών Εκτιμητών, για τα ακίνητα της εταιρίας, 
η οποία δεσμεύει τον ορκωτό ελεγκτή. 

Άρθρο 30 

Εποπτεία - Κυρώσεις 

Τα άρθρα 11. 13. 14 και 15 του ν. 1969/1991 εφαρ¬ 
μόζονται και στις εταιρίες επενδύσεων σε ακίνητη πε¬ 
ριουσία. Όπου στις διατάξεις αυτές αναφέρονται δια¬ 
τάξεις του V. 1969/1991 νοούνται οι αντίστοιχες δια¬ 
τάξεις του παρόντος νόμου. Επίσης όπου γίνεται ανα¬ 
φορά σε αποφάσεις της ΕπιτροΓΌ^ς Κεφαλαιαγοράς 
νοούνται οι αντίστοιχες αποφάσεις της Επιτροπής που 
προβλέπονται στον παρόντα νόμο. 

Άρθρο 31 

Φορολογία εταιριών επενδύσεων ακινήτων 

1. Οι εκδιδόμενες από εταιρία επενδύσεων σε ακίνητη 

περιουσία μετοχές, καθώς και η μεταβίβαση ακινήτων 
από αυτήν. απαΜάσσονται παντός φόρου, τέλους, τέ¬ 
λους χαρτοσήμου, εισφοράς, δικαιώματος ή οποιοσδή¬ 
ποτε άλλης επιβάρυνσης υπέρ του Δημοσίου, νομικών 
προσώπων δημοσίου δικαίου και γενικά τρίτων. Οι με¬ 
ταβιβάσεις ακινήτων προς την εταιρία επενδύσεων α¬ 
παλλάσσονται κατά ποσοστό είκοσι τοις εκατό (20%) 
από του εκάστοτε ισχύοντος φόρου μεταβίβασης ακι¬ 
νήτων. · . 

2. Κατά την είσπραξη τόκων από εταιρίες επενδύσεων 
σε ακίνητη περιουσία ενεργείται από αυτόν που τον 
καταβάλλει η παρακράτηση φόρου εισοδήματος σύμ¬ 
φωνα με τα προβλεπόμενα από τα άρθρα 12 και 54 
του V. 2238/1994. Με την παρακράτηση αυτήν εξα¬ 
ντλείται η φορολογική υποχρέωση των εταιριών επεν¬ 
δύσεων για τα εισοδήματα αυτά. 

3. Οι εταιρίες επενδύσεων σε ακίνητη περιουσία 
υποχρεούνται σε καταβολή φόρου τρία τοις χιλίοις 
(3%ο) ετησίως που υπολογίζεται επί του μέσου όρου 
των επενδύσεών τους, πλέον των διαθεσίμων, σε τρέ¬ 
χουσες τιμές, όπως απεικονίζονται στους εξαμηνιαίους 
πίνακες επενδύσεων που προβλέπονται από την παρ. 
1 του άρθρου 25 του παρόντος νόμου. Ο φόρος 


αποδίδεται στην αρμόδια δημόσια οικονομική υπηρεσία 
μέσα στο πρώτο δεκαπενθήμερο του μήνα που ακο¬ 
λουθεί το χρονικό διάστημα που αφορούν οι εξαμηνιαίοι 
πίνακες επενδύσεων. Με την καταβολή του φόρου 
αυτού εξαντλείται η φορολογική υποχρέωση της εται¬ 
ρίας και των μετόχων της, με την επιφύλαξη των 
διατάξεων της προηγουμένης παραγράφου. Οι διατάξεις 
των άρθρων 113 και 116 του ν. 2238/1994 εφαρμόζονται 
ανάλογα και για το φόρο που οφείλεται με βάση τις 
διατάξεις αυτής της παραγράφου, όπως ισχύουν κάθε 
φορά. 

4. Οι εταιρίες επενδύσεων σε ακίνητη περιουσία 
απαλλάσσονται από το φόρο μεταβίβασης ακινήτων 
στην περίπτωση που σχηματισθούν μετά από: α) συγ¬ 
χώνευση δύο ή περισσότερων εταιριών οι οποίες δια¬ 
θέτουν ακίνητη περιουσία ή β) μετά από διάσπαση ή 
απόσχιση υφιστάμενης εταιρίας που εισφέρει ακίνητη 
περιουσία της σε νέο ή υφιστάμενο νομικό πρόσωπο 
το οποίο λειτουργεί ως εταιρία επενδύσεων σε ακίνητη 
περιουσία. Ο ν. 2166/1993 (ΦΕΚ 137 Α724.8.1993) 
εφαρμόζεται και στις περιπτώσεις αυτές κατά παρέκ¬ 
κλιση των διατάξεων του άρθρου 1ε και του άρθρου 4 
του ίδιου νόμου. 

5. Οι εταιρίες επενδύσεων σε ακίνητη περιουσία 
ενεργούν τακτικές ετήσιες αποσβέσεις για τα πάοης 
φύσεως ακίνητα που διαχειρίζονται σύμφωνα με το π.δ. 
100/1998 (ΦΕΚ 96 Α’), όπως ισχύει. Οι συντελεστές 
των τακτικών αποσβέσεων μπορούν να αυξάνονται ή 
να μειώνονται με προεδρικό διάταγμα που εκδίδεται 
μετά από κοινή πρόταση των Υπουργών Εθνικής Οι¬ 
κονομίας και Οικονομικών. 

6. Δεν οφείλεται Φόρος Μεγάλης Ακίνητης Περιουσίας 
του, άρθρου 24 του ν. 2459/1997 για τα ακίνητα που 
συμπεριλαμβάνονται στο ενεργητικό της εταιρίας επεν¬ 
δύσεων σε ακίνητη περιουσία εφόσον δεν ιδιοχρησιμο- 
ποιούνται. 

7. Η μεταβίβαση μετοχών των εταιριών επενδύσεων 
σε ακίνητη περιουσία, μη εισηγμένων στο Χρηματιστήριο 
Αξιών Αθηνών, απαλλάσσεται από το φόρο της παρ. 2 
του άρθρου 13 του ν. 2238/1994, όπως ισχύει κάθε 
φορά. 

ΚΕΦΑΛΑΙΟ Γ’ 

ΑΛΛΕΣ ΔΙΑΤΑΞΕΙΣ 

Άρθρο 32 

1. Στο άρθρο 40 παρ. 1 του ν. 2676/1999 (ΦΕΚ 1 
Α'/5.1.1999), στο πρώτο εδάφιο, προστίθεται περίπτωση 
δ', η οποία έχει ως εξής; 

'δ) σε μερίδια αμοιβαίων κεφαλαίων ακίνηπις περιου¬ 
σίας,·. 

2. Στο άρθρο 12 παρ. 1 του ν. 1902/1990 (ΦΕΚ 138 
Α717.10.1990). στο δεύτερο εδάφιο, διαγράφονται οι 
λέξεις "του άρθρου 17 του ν.δ. 608/70·. Στο τρίτο 
εδάφιο της ίδιας παραγράφου, οι λέξεις και αριθμοί 
■του άρθρου 17 του ν.δ. 608/70· αντικαθίστανται με τις 
λέξεις ·ως προς τη σύνθεση του ενεργητικού του 
αμοιβαίου κεφαλαίου". 

3. Στο άρθρο 2 του ν. 1266/1982 (ΦΕΚ 81 Α72.7.1982), 
στην περίπτωση 1, μετά τις λέξεις "μετοχές Εταιριών 
Επενδύσεων Χαρτοφυλακίου", προστίθενται οι λέξεις 
"και Εταιριών επενδύσεων σε ακίνητη περιουσία". 

4. Όπου στις διατάξεις του ν. 876/1979 (ΦΕΚ 48 Λ’) 
αναφέρονται Εταιρίες Επενδύσεων Χαρτοφυλακίου ή 
Αμοιβαία Κεφάλαια νοούνται και οι εταιρίες και τα 
αμοιβαία κεφάλαια του ν. 1969/1991 και του παρόντος 
νόμου. 

Άρθρο 33 

Το πρώτο εδάφιο της παρ. 2 του άρθρου 13 του ν. 
2238/1994, όπως αυτή προστέθηκε με την παρ. 4 του 
άρθρου 3 του ν. 2753/1999 (ΦΕΚ 249 Α'), αντικαθίσταται 
ως εξής: 

•φορολογείται αυτοτελώς με συντελεστή πέντε τοις 
εκατό (5%) η πραγματική αξία πώλησης μετοχών ή 
παραστατικών τίτλων μετοχών μη εισηγμένων στο Χρη¬ 
ματιστήριο Αξιών Αθηνών ή αλλοδαπό χρηματιστήριο ή 
σε άλλο διεθνώς αναγνωρισμένο χρηματιστηριακό θε¬ 
σμό. που μεταβιβάζονται από ιδιώτες ή από φυσικά ή 
νομικά πρόσωπα, ημεδαπά ή αλλοδαπά". 

Άρθρο 34 

Κυρώνεται η από 7 Οκτωβρίου 1999 απόφαση της 
Έκτακτης Γενικής Συνέλευσης των μετόχων της Τρά¬ 
πεζας της Ελλάδος που αφορά τις ακόλουθες τροπο¬ 
ποιήσεις στο Καταστατικό της Τράπεζας αυτής (ν.δ. 
3424/7.12.1927): 

1. Η πέμπτη παράγραφος του άρθρου 8 τροποποιείται 

ως εξής: , 

'Το Δημόσιο και αι Δημόσιαι Επιχειρήσεις δεν δυνανται . 
να κατέχωσιν αμέσως ή εμμέσως μετοχάς της Τράπεζας , 
κατά ποσόν υπερβαίνον εν συνόλω τα τριάντα πέντε 
εκατοστά του εκδεδομένου ονομαστικού κεφαλαίου'. . 

2. Στο τέλος του άρθρου 9 προστίθεται η ακόλουθη 

φράση: ’ . . ' 

'Κατά τον αυτόν'τρόπον αποφασίζεται διάσπαση των , 
μετοχών σε περισσότερα τμήματα και ορίζεται η ονο- \ 
μαστική αξία εκάστου. ώστε το κάθε τμήμα να αποτελεί 
αυτοτελή μετοχή·. 

3. Στο τέλος του άρθρου 13 προστίθεται η ακόλουθη 

φράση: - ' , 

•Σε περίπτωση διασπάσεως των μετοχών κατά το . 
άρθρο 9. εδάφιον 3. ο απαιτούμενος ως άνω ελάχιστος 
αριθμός μετοχών για την παροχή δικαιώματος συμμε-^ . 
τοχής ή παραστάσεως και ψήφου στή Γενική Συνέλευση, 
δύναται να αναπροσαρμόζεται εκάστοτε αναλόγως με. , 
την απόφαση του Γενικού Συμβουλίου". 

Άρθρο 35 

1. Απαιτήσεις της *Η Υπό Εκκαθάριση Παλαιό Τράπεζα 
Κρήτης ν. 2330/1995" κατά των προσώπων που προσ¬ 
διορίζονται στην παράγραφο του άρθρου 39 του ν. ' 
2168/1993, εφόσον δεν έχουν κριθεί με αμετάκλητες 
δικαστικές αποφάσεις ικανοποιούνται συνολικά μέχρι 
του ποσού των δραχμών 800.000.000 από τον Οργα¬ 
νισμό Προγνωστικών Αγώνων Ποδοσφαίρου (Ο.Π.Α.Π.). 

2. Το ποσό θα καταβληθεί από τον Ο.Π.Α.Π. στην 
υπό εκκαθάριση Τράπεζα μετά την υπογραφή μεταξύ 
του Ο.Π.Α.Π. και της υπό εκκαθάριση Τράπεζας ειδικής 
σύμβασης, στην οποία θα προσδιορίζονται τα πρόσωπα 
'και οι ικανοποιούμενες απαιτήσεις δια τεσσάρων ισό¬ 
ποσων τριμηναίων δόσεων εκ δραχμών 200.000.000. Η 
πρώτη δόση θα καταβληθεί με την υπογραφή της 
ανωτέρω σύμβασης. 

3. Η δαπάνη των οκτακόσιων εκατομμυρίων 
(800.000.000) δραχμών επιμερίζεται αναλογικά μεταξύ 
όλων των φορέων στους οποίους διατίθενται έσοδα 
από παιχνίδια του Ο.Π.Α.Π., πλην της Πανελλήνιας 
Ομοσπονδίας Ελλήνων Πρακτόρων ΠΡΟ.ΠΟ. (ΟΠΕΠΠ) 
και του Ελληνικού Δημοσίου (άρθρο 30 παρ. 7 περ. Αα 
εδάφιο 6 και περ. Ββ εδάφιο 6 του ν. 2579/1998 - 
ΦΕΚ 31 Α717.2.1998). κατά το ποσοστό συμμετοχής 
του φορέα στην κατανομή των ακαθάριστων εισπράξεων 
του αντίστοιχου παιχνιδιού. 


Το οφειλόμενο ποσό των 800.000.000 δί^χμών θα 
παρακρατηθεί σε δεκαοκτώ (18) Ισες μηνιαίες δόσεις 
από τα δικαιώματα του υπόχρεου φορέα. 

Η παρακράτηση των δόσεων θα αρχίσει στο τέλος 
του επόμενου μήνα από την ημερομηνία εκταμίευσης 
της πρώτης δόσης των 200.000.000 δραχμών της σύμ¬ 
βασης. 

4. Οι ικανοποιούμενες απαιτήσεις δεν εκχωρούνται 
και αποσβέννυνται ολοκληρωτικά μετά την υπό του 
Ο.Π.Α.Π. καταβολή και της δεύτερης δόσης. 

5. Από την υπογραφή της σύμβασης και μετά, κα- 
ταργούνται εκκρεμείς δίκες, που αφορούν τα χρέη και 
τις αξιώσεις της πρώτης παραγράφου του παρόντος 
άρθρου και αίρονται τα υπέρ της υπό εκκαθάριση Τρά¬ 
πεζας Κρήτης πάσης φύσεως ασφαλιστικά μέτρα και 
δεσμεύσεις περιουσιακών στοιχείων και χρηματικών α¬ 
παιτήσεων των προσώπων, που εξειδικεύονται στην 
παρ. 1 του άρθρου 39 του ν. 2168/1993 και αποδίδονται 
ελεύθερα στους δικαιούχους. 

6. Οι αποδεσμευόμενες χρηματικές απαιτήσεις απο¬ 
δίδονται στην "Η Υπό Εκκαθάριση Παλαιά Τράπεζα 
Κρήτης ν. 2330/1995" στους δικαιούχους μέχρι του 
ύψους των ποσών που είχαν διαμορφωθεί κατά την 
ημερομηνία που η Τράπεζα τέθηκε υπό εκκαθάριση. 
Ειδικά, απαιτήσεις που είχαν αποσβεσθεί, λόγω τελε¬ 
σίδικων αποφάσεων, προς της ενάρξεως της εκκαθά¬ 
ρισης! αποδίδονται μέχρι του ύψους της αρχικής απαί¬ 
τησης. 

7. Τα χρηματικά ποσά που αποδεσμεύονται και απο¬ 
δίδονται, κατά τα οριζόμενα στο παρόν άρθρο, από την 
"Η Υπό Εκκαθάριση Παλαιά Τράπεζα Κρήτης ν. 
2330/1995" στα πρόσωπα της παρ. 1 του άρθρου 39 
του V. 2168/1993, εφόσον αφορούν αμοιβές μεταγγρα-' 
φών τους ή πρόσληψής τους σε Αθλητικά Σωματεία ή 
Ποδοσφαιρικές Ανώνυμες Εταιρείες, κατά το παρελθόν 
αποτελούν εισόδημα των προσώπων αυτών κατά το 
χρόνο απόδοσής τους και φορολογούνται κατά τα 
προβλεπόμενα για τα εισοδήματα αυτά, κατά το χρόνο 
αυτόν ,υπό την προϋπόθεση ότι τα εισοδήματα αυτά 
δεν έχουν δηλωθεί με αρχική ή συμπληρωματική δήλωση 
μέχρι τη δημοσίευση του παρόντος. Φύλλα ελέγχου και 
πράξεις επιβολής προστίμου που έχουν εκδοθεί από 
τις αρμόδιες Δ.Ο.Υ. μέχρι την έναρξη ισχύος του 
παρόντος για μη δήλωση αυτών των εισοδημάτων α¬ 
κυρώνονται, και το μέρος που αφορούν τα εισοδήματα 
αυτά, έστω και αν οι πράξεις αυτές έχουν καταστεί 
οριστικές με εξαίρεση τις περιπτώσεις που επήλθε 
διοικηπκή επίλυση της διαφοράς. Η ακύρωση των πα¬ 
ραπάνω πράξεων ενεργείται από τις αρμόδιες Δ.Ο.Υ. 
μετά από προηγούμενη αίτηση των ενδιαφερομένων 
που υποβάλλεται με τα νόμιμα αποδεικτικά στοιχεία 
μέχρι την τελευταία εργάσιμη για τις δημόσιες υπηρεσίες 
ημέρα του επόμενου μήνα από τη δημοσίευση του 
παρόντος στην Εφημερίδα της Κυβερνήσεως. 

Άρθρο 36 

1. Η τήρηση της Αναλυτικής Λογιστικής Εκμεταλλεύ- 
σεως της παρ. Γ’ του άρθρου 3 του π.δ. 205/1998 
(ΦΕΚ 163 Α') για τα νοσηλευτικά ιδρύματα του ν.δ. 
2592/1953, όπως αυτό τροποποιήθηκε και συμπληρώ¬ 
θηκε έως σήμερα, θα ισχύσει υποχρεωτικά από 1ης 
Ιανουάριου 2001. Η Γενική Λογιστική εφαρμόζεται από 
1ης Ιανουάριου 2000 χωρίς την υποχρέωση εκτύπωσης 
θεωρημένων βιβλίων και την υποβολή χρηματικών προ¬ 
στίμων κατά το πρώτο έτος της εφαρμογής της. 

Με απόφαση των διοικηπκών συμβουλίων αυτών που 
εγκρίνονται από τον Υπουργό Υγείας και Πρόνοιας 

μπορεί να ανατεθεί σύμφωνα με τις ισχύουσες διατάξεις, 
σε φυσικά ή νομικά πρόσωπα δημοσίου ή ιδιωτικού 
δικαίου η μηχανοργάνωση και η τήρηση των λογιστικών 
τους βιβλίων για την εφαρμο\τ1 της γενικής και ανα¬ 
λυτικής λογιστικής εκμεταλλεύσεως, καθώς και τη σύ¬ 
νταξη των οικονομικών καταστάσεων που προβλέπονται 
από το λογιστικό σχέδιο των Ν.Π.Δ.Δ. (π.δ. 205/1998 
τ. Α ). 

Οι φορείς που θα αναλάβουν την ανωτέρω εφαρμογή 
οφείλουν να ολοκληρώσουν το έργο τους, που θα 
περιλαμβάνει και την εκπαίδευση του προσωπικού των 
νοσηλευτικών ιδρυμάτων εντός δύο (2) ετών από την 
ημερομηνία ανάθεσης. 

Με κοινή υπουργική απόφαση των Υπουργών Οικο¬ 
νομικών και Υγείας και Πρόνοιας θα καθορισθούν τα 
κριτήρια ανάθεσης, καθώς και κάθε άλλη λεπτομέρεια. 

2. Τα λοιπά Ν.Π.Δ.Δ. αρμοδιότητας Υπουργείου Υ¬ 
γείας και Πρόνοιας, πλην εκείνων της ανωτέρω παρα¬ 
γράφου, θα εφαρμόσουν το Κλαδικό Λογισπκό Σχέδιο 
του άρθρου 1 του π.δ. 205/1998 από 1ης Ιανουάριου 
2001 . 

Άρθρο 37 

Στην περίπτωση β’ της παρ. 3 του άρθρου 3 του ν. 
2470/1997 (ΦΕΚ 40 Α ) προστίθεται εδάφιο β' ως εξής: 

"ΚαΤ εξαίρεση, οι ανωτέρω διατάξεις έχουν εφαρμογή 
για τους κατόχους πτυχίων ισοτίμων, σύμφωνα με την 
παρ. 3 του π.δ. 110/1993, προς τα πλήρους πενταετούς 
φοίτησης πτυχία των τμημάτων Φαρμακευτικής των 
Πανεπιστημίων Αθηνών, Θεσσαλονίκης και Πατρών.' 

Η ισχύς της διατάξεως αυτής αρχίζει από 1ης Ια¬ 
νουάριου 1997. 

Άρθρο 38 

1. Το άρθρο 9 του ν. 936/1979 αντικαθίσταται ως 
ακολούθως: - ' 

- "Αρθρο 9 . 

1. Εξαγωγέας θεωρείται το φυσικό ή νομικό πρόσωπο 
που ασκεί εξαγωγικό εμπόριο κατά την έννοια και τις 
προϋποθέσεις του ν.δ. 3999/1959. Για την άσκηση του 
εξαγωγικού εμπορίου προαπαιτείται καταχώρηση της 
επωνυμίας του εξαγωγέα στο Ειδικό Μητρώο Εξαγω- 
γέων, που τηρείται στα κατά τόπους Εμπορικά και 
Βιομηχανικά Επιμελητήρια της χώρας και σε περίπτωι^ 
που δεν υπάρχει Εμπορικό και Βιομηχανικό Επιμελητή¬ 
ριο, στο αντίστοιχο τμήμα των κατά τόπους λοιπών 
Επιμελητηρίων της χώρας. 

2. Η καταχώριση γίνεται στο Εμπορικό και Βιομηχανικό 
Επιμελητήριο, στην περιφέρεια του οποίου έχει την 
έδρα του ο εξαγωγέας, ανεξάρτητα αν είναι μέλος ή 
όχι αυτού, ή, σε περίπτωση που δεν υπάρχει Εμπορικό 
και Βιομηχανικό Επιμελητήριο, στο αντίστοιχο τμήμα 
άλλου Επιμελητηρίου στην περιφέρεια του οποίου έχει 
την έδρα του, ύστερα από αίτησή του, η οποία περιέχει 
υποχρεωτικά δήλωση για τα είδη τα οποία πρόκειται 
να αποτελέσουν αντικείμενο των εξαγωγών του, καθώς 
και πληροφορίες και άλλα στοιχεία, όπως αυτά αναφέ- 
ρονται στην παράγραφο 3 του παρόντος άρθρου. Η 
αίτηση πρέπει να συνοδεύεται από γραμμάτιο κατάθεσης 
στο Δημόσιο Ταμείο των κατά την παράγραφο 9 του 
άρθρου 2 του ν.δ. 3999/1959 τελών εγγραφής. ^ 

3. Η καταχώριση της επωνυμίας γίνεται με πράξη του 
Προέδρου του Επιμελητηρίου, ύστερα από προηγούμενη 
διαπίστωση ότι ο εξαγωγέας έχει την απαιτούμενη για 
τη διενέργεια του εξαγωγικού εμπορίου οργάνωση, πί¬ 
στη και εμπορική εγκατάσταση. Για τη διαπίστωση των 


προϋποθέσεων αυτών το Επιμελητήριο δύναται να α¬ 
παιτεί οποιοδήποτε σχετικό στοιχείο και να προβαίνει, 
όταν κρίνεται σκόπιμο, σε περαιτέρω έρευνα και σχετική 
αυτοψία. Η απόρριψη της αίτησης για καταχώρισή της 
επωνυμίας γίνεται με αιτιολογημένη απόφαση της Διοι¬ 
κητικής Επιτροπής του Επιμελητηρίου. 

4. Αποκλείονται της εγγραφής με απόφαση της Διοι¬ 
κητικής Επιτροπής του Επιμελητηρίου: 

α) οι ΠΓωχεύσαντες και μη αποκατασταθέντες, όπως και 
β) οι αμετακλήτως καταδικασθέντες για εμπορία ναρ¬ 
κωτικών ή λαθρεμπορία ή πλαστογραφία ή υπεξαίρεση 
ή απάτη ή κλοπή ή απιστία ή λαθραία εξαγωγή συναλ¬ 
λάγματος ή παράβαση του νόμου περί επιταγών. 

Για τα νομικά πρόσωπα τις ανωτέρω προϋποθέσεις 
πρέπει να πληρούν οι Πρόεδροι των Διοικητικών Συμ¬ 
βουλίων, οι Διευθύνοντες και οι Εντεταλμένοι Σύμβουλοι 
των ανωνύμων εταιρειών, οι Διαχειριστές των εταιρειών 
περιορισμένης ευθύνης, οι ομόρρυθμοι Εταίροι των ο- 
μορρύθμων και ετερορρύθμων εταιρειών και οι εκπρό¬ 
σωποι των Συνεταιρισμών. 

5. Η καταχώριση της επωνυμίας ανανεώνεται ανά 
τριετία ύστερα από σχετική αίτηση του εξαγωγέα, τη- 
ρουμένων των προϋποθέσεων της παραγράφου 4 του 
παρόντος περί αρχικής εγγραφής, στην οποία εμπε¬ 
ριέχεται και η αναφερόμενη στην παράγραφο 2 του 
παρόντος άρθρου δήλωση, επιπλέον δε και δήλωση ότι 
πραγματοποίησε εξαγωγές κατά τα αμέσως προηγού¬ 
μενα τρία ημερολογιακά έτη. Η αίτηση συνοδεύεται από 
γραμμάπο κατάθεσης στο δημόσιο ταμείο των κατά την 
παράγραφο 9 του άρθρου 2 του ν.δ. 3999/1959 τελών 
ανανέωσης της επωνυμίας. 

6. Εκτός περιπτώσεων ανωτέρας βίας, εξαγωγέας 
που δεν πραγματοποίησε καμία εξαγωγή επί τριετία, 
διαγράφεται από το μητρώο εξαγωγέων με απόφαση 
της Διοικητικής Επιτροπής του Επιμελητηρίου. Εκπί¬ 
πτουν αυτοδικαίως της ιδιότητας του εξαγωγέα και 
διαγράφονται από το Μητρώο Εξαγωγέων, με απόφαση 
της Διοικητικής Επιτροπής του Επιμελητηρίου, οι κα¬ 
ταδικαζόμενοι με αμετάκλητη απόφαση για τα προβλε- 
πόμενα στην παράγραφο 4 του παρόντος άρθρου α¬ 
δικήματα. 

7. Κατά των αποφάσεων απόρριψης αιτήσεως κατα- 
χώρησης ή διαγραφής από το Μητρώο Εξαγωγέων της 
Διοικητικής Επιτροπής των Επιμελητηρίων, επιτρέπεται 
εντός διμήνου από της επιδόσεως αυτών στους εν¬ 
διαφερομένους, σύμφωνα με τις εκάστοτε διατάξεις του 
Κώδικα Φορολογικής Νομοθεσίας, προσφυγή ενώπιον 
της Επιτροπής της παραγράφου 8 του παρόντος άρ¬ 
θρου, η οποία και αποφαίνεται οριστικά. 

8. Συνιστάται Επιτροπή αποτελούμενη από τους: 

α) Γενικό Γραμματέα Διεθνών Οικονομικών Σχέσεων 
του Υπουργείου Εθνικής Οικονομίας. 

β) Προϊστάμενο της Διευθύναεως Διαδικασιών Εξω¬ 
τερικού Εμπορίου του Υπουργείου Εθνικής Οικονομίας, 
ως μέλους. 

γ) Προϊστάμενο του Τμήματος Εξαγωγικών Διαδικα¬ 
σιών της Διευθύνσεως Διαδικασιών Εξωτερικού Εμπο¬ 
ρίου του Υπουργείου Εθνικής Οικονομίας, ως μέλους. 

δ) Εκπρόσωπο της Κεντρικής Ένωσης Επιμελητηρίων, 
ως μέλους, οριζόμενο από αυτήν και 
ε) Εκπρόσωπο του Πανελληνίου Συνδέσμου Εξαγω¬ 
γέων, ως μέλους, οριζόμενο από αυτόν. 

Χρέη Γραμματέως εκτελεί υπάλληλος του Τμήματος 
Εξαγωγικών Διαδικασιών της Διευθύνσεως Διαδικασιών 
Εξωτερικού Εμπορίου του Υπουργείου Εθνικής Οικο¬ 
νομίας. 

Τον Πρόεδρο απουσιάζοντα ή κωλυόμενο αναπληροι 
ο Γενικός Διευθυντής Εξωτερικών, Οικονομικών κα; 

Εμπορικών Σχέσεων του Υπουργείου Εθνικής Οικονο- 
μίας. 

Τον εκπρόσωπο της Κεντρικής Ένωσης Επιμελητη¬ 
ρίου απουσιάζοντα ή κωλυόμενο αναπληροί εκπρόσω¬ 
πος του Εμπορικού και Βιομηχανικού Επιμελητηρίου 
Αθηνών, οριζόμενος από αυτό. 

Η Επιτροπή η οποία εδρεύει στο Υπουργείο Εθνικής 
Οικονομίας μπορεί να επιτρέψει την εγγραφή στο οικείο 
Επιμελητήριο, εάν κρίνει από τα υπάρχοντα στοιχεία 
ότι ο ενδιαφερόμενος αφ' ενός μεν πληροί από απόψεως 
δυνατοτήτων, εγκαταστάσεως και οργανώσεως τις 
προϋποθέσεις άσκησης εξαγωγικών δραστηριοτήτων 
αφ· ετέρου δε ότι διαθέτει το απαιτούμενο για την εν 
λόγω δραστηριότητα ήθος. 

Αν η προσφυγή ασκήθεί λόγω απορρίψεως ή διαγρα¬ 
φής του ενδιαφερομένου συνεπεία αμετάκλητης κατα¬ 
δίκης αυτού για τα περιγραφόμενα στην παράγραφο 4 
του παρόντος άρθρου αδικήματα, πλην αυτού της πα- 
ραβάσεως του νόμου περί επιταγών, η προσφυγή α¬ 
σκείται και η Επιτροπή επιλαμβάνεται της ανωτέρω 
προσφυγής, μετά την πάροδο διετίας από της εκτίσεως 
της ποινής. 

Ειδικά εάν η ασκούμενη προσφυγή έχει σαν αίπο π^ν 
απόρριψη ή τη διαγραφή του ενδιαφερομένου συνεπεία 
αμετάκλητης καταδίκης αυτού για παράβαση του νόμου 
περί επιταγών, αυτή ασκείται και η Επιτροπή επιλαμ¬ 
βάνεται της ανωτέρω προσφυγής μετά την έκτιση της 
ποινής. 

Η συγκρότηση της εις το παρόν άρθρο Επιτροπής 
γίνεται με απόφαση του Υπουργού Εθνικής Οικονομίας. 

Με όμοιες αποφάσεις καθορίζεται κάθε θέμα που έχει 
σχέση με την οργάνωση και λειτουργία αυτής, καθώς 
και κάθε λεπτομέρεια αναγκαία για την εκτέλεση των 
διατάξεων του παρόντος άρθρου. 

Οι απαραίτητες σχετικές δαπάνες για τη λειτουργία 
της Επιτροπής βαρύνουν τους προϋπολογισμούς των 
οικείων Επιμελητηρίων·. 

2. Οι διατάξεις των παραγράφων 2 και 3 του άρθρου 
2 του ν.δ. 3993/1959 καταργούνται. 

Άρθρο 39 

1. Κατ’ εξαίρεση των προβλεπομένων στην παράγρα¬ 
φο 7 του άρθρου 19 του π.δ. 774/1980, όπως ισχύει, 
συμβάσεις που αφορούν την υλοποίηση προγραμμάτων 
του Κοινοτικού Πλαισίου Στήριξης και των Κοινοτικών 
Πρωτοβουλιών, ετών 1994 έως και 1999, καθώς και του 
Ταμείου Συνοχής, μπορούν να συναφθούν μέχρι τις 
31.12.1999 και χωρίς να υποβληθεί σχέδιο σύμβασης 
με το σχετικό φάκελο για τον οριζόμενο στην παραπάνω 
διάταξη έλεγχο ή και πριν την ολοκλήρωση του παρα¬ 
πάνω ελέγχου από το Ελεγκτικό Συνέδριο. 

Στις περιπτώσεις αυτές η συναφθείσα σύμβαση υπο¬ 
βάλλεται στο Ελεγκτικό Συνέδριο εντός δέκα (10) η¬ 
μερών από την υπογραφή της. Εάν η σύμβαση και ο 
σχετικός φάκελος δεν υποβληθούν εντός της ανωτέρω 
προθεσμίας ή εάν ο έλεγχος του Ελεγκτικού Συνεδρίου 
αποβεί αρνητικός, η σύμβαση θεωρείται ως μηδέποτε 
συναφθείσα. Η ισχύς της παραγράφου αυτής αρχίζει 
από 28.9.1999. 

2. Η παράγραφος 6 του άρθρου 8 του ν. 2741/1999 
(ΦΕΚ 199 Α') δεν εφαρμόζεται για τους διαγωνισμούς 
που διενεργούνται μέχρι την 31.12.1999 για την υλο¬ 
ποίηση προγραμμάτων του Κοινοτικού Πλαισίου Στήρι¬ 
ξης και των Κοινοτικών Πρωτοβουλιών, ετών 1994 έως 
και 1999, καθώς και του Ταμείου Συνοχής. 

Η ισχύς της παραγράφου αυτής αρχίζει από 28.9.1999. 


Άρθρο 40 

Για την παρακολούθηση της πορείας κάθε έργου του 
Δημοσίου, καθώς και του ευρύτερου δημόσιου τομέα, 
όπως αυτό ορίζεται κάθε φορά, συντάσσεται "Δελτίο 
Παρακολούθησης Έργου". Το ανωτέρω δελτίο συντάσ- 
σεται υποχρεωτικά κατά τη διάρκεια της μελέτης και 
κατασκευής του έργου από την υπηρεσία που ασκεί 
καθήκοντα επιβλέπουσας ή διευθύνουσας υπηρεσίας και 
υποβάλλεται, με μέριμνα και ευθύνη της Προϊσταμένης 
Αρχής, σε εντεταλμένο προς τούτο όργανο της επο- 
πτεύουσας Περιφέρειας ή του αρμόδιου εποπτεύοντας 
Υπουργείου. Τα πρότυπα των Δελτίων κατά κατηγορία 
έργων, ο χρόνος υποβολής τους, οι ευθύνες των 
υποχρέων, τα εντεταλμένα όργανα των εποπτευουσών 
αρχών και κάθε άλλη σχετική λεπτομέρεια ορίζονται με 
κοινές αποφάσεις των Υπουργών Εσωτερικών, Δημό¬ 
σιας Διοίκησης και Αποκέντρωσης, Εθνικής Οικονομίας 
και Περιβάλλοντος, Χωροταξίας και Δημόσιων Έργων. 

Άρθρο 41 

1. Η κανονιστική απόφαση που είχε έκδοθεί κατ' 
εφαρμογή της περίπτωσης β' της παραγράφου 2 του 
άρθρου 3 του κωδ. ν. 1892/1990 με το π.δ. 456/1995 
(ΦΕΚ 269 Α·/29.12.1995) και είχε διατηρηθεί σε ισχύ 
μέχρι τη συμπλήρωση 2ετίας από την έναρξη ισχύος 
της με τη μεταβατική διάταξη της περίπτωσης δ' της 
παραγράφου 3 του έψιθρου 14 του ν. 2601/1998. συ¬ 
νεχίζει να ισχύει και να εφαρμόζεται για το ν. 2601/ 
1998 και μετά τη συμπλήρωση της ως άνω 2ετίας. μέχρι 
την 30.6.2000. 

2. Η προθεσμία που προβλέπεται στη διάταξη του 
δεύτερου εδαφίου της περίπτωσης υ’ της παραγράφου 
3 του άρθρου 5 του ν. 2601/1998, παρατείνεται αφότου 
έληξε μέχρι την 15η Σεπτεμβρίου του έτους 2000. 

3. Στο τέλος του πρώτου εδαφίου της υποπερίπτωσης 
(1) της περίπτωσης α' της παραγράφου 1 του άρθρου 
8 του V. 2601/1998, προστίθεται η ακόλουθη πρόταση: 

"Επίσης στην Κεντρική Υπηρεσία του Υπουργείου 
Εθνικής Οικονομίας υποβάλλονται και οι αιτήσεις υπα¬ 
γωγής επενδύσεων ή/και προγραμμάτων χρηματοδοτι¬ 
κής μίσθωσης εξοπλισμού ύψους μέχρΓ700 εκατομμύρια 
δραχμές, που πραγματοποιούνται μέσα στα όρια πε¬ 
ρισσότερων της μιας Περιφερειών της χώρας." 

4. Στο άρθρο 6 του ν. 2601/1998 προστίθεται, αφότου 
Ισχυσε, παράγραφος 33. ως εξής: 

"33. Οι ενισχύσεις της επιχορήγησης και επιδότησης 
τόκων ή/και χρηματοδοτικής μίσθωσης καινούργιου μη¬ 
χανολογικού και λοιπού εξοπλισμού, καθώς και σχημα- 
πσμόύ αφορολόγητου αποθεματικού επένδυσης ή επι- 
χειρημαπκού προγράμματος, εκφρασμένες σε Καθαρό 
Ισοδύναμο Επιχορήγησης (Κ.Ι.Ε.), δεν θα υπερβαίνουν 
το εγκριθέν από την Ευρωπαϊκή Επιτροπή κατά περί¬ 
πτωση ανώτατο όριο περιφερειακής ενίσχυσης για την 
Ελλάδα. 

Με κοινή απόφαση των Υπουργών Εθνικής Οικονο¬ 
μίας. Οικονομικών και Ανάπτυξης καθορίζεται η μέθοδος 
υπολογισμού του Κ.Ι.Ε. που σε κάθε περίπτωση χρη¬ 
σιμοποιείται για την εφαρμογή του περιορισμού της 
παρούσας παραγράφου, στο πλαίσιο των οριζόμενων 
στο Παράρτημα I των "Κατευθυντήριων Γραμμών Σχετικά 
με τις Κρατικές Ενισχύσεις Περιφερειακού Χαρακτήρα" 
της Ευρωπαϊκής Επιτροπής, οι διαδικασίες καθώς και 
κάθε άλλη αναγκαία λεπτομέρεια για την εφαρμογή της 
παρούσας διάταξης." 

Άρθρο 42 

1. Η παράγραφος 6 του άρθρου 4 του ν. 2744/1999 

(ΟΕΚ 222 Α') αντικαθίσταται ως εξής: 

■6. Οι τίτλοι που προεβλεπετο να εκδοΟούν από το 
Ελληνικό Δημόσιο με σκοπό τη ρύθμιση εκκρεμοτήτων 
μεταξύ αυτού και της Ε.ΥΔ.Α.Π.. δυνάμει του άρθρου 
29 του ν. 2731/1999 (ΦΕΚ 138 Α), δεν εκδίδονται, 
αλλά η σχετική οφειλή του Ελληνικού Δημοσίου προς 
την Ε.ΥΔ.Α.Π., όπως έχει προσδιορισθεί με την υπ' 
αριθμ. 2/64291/10049/3.9.1999 απόφαση του Υπουργού 
Οικονομικών, συμψηφίζεται με απαιτήσεις του Ελληνικού 
Δημοσίου που προκύπτουν από το φορολογικό έλεγχο 
ανέλεγκτων χρήσεων μέχρι και τη χρήση του 1998, 
τυχόν δε υπόλοιπο της οφειλής του Δημοσίου συμψη¬ 
φίζεται με μείωση του ειδικού αποθεματικού κεφαλαίου, 
που προβλέπεται στην παράγραφο 9 του άρθρου 1 του 
παρόντος." 

2. Η Ε.ΥΔ.Α.Π. δύναται, για συσσωρευμένες υπο¬ 
χρεώσεις που δεν έχουν απεικονισθεΐ στις οικονομικές 
της καταστάσεις μέχρι 31.12.1998, να σχηματίσει τις 
αναγκαίες προβλέψεις με ισόποση μείωση του Ειδικού 
Αποθεματικού της παραγράφου 9 του άρθρου 1 του ν. 
2744/1999. 

Άρθρο 43 
Ειδικές ρυθμίσεις 

1. Οι μισθωτοί της επιχείρησης "Συνεταιριστικά Ελ¬ 
ληνικά Λιπάσματα Α.Ε." των οποίων η καταγγελία^ της 
σχέσης εργασίας τους από την επιχείρηση εμπίπτει 
μέσα στο χρονικό διάστημα από 20.10.1999 μέχρι και 
20.11.1999 δικαιούνται να επιλέξουν ένα από τα πα¬ 
ρακάτω μέτρα κοινωνικής προστασίας που θα εφαρμο- 
σθούν από τον Οργανισμό Απασχόλησης Εργατικού 
Δυναμικού (Ο.Α.Ε.Δ.). Τα μέτρα αυτά είναι: α) αυτοα¬ 
πασχόλησης, β) νέων θέσεων 'έργασίας, γ) επανακα- 
τάρτισης. δ) ειδικής επιδότησης ανεργίας, ε) τακπκής 
επιδότησης ανεργίας. 

Κατ' εξαίρεση και σε ειδικές περιπτώσεις, οι οποίες 
καθορίζονται με την Κοινή Υπουργική Απόφαση της 
παραγράφου 3 του άρθρου αυτού, οι ως άνω απολυό¬ 
μενοι μισθωτοί δικαιούνται να επιλέξουν περισσότερα 
του ενός από τα πιο πάνω μέτρα κοινωνικής προστα- 
σίας. 

2. Όσοι από τους ανωτέρω μισθωτούς επιλέξουν 
μετά την απόλυσή τους το μέτρο της ειδικής επιδότησης 
ανεργίας εξακολουθούν να ασφαλίζονται στους οικείους 
φορείς ασφάλισης, στους οποίους υπάγονταν κατά το 
μήνα που προηγείται της καταγγελίας της ρύμβασης 
εργασίας, για όλους τους κλάδους και ο χρόνος της 
ασφάλισης κατά τη διάρκεια της ειδικής επιδότησης 
λαμβάνεται υπόψη τόσο για τη συμπλήρωση των προϋ¬ 
ποθέσεων του άρθρου 10 του ν. 825/1978 (ΦΕΚ 189 
Α'). όπως ισχύει σήμερα, όσο και για την εφαρμογή 
των σχετικών διατάξεων του Κανονισμού Βαρέων και 
Ανθυγιεινών Επαγγελμάτων (Κ.Β.Α.Ε.). Επίσης όσοι ε- 
πιλέξουν το μέτρο της επανακατάρτισής τους ασφα¬ 
λίζονται στο Ι.Κ.Α. - Τ.Ε.Α.Μ.. 

3. Με κοινή απόφαση των Υπουργών Εθνικής Οικο¬ 
νομίας και Οικονομικών και Εργασίας και Κοινωνικών 
Ασφαλίσεων καθορίζονται: 

α) Οι όροι, οι προϋποθέσεις και η διαδικασία υπαγωγής 
των απολυθέντων μισθωτών του άρθρου αυτού στα 
μέτρα κοινωνικής προστασίας της παραγράφου 1, καθώς 
και η διάρκεια των προγραμμάτων που υλοποιούν τα 
μέτρα αυτά, οι ειδικές περιπτώσεις και τα κοινωνικά 
μέτρα που επιτρέπεται να επιλέξουν οι απο.λυόμενοι 
μισθωτοί, σύμφωνα με το τελευταίο εδάφιο της ίδιας 
παραγράφου, και το ύψος των καταβαλλόμενων κατά 


περίπτωση χρηματικών ποσών. 

β) Κάθε αναγκαία λεπτομέρεια για την εφαρμογι) του 
άρθρου αυτού. 

4. Οι δαπάνες που προκαλούνται από την εφαρμογή 
του ως άνω μέτρου της ειδικής επιδότησης ανεργίας 
βαρύνουν κατά το ήμισυ το Πρόγραμμα Δημοσίων Ε¬ 
πενδύσεων (Π.Δ.Ε.) και κατά το υπόλοιπο τον Ο.Α.Ε.Δ. 
ενώ οι δαπάνες από π^ν εφαρμογή των λοιπών μέτρων 
κοινωνικής προστασίας βαρύνουν αποκλειστικά τον 
Ο.Α.Ε.Δ.. 

5. Οι επιχειρήσεις των οργανισμών τοπικής αυτοδιοί¬ 
κησης του άρθρου 277 και επόμενα του Δημοτικού και 
Κοινοτικού Κώδικα (Δ.Κ.Κ.) στις οποίες εγκρίθηκαν, 
δυνάμει της υπ' αριθμ. 112925/27.7.1999 απόφασης του 
Υπουργού Εργασίας και Κοινωνικών Ασφαλίσεων (ΦΕΚ 
1576 Β'), δράσεις δημιουργίας και λειτουργίας Βρεφικών 
ή Βρεφονηπιακών ή Παιδικών Σταθμών ή Κέντρων 
Δημιουργικής Απασχόλησης Παιδιών, καθώς και δράσεις 
δημιουργίας και λειτουργίας Κέντρων Κοινωνικής Μέ¬ 
ριμνας. που εγκρίθηκαν δυνάμει της υπ' αριθμ. 116445/ 
15.10.1999 απόφασης του ίδιου Υπουργού (ΦΕΚ 1943 
Β') στο πλαίσιο του Επιχειρησιακού Προγράμματος (Ε.Π.) 
"Συνεχιζόμενη Κατάρτιση και Προώθηση της Απασχό¬ 
λησης" του Β' Κοινοτικού Πλαισίου Στήριξης (Κ.Π.Σ.). 
επιχορηγούνται για το συνολικό κόστος τους από το 
Υπουργείο Εργασίας και Κοινωνικών Ασφαλίσεων. 

Τα ποσά της κοινοτικής συνδρομής που αντιστοιχούν 
στις ως άνω επιχορηγούμενες δράσεις αποδίδονται στα 
έσοδα του Προγράμματος Δημοσίων Επενδύσεων 
(Π.Δ.Ε.). 

Άρθρο 44 

’Στην παρ. 7 του άρθρου 13 του ν. 2539/1997. όπως 
αυτή συμπληρώθηκε με την παρ. 26 του άρθρου 13 του 
V. 2601/1998. προστίθεται εδάφιο που έχει ως εξής: 

"Πιστώσεις του Κρατικού Προϋπολογισμού, που εγ- 
γράφονται ή μεταφέρονται στον προϋπολογισμό εξόδων 
του Υπουργείου Εσωτερικών. Δημόσιας Διοίκησης και 
Αποκέντρωσης, υπό φορέα 07-120 και ΚΑΕ 2229 ε¬ 
πιχορηγήσεις σε Ο.Τ.Α. για λοιπούς σκοπούς , διατί¬ 
θενται για τη χρηματοδότηση Δήμων και Κοινοτήτων, 
με αποφάσεις του Υπουργού Εσωτερικών. Δημόσιας 
Διοίκησης και Αποκέντρωσης, που εκδίδονται μετά από 
σχετική έγκριση της Επιτροπής πις παρ. 6 του παρόντος 
άρθρου." 

Άρθρο 45 

Ρύθμιση βεβαιωμένων οφειλών σεισμοπλήκτων και 
άλλες φορολογικές διατάξεις 

1. Χρέη προς το Δημόσιο βεβαιωμένα σπς Δ.Ο.Υ., 
Τελωνεία, καθώς και χρέη υπέρ νομικών προσώπων και 
τρίτων που εισπράττονται μέσω των Δ.Ο.Υ., τα οποία 
κατέστησαν ληξιπρόθεσμα μέχρι και τις 31 Δεκεμβρίου 
1999 και οφείλονται από φυσικά ή νομικά πρόσωπα που 
επλήγησαν από το σεισμό της 7ης Σεπτεμβρίου 1999 
ρυθμίζονται, ύστερα από αίτηση του οφειλέτη, και κα¬ 
ταβάλλονται χωρίς τις αναλογούσες σε αυτά κατά τις 
διατάξεις του Κώδικα Είσπραξης Δημοσίων Εσόδων, 
προσαυξήσεις εκπρόθεσμης καταβολής σε σαράντα ο¬ 
κτώ (48) κατ' ανώτατο όριο, ίσες μηνιαίες δόσεις, με 
τον περιορισμό ότι κάθε δόση δεν θα είναι μικρότερη 
των τριάντα χιλιάδων (30.000) δραχμών. 

Προϋποθέσεις για την υπαγωγή στη ρύθμιση αποτε¬ 
λούν: 

α) Η κατάθεση σχετικής αίτησης απο τον ενδιαφε- 

ρόμενο στην αρμόδια Δ.Ο.Υ. ή Τελωνείο μέχρι την 
τελευταία εργάσιμη για τις δημόσιες υιτηρεσίες ημέρα 
του επόμενου από τη δημοσίευση του νόμου αυτού 
μήνα, του μήνα της δημοσίευσης θεωρουμένου ως 
πρώτου. 

β) Η προσκόμιση του δελτίου αυτοψίας δευτεροβάθ¬ 
μιου ελέγχου που εξέδωσε το ειδικό συνεργείο του 
Υπουργείου Περιβάλλοντος. Χωροταξίας και Δημόσιων 
Έργων και από το οποίο προκύπτει η ακαταλληλότητα 
με χαρακτηρισμό 'κόκκινο' ή "κίτρινο" οίκησης της οικίας 
ή χρήσης της επαγγελματικής εγκατάστασης του αι- 
τούντα μέχρι την ίδια ως άνω ημερομηνία. 

γ) Η καταβολή της πρώπις δόσης μέχρι την τελευταία 
εργάσιμη για τις δημόσιες υπηρεσίες ημέρα του μεθε¬ 
πόμενου μήνα, από τη δημοσίευση του νόμου αυτού, 
του μήνα της δημοσίευσης θεωρουμένου ως πρώτου. 

Η καθυστέρηση καταβολής τριών (3) συνεχών μηνιαίων 
δόσεων έχει ως συνέπεια την απώλεια του ευεργετή¬ 
ματος της ρύθμισης και την είσπραξη του υπολοίπου 
ποσού της οφειλής επιβαρυνόμενου με τις αναλογούσες 
κατά Κ.Ε.Δ.Ε. προσαυξήσεις εκπρόθεσμης καταβολής 
με βάση τα στοιχεία της βεβαίωσης. Σε περίπτωση 
καθυστέρησης καταβολής μιας οποιασδήποτε μηνιαίας 
δόσης ο οφειλέτης επιβαρύνεται με την αναλογούσα, 
κατά Κ.Ε.Δ.Ε., προσαύξηση. 

Στην παραπάνω ρύθμιση υπάγονται και οι οφειλές 
φυσικών προσώπων τα οποία απώλεσαν τη ζωή τους 
συνεπεία του ως άνω σεισμού, καθώς και οι οφειλές 
των συζύγων τους ή των προστατευόμενων μελών 
αυτών, σύμφωνα με τις διατάξεις της φορολογίας ει¬ 
σοδήματος. Στην περίπτωση αυτήν για την υπαγωγή 
στη ρύθμιση απαιτείται πέραν των αναφερόμενων α¬ 
νωτέρω δικαιολογητικών των περιπτώσεων α' και γ' και 
η προσκόμιση από τον αιτούντα δημόσιου εγγράφου 
που να πιστοποιεί το γεγονός απώλειας ζωής μέχρι 
την παραπάνω οριζόμενη προθεσμία προσκόμισης δι- 
καιολογητικών. 

Από τη ρύθμιση αυτήν εξαιρούνται τα χρέη που έχουν 
υπαχθεί σε πτωχευτικούς ή εξωπτωχευτικούς συμβιβα¬ 
σμούς που δεν έχουν ανατραπεί, τα αυτοτελώς βε¬ 
βαιωμένα χρέη υπέρ Ο.Τ.Α., τα χρέη υπέρ των Κρατών- 
Μελών της Ευρωπαϊκής Ένωσης και τα χρέη υπέρ 
ξένων κρατών από φόρο εισοδήματος. 

Εφόσον ο οφειλέτης είναι συνετπις στη ρύθμιση και 
δεν υφίστανται άλλες ληξιπρόθεσμες οφειλές χορηγεί¬ 
ται αποδεικτικό ενημερότητας των χρεών προς το 
Δημόσιο κάθε φορά για ένα (1) μήνα και δεν λαμβάνονται 
σε βάρος του τα προβλεπόμενα μέτρα από τις διατάξεις 
του άρθρου 27 του ν. 1882/1990 (ΦΕΚ 43 Α'), του ν. 
395/1976 (ΦΕΚ 199 Α'), των άρθρων 22 και 23 του ν. 
2523/1997 (ΦΕΚ 179 Α'), των άρθρων 231 έως 243 του 
V. 2717/1999 (ΦΕΚ 97 Α') αναστέλλονται δε τα τυχόν 
ληφθέντα ως άνω μέτρα. Επίσης αναστέλλεται η εκτέ¬ 
λεση της απόφασης για προσωποκράτηση ή αν αυτή 
έχει αρχίσει διακόπτεται, καθώς και η ποινική δίωξη 
που προβλέπεται από το άρθρο 23 του ν. 2523/1997 
και αναβάλλεται η εκτέλεση της καταγνωσθείσας ποινής 
ή διακόπτεται η αρξάμενη εκτέλεση αυτής. Ομοίως 
αναστέλλεται η διαδικασία αναγκαστικής εκτέλεσης των 
κινητών ή ακινήτων με την προϋπόθεση ότι η εκτέλεση 
αφορά μόνο χρέη που ρυθμίζονται με τις διατάξεις 
αυτού του άρθρου. Η αναστολή δεν ισχύει για κατα¬ 
σχέσεις που έχουν επιβληθεί στα χέρια τρίτων ή έχουν 
εκδοθεί οι σχετικές παραγγελίες, τα αποδιδόμενα όμως 
ποσά από αυτές λαμβάνονται υπόψη για την κάλυψτ] 
δόσης ή δόσεων της ρύθμισης, εφόσον δεν συμψηφί¬ 
ζονται με άλλες οφειλές που δεν έχουν ρυθμιστεί. Στην 
περίπτωση που ο οφειλέτης απωλέσει το δικαίωμα της 


ρύθμισης αυτής τα μέτρα που έχουν ανασταλεί συνε¬ 
χίζονται κανονικά. Η υπαγωγή του οφειλέτη στη ρύθμιση 
δεν εμποδίζει, προς διασφάλιση της οφειλής, την επι¬ 
βολή κατάσχεσης ή τη λήψη ασφαλιστικών μέτρων 
είσπραξης. 

Η παραγραφή των χρεών που κατά τα ανωτέρω 
δύνανται να ρυθμιστούν και για τα οποία υποβάλλεται 
σχετική αίτηση υπαγωγής τους στη ρύθμιση, αναστέλ¬ 
λεται από την ημερομηνία υποβολής της αίτησης και 
για ολόκληρο το χρονικό διάστημα που αφορά η ρύθμιση 
ανεξάρτητα καταβολής οποιοσδήποτε ποσού και δεν 
συμπληρώνεται πριν πσρέλθει ένα (1) έτος από την 
παύση αυτής. 

Με την παρούσα ρύθμιση δεν θίγονται ισχύουσες 
διατάξεις που απαιτούν την καταβολή συγκεκριμένης 
οφειλής για τη διενέργεια ορισμένων πράξεων, όπως 
η πληρωμή των τελών κυκλοφορίας για μεταβίβαση 
αυτοκινήτων, του επιμεριστικού φόρου για μεταβίβαση 
κληρονομιαίων ακινήτων κ.ά.. 

Απαιτήσεις κατά του Δημοσίου οφειλετών που έχουν 
υπαχθεί στην παρούσα ρύθμιση συμψηφίζονται υπο¬ 
χρεωτικά με τις δόσεις της ρύθμισης αυτής, εφόσον 
δεν υπάρχουν άλλες ληξιπρόθεσμες οφειλές έναντι 
των οποίων συμψηφίζονται κατά προτεραιότητα. 

Οφειλές που έχει ανασταλεί η είσπραξή τους με τις 
αριθ. 1084411/4996 - 20/0016/13.9.1999 (ΠΟΛ.1184) 
και 1086085/5059 - 20/0016/21.9.1999 (ΠΟΛ.1188) α¬ 
ποφάσεις του Υπουργού Οικονομικών και δεν υπάγονται 
στην παρούσα ρύθμιση απαλλάσονται από τις προσαυ¬ 
ξήσεις εκπρόθεσμης καταβολής που αναλογούν σε 
αυτές, σύμφωνα με τις διατάξεις του Κώδικα Είσπραξης 
Δημοσίων Εσόδων, για το χρονικό διάστημα που διαρκεί 
η αναστολή. 

2. Ο χρόνος παραγραφής του δικαιώματος του Δη¬ 
μοσίου, ο οποίος συμπληρώνεται την 31η Δεκεμβρίου 
1999, παρατείνεται μέχρι την 30ή Ιουνίου 2000 για 
υποθέσεις φόρου μεταβίβασης με επαχθή αιτία ή αιτία 
θανάτου, δωρεάς, γονικής παροχής ή προίκας, για τις 
οποίες προβλέπουν οι διατάξεις της παραγράφου 3 του 
άρθρου 12 του α.ν.1521/1950 (ΦΕΚ 245 Α') και της 
παραγράφου Ια του άρθρου 102 του ν.δ. 118/1973 
(ΦΕΚ 202 Α'). 

Άρθρο 46 

Οι διατάξεις της παραγράφου 19 του άρθρου 57 του 
V. 2218/1994 (ΦΕΚ 90 Α ) ισχύουν και για την εφαρμογή 
των περί προαγωγών διατάξεων του ν. 2683/1999 (ΦΕΚ 
19 Α') στο βαθμό του Γενικού Διευθυντή, με αυτοδίκαιη 
μετάταξη στον κλάδο ΠΕ Οικονομολόγων του Υπουρ¬ 
γείου Εθνικής Οικονομίας. 

Άρθρο 47 

Στο Υπουργείο Πολιτισιιού συνιστώνται. πέραν των 
υφισταμένων, δεκαπέντε (15) θέσεις ΠΕ κατηγορίας 
του Κλάδου ΠΕ2 Αρχαιολόγων, με τα προσόντα που 
ορίζονται στις διατάξεις των άρθρων 1, 2 και 3 πις 
Κ.Υ.Α. ΥΠ.ΠΟ./ΓΝΟΣ/13181/29.3.1989 (ΦΕΚ 233 Β'), 
όπως κυρώθηκε με τις διατάξεις της παρ. 61 του άρθρου 
11 του V. 1881/1990 (ΦΕΚ 72 Α'). 

Από τις συνιστώμενες θέσεις οι τέσσερις (4) αφορούν 
στο Νομισματικό Μουσείο και δύο (2) οτο Επιγραφικό 
Μουσείο. Για τις θέσεις αυτές απαιτείται επιπλέον 
εξειδίκευση στη νομισματική και επιγραφική, αντίστοιχα, 
που αποδεικνύεται είτε με μεταπτυχιακό τίτλο σπουδών, 
είτε με ανάλογη εμπειρία ή προϋπηρεσία στο αντικεί¬ 
μενο. 

Οι λοιπές θέσεις θα κατανεμηθούν μεταξύ της Κε¬ 
ντρικής και των Περιφερειακών Υ πηρεοιών του Υ πουρ- 
γεϊου Πολιτισμού με απόφαση του Υ πουργού Πολιτισμού. 

Άρθρο 48 

Η παράγραφος 1 του άρθρου 13 του ν. 2744/1999 
(ΦΕΚ 222 Α ) αντικαθίσταται ως εξής: 

Επιτρέπεται η μετάταξη εργαζομένων του Οργανι¬ 
σμού Ανάπτυξης Δυτικής Κρήτης (Ο,Α.ΔΥ.Κ.), που υ¬ 
πηρετούν σε αυτόν κατά τη δημοσίευση του παρόντος 
νόμου σε υπηρεσίες των Νομαρχιακών Αυτοδιοικήσεων 
Χανίων και Ρεθύμνου, σε υπηρεσίες των Ο.Τ.Α. των 
Νομών Χανίων και Ρεθύμνου και σε υπηρεσίες της Γ.Γ. 
Περιφέρειας, του Ο.Α.Ε.Δ. και του Υπουργείου Δικαιο¬ 
σύνης των Νομών Χανίων και Ρεθύμνου, καθώς και η 
μετάταξη των εργαζομένων του Οργονισμού Ανάπτυξης 
Ανατολικής Κρήτης (Ο.ΑΝ.Α.Κ.) που υπηρετούν σε αυ¬ 
τόν κατά τη δημοσίευση του παρόντος νόμου σε υπη¬ 
ρεσίες των Νομαρχιακών Αυτοδιοικήσεων Ηρακλείου 
και Λασιθίου, καθώς και σε υπηρεσίες των Ο.Τ.Α. των 
Νομών Ηρακλείου και Λασιθίου.' 

Άρθρο 49 

1. Τα άρθρα 13 και 14 της από 28.7.1978 (ΦΕΚ 117 
Α') Πράξης Νομοθετικού Περιεχομένου 'Περί αποκατα- 
στάσεως ζημιών εκ των σεισμών 1978 εις περιοχήν 
Βορείου Ελλάδος και ρυθμίσεως συναφών θεμάτων", η 
οποία κυρώθηκε με το άρθρο πρώτο του ν. 867/1979 
(ΦΕΚ 24 Α77.2.1979) και τροποποιήθηκε και συμπλη¬ 
ρώθηκε με τα άρθρα δεύτερο έως και δέκατο έκτο του 
αυτού ως άνω νόμου, αντικαθίστανται ως εξής; 

"Αρθρο 13 

Ο Υπουργός Περιβάλλοντος, Χωροταξίας και Δημό¬ 
σιων Έργων, κατά την άσκηση των αρμοδιοτήτων του 
για το έργο της αποκατάστασης σεισμοπλήκτων, δύ- 
ναται εντός των πιστώσεων που διατίθενται για το 
σκοπό αυτόν σύμφωνα με το άρθρο 11 παρ. 1 της 
αυτής πράξης, να συνάπτει για λογαριασμό του Δημο¬ 
σίου συμβάσεις, να αποφασίζει για την πραγματοποίηση 
δαπανών εκτελέσεως έργων, λειτουργίας των Υπηρε¬ 
σιών, στέγασης, μισθώσεων, παροχής υπηρεσιών, προ¬ 
μηθειών, μεταφορών υλικών, μηχανημάτων και εφοδίων 
και μεταφοράς προσωπικού, που χρησιμοποιείται στο 
ανωτέρω έργο κατά παρέκκλιση των διατάξεων περί 
Δημοσίου Λογιστικού, κρατικών προμηθειών, δημοσίων 
έργων και αναθέσεως μελετών του Δημοσίου και κάθε 
άλλης γενικής και ειδικής διάταξης, μετά από γνώμη 
του Συμβουλίου Δημόσιων Έργων της Γενικής Γραμ¬ 
ματείας Δημόσιων Έργων του Υπουργείου Περιβάλλο¬ 
ντος, Χωροταξίας και Δημόσιων Έργων. 

Στην έννοια της στέγασης υπάγεται η στέγαση των 
Υπηρεσιών και του προσωπικού, καθώς και η διαμονή 
αυτού σε λυόμενες ή προκατασκευασμένες οικίες με 
ό.τι απαιτείται για τον εξοπλισμό τους, όταν δεν προ- 
σφέρεται άλλος τρόπος στέγασης. 

Στην έννοια των δαπανών λειτουργίας των Υπτιρεσιών 
περιλαμβάνονται ενδεικτικά οι δαπάνες τηλεπικοινω¬ 
νιών, κινητής τηλεφωνίας, φωπσμού. 

Στην έννοια των μισθώσεων περιλαμβάνονται και; 

α) Η μίσθωση κτιρίων για στέγαση υπηρεσιών πις 
Γ.Γ.Δ.Ε. με αρμοδιότητα το έργο αποκατάστασης των 
σεισμοπλήκτων και μέχρι την ολοκλήρωση του έργου. 
Για τις μισθώσεις αυτές εφαρμόζεται αναλόγως η διά¬ 
ταξη του τέταρτου άρθρου του ν. 2445/1996 (ΦΕΚ 274 
Α). 


β) Η μίσθωση ξενοδοχειακών εγκαταστάσεων για πα¬ 
ροχή υπηρεσιών διαμονής και σίτισης προσωπικού (υ¬ 
παλλήλων και ιδιωτών) που απασχολείται με το έργο 
της αποκατάστασης των σεισμοπλήκτων και για χρονικό 
διάστημα δύο (2) μηνών από την ημερομηνία του σει¬ 
σμού, το οποίο δύναται να πσραταθεί με απόφαση του 
Υπουργού Περιβάλλοντος, Χωροταξίας και Δημόσιων 
Έργων. 

γ) Η μίσθωση μεταφορικών μέσων για την εξυπηρέ¬ 
τηση των υπηρεσιών και του προσωπικού που απασχο¬ 
λείται με το έργο της αποκατάστασης σεισμοπλήκτων. 

Η ισχύς όλων των εκδιδόμενων διοικητικών πράξεων 
ανατρέχει στην ημερομηνία του σεισμού στον οποίο 
αναφέρεται. 

Η ισχύς των διατάξεων αυτών αρχίζει από την ημε¬ 
ρομηνία του σεισμού της 7.9.1999. Τυχόν γενόμενες 
μέχρι τούδε συμβάσεις, καθώς και δαπάνες πληρω(ΐής 
και εκκαθάρισής των, σύμφωνα με τις διατάξεις αυτές, 
θεωρούνται νόμιμες. 

Άρθρο 14 

1. Με κοινή απόφαση των Υπουργών Οικονομικών 
και Περιβάλλοντος, Χωροταξίας και Δημόσιων Έργων; 

α) Διαπιστώνεται η μετακίνηση και η ανάγκη για 
υπερωριακή απασχόληση και αποζημίωση του προσω¬ 
πικού της Γ.Γ.Δ.Ε./ Περιβάλλοντος, Χωροταξίας και 
Δημόσιων Έργων, του Υπουργείου Περιβάλλοντος, Χω¬ 
ροταξίας και Δημόσιων Έργων και του λοιπού προσω¬ 
πικού των άλλων φορέων του δημόσιου τομέα, που 
τίθεται στη διάθεση της Γ.Γ.Δ.Ε. και απασχολείται με 
το έργο της αποκατάστασης των σεισμοπλήκτων για 
όσο χρονικό διάστημα κρίνεται απαραίτητο. 

' β) Καθορίζεται ο αριθμός τών ωρών υπερωριακής 
απασχόλησης εργασίας κατά τις νυκτερινές ώρες και 
εργασίας κατά πς Κυριακές και τις εξαιρέσιμες ημέρες 
των υπαλλήλων μονίμων και συμβασιούχων ιδιωτικού 
δικαίου ορισμένου και αορίστου χρόνου, που απασχο¬ 
λούνται με το έργο της αποκατάστασης των σεισμο¬ 
πλήκτων, κατά παρέκκλιση κάθε συναφούς γενικής ή 
ειδικής διάταξης ή συλλογικής σύμβασης εργασίας. 

Η ωριαία αμοιβή των υπαλλήλων, που απασχολούνται 
με το έργο της αποκατάστασης των σεισμοπλήκτων, 
ορίζεται σύμφωνα με τις διατάξεις της παρ. 6 του 
άρθρου 18 του ν. 2470/1997, όπως αντικαταστάθηκε 
με την παρ. 1 του άρθρου 15 του ν. 2592/1998. 

γ) Καθορίζεται ο αριθμός ημερών και τα χρησιμο¬ 
ποιούμενα μέσα μετακίνησης του διατιθέμενου προσω¬ 
πικού, κατά παρέκκλιση κάθε συναφούς γενικής ή ειδικής 
διάταξης ή συλλογικής σύμβασης εργασίας. 

2. Η δαπάνη που προκαλείται βαρύνει, από την έκδοση 
της παραπάνω απόφασης, τις διατιθέμενες για το έργο 
της αποκατάστασης των σεισμοπλήκτων πιστώσεις του 
Προγράμματος Δημοσίων Επενδύσεων." 

2. Η παρ. 7 του άρθρου δεύτερου του ν. 1190/1981 
(ΦΕΚ 203 Α730.7.1981) αντικαθίσταται ως εξής; 

"7. Στους μηχανικούς ιδιώτες ή υπαλλήλους, με ο¬ 
ποιαδήποτε σχέση του Δημοσίου, των Ο.Τ.Α.. Νομαρ¬ 
χιακής Λυτοδιοίκησης και λοιπών Ν.Π.Δ.Δ. ή Δημοσίων 
Επιχειρήσεων ή Οργανισμών, τους χρησιμοποιηθέντας 
ή χρησιμοποιημένους για τις αυτοψίες και τους ελέγχους 
κτιρίων πληγέντων από τους σεισμούς και στο προ¬ 
σωπικό υποστήριξης αυτών, οργάνωσης και συντονι¬ 
σμού, δύναται να καταβάλλονται έξοδα κίνησής τους 
οτις σεισμόπληκτες περιοχές, που καθορίζονται κατ 
αποκοπή ανά αυτοψία ή έλεγχο ή σνά ημέρα ανεξάρτητα 
από τα χρησιμοποιούμενα μέσα κίνησης, με κοινή α¬ 
πόφαση των Υπουργών Οικονομικών και Περιβάλλοντος, 

Χωροταξίας και Δημόοιων Έργων, κατ' εξαίρεση κάθε 
άλλης γενικής ή ειδικής διάταξης. Οι δαπάνες κατα¬ 
βάλλονται από τις σχετικές πιστώσεις αποκατάστασης." 

3. Η ισχύς των διατάξεων του παρόντος άρθρου 
αρχίζει από 7.9.1999 ημερομηνία του σεισμού στο Νομό 
Αττικής. Συμβάσεις που έχουν υπογράφει και δαπάνες 
που έχουν αναληφθεί από την ανωτέρω ημερομηνία 
σύμφωνα με τις προαναφερόμενες διατάξεις στα πλαίσια 
του έργου αποκατάστασης των σεισμοπλήκτων θεω¬ 
ρούνται νόμιμες. 

Άρθρο 50 

Ρύθμιση βεβαιωμένων χρεών από δάνεια σεισμό¬ 
πληκτων περιοχών όλης της Επικράτεισς 

1. Χρέη προς το Δημόσιο τα οποία προέρχονται από 
δάνεια που χορηγήθηκαν με εγγύηση του Ελληνικού 
Δημόσιου σε φυσικά ή νομικά πρόσωπα για την απο¬ 
κατάσταση των ζημιών, που υπέστησαν από τους σει¬ 
σμούς που έλαβαν χώρα σε διάφορες περιοχές όλης 
της Επικράτειας και έχουν βεβαιωθεί στις αρμόδιες 
δημόσιες οικονομικές υπηρεσίες (Δ.Ο.Υ.) μέχρι 31 Αυ- 
γούστου 1999, καθώς και χρέη προς τρίτους που συμ- 
βεβαιώνονται και συνεισπράττονται με αυτά, ρυθμίζονται 
και καταβάλλονται σε σαράντα οκτώ (48) ίσες μηνιαίες 
δόσεις που το ποσό της καθεμιάς δεν μπορεί να είναι 
μικρότερο των τριάντα χιλιάδων (30.000) δραχμών. Οι 
ρυθμιζόμενες οφειλές καταβάλλονται χωρίς τις αναλο¬ 
γούσες σε αυτές, κατά τις διατάξεις του Κώδικα Εί¬ 
σπραξης Δημοσίων Εσόδων (Κ,Ε.Δ.Ε.), προσαυξήσεις 
εκπρόθεσμης καταβολής. 

2. Προϋπόθεση για την υπαγωγή στη ρύθμιση αυτήν 
αποτελεί: 

α) Η κατάθεση αίτησης από τον ενδιαφερόμενο στην 
αρμόδια Δ.Ο.Υ. μέχρι την τελευταία εργάσιμη, για τις 
δημόσιες υπηρεσίες, ημέρα του μεθεπόμενου από τη 
δημοσίευση του νόμου αυτού μήνα, του μήνα δημοσίευ¬ 
σης θεωρουμένου ως πρώτου. 

β) Η καταβολή της πρώτης δόσης της ρύθμισης μέχρι 
την τελευταία εργάσιμη, για τις δημόσιες υπηρεσίες, 
ημέρα του επόμενου μήνα από την ημερομηνία λήξης 
της κατάθεσης της αίτησης και της σχετικής βεβαίωσης 
για τη φύση του δανείου ως σεισμοδανείου. 

3. Στη ρύθμιση αυτή δύναται να υπαχθούν και τα 
χρέη που προέρχονται από σεισμοδάνεια με εγγύηση 
του Ελληνικού Δημοσίου, των οποίων οι οφειλέτες 
απώλεσαν για οποιονδήποτε λόγο το δικαίωμα διακα¬ 
νονισμού εξόφλησης αυτών με προηγούμενες ρυθμίσεις 
υπό την προϋπόθεση κατάθεσης σχετικής αίτησής τους, 
στην αρμόδια Δ.Ο.Υ. και καταβολής της πρώτης δόσης 
μέσα σπς προθεσμίες που ορίζονται στην προηγούμενη 
παράγραφο με τις αναλογούσες προσαυξήσεις εκπρό¬ 
θεσμης καταβολής που κεφαλαιοποιούνται μέχρι τις 31 
Αυγούστου 1999. 

4. Κατά τα λοιπά ισχύουν ανάλογα οι διατάξεις των 
παραγράφων 5 έως και 9 του άρθρου 36 του ν.2648/ 
1998. 

Άρθρο 51 

1. α. Η Ελληνικά Χρηματιστήρια Α.Ε. Συμμετοχών 
("ΕΧΑΕ"), που ιδρύεται σύμφωνα με τη διαδικασία της 
παραγράφου 2 του παρόντος άρθρου, διέπεται από τις 
διατάξεις του κ.ν. 2190/1920, εκτός όπου επί μέρους 
διατάξεις του παρόντος νόμου εισάγουν αποκλίσεις 
από αυτές. 

β. Σκοπός της ΕΧΑΕ είναι η συμμετοχή της σε 
επιχειρήσεις που αναπτύσσουν δραστηριόπιτες σχετι¬ 


κές με την υποστήριξη και λειτουργία οργανωμένων 
αγορών κεφαλαίου. 

γ. Η ΕΧΑΕ δεν ανήκει στο δημόσιο τομέα και δεν 
υπάγεται στις διατάξεις που προβλέπουν οποιουσδή- 
ποτε περιορισμούς για τα νομικά πρόσωπα του δημόσιου 
τομέα. 

2. α. Τη διαδικασία ίδρυσης της ΕΧΑΕ υποστηρίζει 
χρηματοοικονομικός σύμβουλος που προσλαμβάνεται 
κατά τα οριζόμενα στην παράγραφο 3 του άρθρου 5 
του V. 2000/1991, η οποία προστέθηκε με το άρθρο 
70 παρ. 1 του ν. 2065/1992 (ΦΕΚ 113 Α') και έχει 
συμπληρωθεί με το άρθρο 39 του ν. 2093/1992 (ΦΕΚ 
181 Α') και το άρθρο 8 παρ. 9 του ν. 2166/1993 (ΦΕΚ 
137 Α'). Η αμοιβή του συμβούλου βαρύνει την εταιρία 
Χρηματιστήριο Αξιών Αθηνών Α.Ε. ("Χ.Α.Α.'). 

β. Ιδρυτές της ΕΧΑΕ μπορούν να είναι μόνο μέτοχοι 
του Χ.Α.Α. κατά το χρόνο δημοσίευσης του παρόντος 
νόμου. 

γ. Ο χρηματοοικονομικός σύμβουλος: (αα) συντάσσει 
και ανακοινώνει στους μετόχους του Χ.Α.Α. το σχέδιο 
καταστατικού της ΕΧΑΕ. (ββ) προσδιορίζει και γνωστο¬ 
ποιεί στους μετόχους του Χ.Α.Α. τη διαδικασία και 
προθεσμία εκδήλωσης ενδιαφέροντος για συμμετοχή 
στην ίδρυση της ΕΧΑΕ, καθώς και εισφοράς των με¬ 
τοχών και καταβολής των μετρητών στο κεφάλαιο της 
ΕΧΑΕ, (γγ) συντάσσει πληροφοριακό σημείωμα στο 
οποίο καταγράφει κάθε πληροφορία που κρίνει αναγκαία 
για την αξιολόγηση από τσυς μετόχους του Χ.Α.Α. της 
συμμετοχής τους στην ίδρυση της ΕΧΑΕ και (δδ) πα¬ 
ρακολουθεί τη διαδικασία ίδρυσης της εταιρίας, ιδίως 
αναλαμβάνει την τήρηση των προσωρινών βιβλίων της 
και σε συνεργασία με τους αρμόδιους φορείς και αρχές 
προβαίνει σε άλλες απαραίτητες ενέργειες για την 
ταχύτερη δυνατή ολοκλήρωσή της. 

δ. Το πληροφοριακό σημείωμα του στοιχείου (γγ) του 
προηγούμενου εδαφίου αποστέλλεται σε όλους τους 
μετόχους του Χ.Α.Α. εντός δέκα (10) ημερών από τη 
δημοσίευση του παρόντος νόμου. Με ευθύνη του Διοι¬ 
κητικού Συμβουλίου της Χ.Α.Α. παρέχονται στο σύμ¬ 
βουλο τα στοιχεία επικοινωνίας των μετόχων της Χ.Α.Α. 
κατά το χρόνο δημοσίευσης του παρόντος νόμου. 

ε. Εντός δέκα (10) ημερών από την πάροδο της 
προθεσμίας εκδήλωσης ενδιαφέροντος για τη συμμε¬ 
τοχή στο αρχικό μετοχικό κεφάλαιο της ΕΧΑΕ, ο σύμ¬ 
βουλος ανακοινώνει τον πίνακα των ιδρυτών της ΕΧΑΕ, 
το ύψος του μετοχικού κεφαλαίου της εταιρίας, τον 
αριθμό των μετοχών που αναλαμβάνει κάθε ιδρυτής, τη 
σύνθεση του πρώτου διοικητικού συμβουλίου, τον τόπο 
και το χρόνο υπογραφής του καταστατικού και τη 
διαδικασία συμμετοχής των ιδρυτών στη σύσταση της 
εταιρίας, ιδίως της καταβολής μετρητών και εισφοράς 
μετοχών στο κεφάλαιο της εταιρίας από τους ιδρυτές. 

3. α. Το αρχικό μετοχικό κεφάλαιο της ΕΧΑΕ απο- 
τελείται από μετοχές του Χ.Α.Α. και μετρητά όπως 
ειδικότερα ορίζεται στην παρούσα παράγραφο. Η ει¬ 
σφορά μίας (1) μετοχής του Χ.Α.Α. και η ταυτόχρονη 
καταβολή 200 δρχ. παρέχει στον ιδρυτή μέτοχο το 
δικαίωμα ανάληψης δέκα (10) μετοχών της ΕΧΑΕ. Κατά 
παρέκκλιση των διατάξεων του άρθρου 9 του κ.ν. 
2190/1920, οι μετοχές που εισφέρονται σύμφωνα με 
το παραπάνω εδάφιο αποτιμώνται στην υψηλότερη τιμή 
μεταξύ των δύο ακόλουθων τιμών: (αα) της τιμής διά¬ 
θεσης των μετοχών της Χ.Α.Α. Α.Ε. κατά την τελευταία 
ιδιωτική τοποθέτηση προς επιλεγμένους επενδυτές που 
διενεργήθηκε πριν τη δημοσίευση του παρόντος νόμου 
από το Ελληνικό Δημόσιο σύμφωνα με τα προβλεπόμενα 
στην παρ. 3 του άρθρου 2 του ν. 2324/1995, και (ββ) 
της λογιστικής αξίας της εισφερόμενης μετοχής σύμ- 

φωνα με τον τελευταίο δημοσιευμένο ισολογισμό του 
Χ.ΑΑ. 

β. Απαλλάσσονται από κάθε άμεσο ή έμμεσο φόρο 
ή άλλη εισφορά υπέρ του Δημοσίου ή τρίτου η καταβολή 
μετρητών και η εισφορά μετοχών της Χ.Α.Α. Α.Ε. κατά 
το σχηματισμό του αρχικού μετοχικού κεφαλαίου της 
ΕΧΑΕ σύμφωνα με το παρόν άρθρο, με εξαίρεση το 
φόρο συγκέντρωσης κεφαλαίου. 

4. α. Ο τακτικός και έκτακτος έλεγχος της ΕΧΑΕ, ο 
οποίος προβλέπεται από τις διατάξεις για τις ανώνυμες 
εταιρίες διενεργείται από δύο ορκωτούς ελεγκτές. 

β. Οι καταχωρίσεις της ΕΧΑΕ, που προβλέπονται από 
τις διατάξεις της νομοθεσίας για τις ανώνυμες εταιρίες, 
γίνονται στο Μητρώο της παραγράφου 8 του άρθρου 
7β του κ.ν. 2190/1920, όπως ισχύει, που τηρείται στη 
Διεύθυνση Α.Ε. και ΠΙστεως της κεντρικής υπηρεσίας 
του Υπουργείου Ανάπτυξης. 

γ. Οι διατάξεις του άρθρου 1 του ν. 1806/1988 (ΦΕΚ 
207 Α) εφαρμόζονται και για τον έλεγχο και την 
εποπτεΐα των δραστηριοτήτων της ΕΧΑΕ. 

δ. Ο Πρόεδρος του διοικητικού συμβουλίου της ΕΧΑΕ 
ορίζεται από τον Υπουργό Εθνικής Οικονομίας. 

ε. Στο καταστατικό της ΕΧΑΕ μπορεί να προβλέπεται 
όπ το πρώτο διοικητικό της συμβούλιο έχει τη δυνα¬ 
τότητα τροποποίησης του καταστατικού της εταιρίας 
για την αύξηση του μετοχικού κεφαλαίου της μέχρι το 
ένα τρίτο (1/3) του αρχικού κεφαλαίου και υποβολής 
αίτησης για την εισαγωγή μετοχών της εταιρίας στο 
Χρηματιστήριο Αξιών Αθηνών. Μπορεί επίσης να προ- 
βλέπεται στο καταστατικό ότι κατά παρέκκλιση των 
διατάξεων του άρθρου 13 του κ.ν. 2190/1920, όπως 
ισχύει, οι μέτοχοι της εταιρίας δεν θα έχουν δικαίωμα 
προτίμησης στην αύξηση του μετοχικού κεφαλαίου της 
εταιρίας, που θα γίνει σύμφωνα με το προηγούμενο 
εδάφιο. 

στ. Οι μετοχές της ΕΧΑΕ εισάγονται στο Χρημαπστήριο 
Αξιών Αθηνών κατά παρέκκλιση των προϋποθέσεων του 
πρώτου εδαφίου της παραγράφου 3 του τμήματος I του 
άρθρου 3 του π.δ. 350/1985, όπως αντικαταστάθηκε με 
την παράγραφο 2 του άρθρου 1 του ν. 2651/1998. 

ζ. Όπου σύμφωνα με την κείμενη νομοθεσία απαι¬ 
τείται, για την εισαγωγή μετοχών εταιριών στο Χ.Α.Α., 
απόφαση του Δ.Σ. του Χ.Α.Α., ειδικά για την εισαγωγή 
στο Χ.Α.Α. μετοχών της ΕΧΑΕ, καθώς και των εταιρειών 
που περιλαμβάνονται στις ενοποιημένες οικονομικές 
καταστάσεις της, η σχετική απόφαση λαμβάνεται από 
την Επιτροπή Κεφαλαιαγοράς. 

η. Η εποπτεία και ο έλεγχος επί της ΕΧΑΕ ως προς 
την τήρηση των πάσης φύσης υποχρεώσεών της ως 
εκδότριας μετοχών εισηγμένων σε οργανωμένη χρη¬ 
ματιστηριακή αγορά ανήκει αποκλειστικά στην Επιτροπή 
Κεφαλαιαγοράς. 

θ. Απαγορεύεται η με οποιονδήποτε τρόπο ανάμειξη 
του διοικητικού συμβουλίου της ΕΧΑΕ στις εποπτικές 
αρμοδιότητες του Χ.Α.Α., καθώς και στον καθορισμό 
της πμολογιακής πολιτικής για τις παρεχόμενες από 
το Χ.Α.Α. κάθε είδους υπηρεσίες. 

Άρθρο 52 

1. α. Η παράγραφος 2 του άρθρου 26 του ν. 2127/ 
1993, όπως ισχύει, αντικαθίσταται ως εξής; 

"2. Ο συντελεστής του ειδικού φόρου κατανάλωσης 
αιθυλικής αλκοόλης καθορίζεται σε 908 Ευρώ, ανά 
εκατόλιτρο άνυδρης αιθυλικής αλκοόλης". 

β. Τα πρώτο και δεύτερο εδάφια της παραγράφου 3 
του άρθρου 26 του ν. 2127/1993, όπως ισχύει, αντι¬ 
καθίστανται ως εξής: 


"Εφαρμόζεται μειωμένος κατά πενήντα τοις εκατό 
(50%) συντελεσπίς ειδικού φόρου κατανάλωσης αιθυ¬ 
λικής αλκοόλης, ένανπ του ισχύοντος κανονικού συ¬ 
ντελεστή, για την αιθυλική αλκοόλη που προορίζεται 
για την παρασκευή ούζου ή που περιέχεται στο τσίπουρο 
και στην τσικουδιά. Ο μειωμένος αυτός ουντελεστής 
καθορίζεται σε 454 Ευρώ, ανά εκατόλιτρο άνυδρης 
αιθυλικής αλκοόλης". 

γ. Μετά το τρίτο εδάφιο της παραγράφου 1 του 
άρθρου 42 του ν. 2127/1993, προστίθεται νέο εδάφιο 
που έχει ως εξής: 

"Σε περίπτωση που η μεταβολή της πλέον ζητούμενης 
τιμής λιανικής πώλησης των τσιγάρων έχει ως αποτέ¬ 
λεσμα τη μείωση της συνολικής επίπτωσης που προ¬ 
κύπτει από το ποσοστό του φόρου που προβλέπεται 
στο δεύτερο εδάφιο, η έναρξη εφαρμογής της απόφα¬ 
σης αυτής επιτρέπεται να ορίζεται το αργότερο μέχρι 
την 1η Ιανουάριου του δεύτερου έτους που έπεται 
εκείνου της μεταβολής." 

δ. Η ισχύς της παραγράφου αυτής αρχίζει από 

1 . 1 . 2000 . 

2. Η Διαρκής Ιερά Σύνοδος (Δ.Ι.Σ.) με αποφάσεις της 
δύναται η ίδια ή δια της Εκκλησιαστικής Κεντρικής 
Υπηρεσίας Οικονομικών (Ε.Κ.Υ.Ο.) να συνιστά ανώνυμες 
εταιρίες ή εταιρίες περιορισμένης ευθύνης για την εν 
γένει αξιοποίηση της κινητής και ακίνητης εκκλησια¬ 
στικής περιουσίας, καθώς και για το σχεδίασμά, τη 
μελέτη, την επίβλεψη, τη διεύθυνση, τη διαχείριση και 
την υλοποίηση των έργων και ενεργειών για τον εκ¬ 
συγχρονισμό, την ενίσχυση και την ανάπτυξη των εκ¬ 
κλησιαστικών υποδομών, των εκκλησιαστικών δραστη¬ 
ριοτήτων και την υποστήριξη των επικοινωνιακών της 
αναγκών. Στις ιδρυόμενες κατά τα άνω εταιρίες δύναται 
μετά από έγκριση της Δ.Ι.Σ. να συμμετέχουν Ιερές 
Μητροπόλεις ή άλλοι φορείς με τη σχετική απόφαση 
ποσοστό συμμετοχής σε αυτές. Η Δ.Ι.Σ. δύναται να 
συνιστά μόνη ή με άλλους φορείς από κοινού εταιρίες 
μη κερδοσκοπ:·'πΓ) χαρακτήρα. 

3. Στο άρθρο 10 του ν. 2768/1999 (ΦΕΚ 273 Α) 
προστίθεται παρ. 6 με το ακόλουθο περιεχόμενο: 

"6. Το Διοικητικό Συμβούλιο του Ο.Π.Α.Δ. συγκροτείται 
και λειτουργεί από τη δημοσίευση στην Εφημερίδα της 
Κυβερνήσεως του παρόντος νόμου. Οι αποζημιώσεις 
ττις παρ. 2 του άρθρου 8. καθώς και όλες οι δαπάνες 
προετοιμασίας της λειτουργίας του Οργανισμού, μέχρι 
την κατά το παρόν άρθρο έναρξη της κύριας δραστη¬ 
ριότητας αυτού, βαρύνουν τις πιστώσεις του προϋπο¬ 
λογισμού του Υπουργείου Οικονομικών". 

Άρθρο 53 

1. Οι ραδιοφωνικοί σταθμο'ί, που λειτουργούσαν την 
1η Νοεμβρίου 1999, θεωρούνται ως νομίμως λειτουρ- 
γούντες μέχρι την έκδοση πις απόφασης του Υπουργού 
Τύπου και Μέσων Μαζικής Ενημέρωσης η οποία προ- 
βλέπεται στο άρθρο 7 παρ. 2 του ν. 2328/1995, για 
την προκήρυξη συγκεκριμένων θέσεων αδειών λειτουρ¬ 
γίας τοπικών ραδιοφωνικών σταθμών. 

Μετά την έκδοστι της υπουργικής απόφασης του 
προηγούμενου εδαφίου, οι ανωτέρω ραδιοφωνικοί σταθ¬ 
μοί εξακολουθούν να θεωρούνται ως νομίμως λειτουρ- 
γούντες εντός των ορίων του αντίστοιχου νομού, ε¬ 
φόσον υποβάλλουν αίτηση συμμετοχής στη σχετική 
διαγωνιστική διαδικασία και μέχρι την έκδοση της από¬ 
φασης του Υπουργού Τύπου και Μέσων Μαζικής Ενη¬ 
μέρωσης με την οποία θα χορηγηθούν οι άδειες λει¬ 
τουργίας για το νομό αυτόν ή μέχρι την έκδοση σχετικής 
απορριπτικής απόφασης ή αρνητικής βεβαίωσης, σύμ- 

φωνα με τη διαδικασία που προβλέπεται στο άρθρο 2 
παρ. 5 (περιπτώσεις γ' και δ) του ν. 2328/1995. Η 
αίτηση για τη χορήγηση άδειας λειτουργίας πρέπει να 
έχει υποβληθεί από το φυσικό ή νομικό πρόσωπο που 
είναι ιδιοκτήτης του λειτουργούντος σταθμού ή από 
νομικό πρόσωπο στο οποίο συμμετέχει ο ιδιοκτήτης 
του σταθμού. 

2. Οι αναφερόμενοι στην προηγούμενη παράγραφο 
ραδιοφωνικοί σταθμοί οφείλουν να τηρούν τους προ- 
βλεπόμενους Ότο άρθρο 8 του ν. 2328/1995 κανόνες 
λειτουργίας, καθώς και αυτούς που προβλέπονται από 
τους ισχύοντες κώδικες δεοντολογίας του Εθνικού Συμ¬ 
βουλίου Ραδιοτηλεόρασης. Η παραβίαση των ανωτέρω 
κανόνων, η οποία διαπιστώνεται με βάση τεκμηριωμένη 
και ειδικά αιτιολογημένη καταγγελία παντός έχοντας 
έννομο συμφέρον, έχει ως συνέπεια την άμεση διακοπή 
λειτουργίας του ραδιοφωνικού σταθμού, με απόφαση 


του Υπουργού Τύπου και Μέσων Μαζικής Ενΐ]μέρω(ΐης, 
καθώς και την αρνητική αξιολόγηση του σταθμού αυτού 
κατά τη βαθμολόγηση από το Ε.Σ.Ρ. του προβλεπόμενου 
στο άρθρο 7 παρ. 6 του ν. 2328/1995 κριτηρίου της 
προγραμματικής πληρότητας. Επίσης, οι ανωτέρω σταθ¬ 
μοί οφείλουν κατά τη λειτουργία τους να μην παρεμ¬ 
βάλλονται στους διαύλους συχνοτήτων της Ε.Ρ.Τ., κα¬ 
θώς και στις επικοινωνίες των Ενόπλων Δυνάμεων, της 
Υπηρεσίας Πολιτικής Αεροπορίας, του Ο.Τ.Ε. και κάθε 
άλλου νομίμως λειτουργούντος δικτύου. Σε αντίθετη 
περίπτωση και εφόσον αυτό διαπιστωθεί από ειδική 
τεχνική έκθεση αρμόδιου οργάνου, ο Υπουργός Τύπου 
και Μέσων Μαζικής Ενημέρωσης διατάσσει αμελλητί 
την άμεση διακοπή λειτουργίας του σταθμού αυτού, 
καθώς και την κατάσχεση όλου του τεχνικού εξοπλισμού. 

3. Η ισχύς του άρθρου αυτού αρχίζει την 1η Νοεμβρίου 
1999. 


Άρθρο 54 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως, εκτός αν ορίζεται δια¬ 
φορετικά σης επί μέρους διατάξεις του. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του οχ; Νόμου του 
Κράτους. 


Αθήνα, 29 Δεκεμβρίου 1999 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΊΈΦΑΝΟΠΟΥΛΟΣ 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ 


ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Γ.ΑΡΣΕΝΗΣ 

ΠΟΛΙΤΙΣΜΟΥ 

Ε.ΠΑΠΑΖΩΗ 


Γ. ΠΑΠΑΝΤΩΝΙΟΥ 


ΕΡΓΑΣΙΑΣ ΚΑΙ 

ΚΟΙΝΩΜΚΩΝ ΑΣΦΑΛΙΣΕΩΝ 

Μ. ΠΑΠΑΪΩΑΝΝΟΥ 


Ε. ΒΕΝΙΖΕΛΟΣ 

ΥΓΕΙΑΣ ΚΑΙ ΠΡΟΝΟΙΛΣ 

Λ. ΠΑΠΑΔΗΜΑΣ 


ΤΥΠΟΥ ΚΑΙ ΜΕΣΩΝ 
ΜΑΖΙΚΗΣ ΕΝΗΜΕΡΩΣΗΣ 

Δ. ΡΕΠΠΑΣ 


ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Κ.ΛΑΛΙΩΤΗΣ 


ΔΙΚΑΙΟΣΥΝΗΣ 

Ε. ΠΑΝΝΟΠΟΥΛΟΣ 


ΥΦΥΠΟΥΡΓΟΣ 

ΠΟΛΙΤΙΣΜΟΥ 

Α.ΦΟΥΡΑΣ 


Θεωρήθηκε και τέθηκε η Μεγάλη Σφραγίδα του Κρύπουη 
Αθήνα, 29 Δεκεμβρίου 1999 


ο ΕΠΙΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΠΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 


5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

Διοικητήριο Τ.Κ. 450 44 
,ίΒΜΟΤΗΝΗ 

(0651) 87215 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 
ΛΑΡΙΣΑ 

Διοικητήριο Τ.Κ. 411 10 
ΚΕΡΚΥΡΑ 

Σαμαρά 13 Τ.Κ. 491 00 
ΗΡΑΚΛΕΙΟ 

Πλ. Ελευθερίας 1, Τ.Κ. 711 10 
ΛΕΣΒΟΣ 

Πλ. Κωνσταντινουπόλεως Τ.Κ. 

(0531)22 858 

(041) 597449 

(0661)89127/89120 

(081)396 223 

811 00 Μυτιλήνη 

(0251)46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


■ Μέχρι 8 σελίδες 200 δρχ. 

Από 8 σελίδες ^αι άνω προσαύξηση 100 δρχ. ανά 8σέλιδ 




έρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 ' 

Κ.Α.Ε^όδου υπέρ 
Τ/\ΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ (Διορισμοί κ.λπ. προσωπικού Ν.Π,Δ.Δ.) ί 
Παράρτημα (Προκηρύξεις θέσεων ΔΕΠ κ.τλ) ^ 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) « ' 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. Γ 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 - 
3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 

500 

150ν 

50Γ\> 

12.* 

ΠΑ ΟΑΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

■;ϊΛ0 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικπκό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξοπερίκού επιβαρύνονται, πέραν τιον ανούτέρω αναφερομένων ποσών, με τα ταχυδρομικά τέλη και μπορεί 
να στέλνονται με εππαγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληριύμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του Τ/Μ1ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ιος και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του Τ/νΠΕΤ. 

* Η συνδρομή ισχύει για ένα χρόνο, που αρχζειτην 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομυ^ς εππαγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΒ.ΟΟ' έως 13.00 ~ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



